
într-o duminică seară, pe când avea numai cinci anişori, F. B. Meyer a 
mai spus şi aceste cuvinte, pe lângă rugăciunea obişnuită: "Pune Duhul 
Tău Sfânt în mine şi fă-mi inima ca a lui Isus". Aşa a continuat el să se 
roage în fiecare zi. 

O fetiţă s-a rugat aşa: "Domnul meu drag, umple-mă cu Duhul Tău. în 
mine nu încape mult, dar pot sâ-L las să se reverse". 

Vance Havner a fost mântuit pe când era doar un băieţel de la ţară. lată 
ce a spus el: "Nu trebuie să înţelegi mântuirea, trebuie doar să te încrezi 
în ea. Eu nu înţeleg toate amănuntele despre electricitate, dar asta nu 
înseamnă că o să stau pe întuneric până le voi înţelege! Un singur lucru 
am înţeles, chiar de când eram copil: am înţeles că mă aflu sub o nouă 
stăpânire. îi aparţineam lui Hristos şi El era Domn". 


Calul îndărătnic 
Prima serie 


Animale care au lucrat pentru 
Tatăl 


1. Calul îndărătnic 

2. Ama şi leopardul 

3.Uite-i cum sunt puşi pe fugă: elefanții, ursul, leul 

1 .Cum au fugit elefanții 

2. Salvat din labele ursului 

3.Numele lui Isus şi leul 4.Ariciul şi-a făcut datoria 5.Un delfin, dopul 


perfect 6.Fluturaşul aduce rezolvarea 7.Turmele de pe o mie de dealuri 
8.Păsările slujitoare 

1. Vulturul 

2.Găina 9.Calul care a ştiut mai bine 

Ling Su îşi ridică ochii, atrasă de paşii mari cu care bunicul intră în 
cameră. Bănui că i se întâmplase ceva înspăimântător, pentru că el 
obişnuia să calce rar şi apăsat, dar de data asta chiar dăduse buzna în 
casă, gâfâind din greu. Ce îngrijorare se putea citi pe faţa lui! Dar Ling 
Su pricepu îndată de ce, când el îi spuse că în timp ce mergea pe zidurile 
de apărare ale cetăţii, văzuse în depărtare o ceată de oameni înarmaţi 
care venea drept spre porți. 

Ling Su se cutremură gândindu-se la ceata nelegiuită de bandiți care mai 
fuseseră o dată în cetatea şi în casa lor. Deşi atunci era mai mică, încă 
putea să-şi aducă aminte cât de crud se purtaseră cu fiecare dintre ei şi 
cum au rămas acolo cât de mult au avut chef, furând tot ce le ieşea în 
cale. Cât de fericită a fost când i-a văzut plecând din casa lor! Ce-ar fi 
dacă acum s-ar apuca de lucruri şi mai rele? Oricum, la cei opt ani pe 
care-i are, Ling Su şi-ar aduce aminte mult mai bine acum decât atunci 
când era mică. 

Bătrânul bunic era îngrijorat gândindu-se ce-ar putea face ca să-şi apere 
gospodăria de o altă invazie a acestor cotropitori nelegiuiţi şi înarmaţi 
până în dinţi. Dintr-o dată, Ling Su văzu faţa bunicului său luminându-se. 
Se pare că se gândise la o metodă bună de a-i îndepărta pe acei ticăloşi. 
"Ling Su, spuse el, Ling Su, n-ai vrea să te rogi lui Isus al tău ca El să ne 
apere de aceşti oameni răi?" Cu greu putu ea sâ-şi creadă urechilor. Cum 
aşa? în trecut, bunicul o bătea de fiecare dată când o auzea rugându-se în 
numele lui Isus. El nu voia ca vreun nou dumnezeu să ia locul idolilor din 
strămoşi. Dar pentru că bărbaţii aceia puteau sosi dintr-o clipă în alta, 

Ling Su trebuia să se roage, şi încă aşa cum n-o mai făcuse niciodată 
înainte. Punând mâna pe ea, el o scutură cu putere. "Dacă vrei să zici 
câte-ai rugat vreodată în viaţa ta, ei bine, fă-o acum, micuţo!" îi strigă el 
în ureche. Apoi îi făcu vânt într-o cămăruţă şi - poc! - uşa se trânti în 
urma ei. 

Totul se petrecu atât de repede! Ling Su îşi predase viaţa lui Isus cu ceva 
timp în urmă, şi de atunci îşi dăduse toată silinţa să fie o lumină în familia 
ei, ca să-i facă să înţeleagă cât de minunate erau povestirile despre Isus 
pe care misionarul i le spusese. Poate de data aceasta venise cea mai 
bună ocazie să le arate că Isus ascultă rugăciunile şi răspunde. Ea era 
obişnuită deja să vorbească cu Tatăl ei din ceruri în vremuri bune, aşa că 
era ceva normal s-o facă şi acum, în vremuri de primejdie. 

"Tată din ceruri, începu fetiţa, sunt atât de fericită şi-Ţi mulţumesc că 
bunicul meu mi-a cerut să mă rog. De fiecare dată, înainte mă bătea sau 
mă înghiontea dacă mă rugam - ce furios era atunci! Dar acum el mi-a 


cerut să mă rog. Tată ceresc, acum este rândul Tău! Te rog frumos, aratâ- 
i bunicului meu că Tu cu adevărat asculţi rugăciunea şi răspunzi. Te rog, 
nu-i lăsa pe acei războinici să vină în casa noastră". Şi, ca întotdeauna, ea 
a rostit rugăciunea în numele lui Isus. 

între timp, cu mare atenţie restul familiei trăgea cu ochiul pe fereastră să 
vadă ce se întâmplă. Mama lui Ling Su cu o ureche auzea în camera de 
alături copilul înălţând rugăciunea simplă către Domnul Isus, dar cu 
cealaltă prindea nişte sunete cu totul diferite. Tropăitul: trop! tropa! al 
picioarelor se auzea încă slab, dar sunetul creştea, şi mai era şi 
boncănitul copitelor de cai. Ea se gândi: "Cu siguranţă Dumnezeu nu a 
răspuns încă, pentru că ofiţerul mai mare peste toţi călărea un cal mare şi 
toţi veneau drept spre poarta curţii. Bunicul o lăsase deschisă, ştiind că 
ar fi fost cu mult mai rău dacă o închidea sau încuia". 


De după perdea, l-au privit pe soldat strunind calul. 

încerca să-l facă să intre pe poarta curţii lor. Inimile lor erau încordate 
şi, de groază, se făcuseră cât un purice. Şi totuşi, Ling Su a îngenuncheat 
în tăcere, murmurând: "Nu-i lăsa să vină în casa noastră, Tată! Acum le 
poţi arăta! Te rog sâ-i arăţi bunicului că Tu răspunzi la rugăciuni!" 
Atunci se petrecu ceva foarte ciudat. Calul nu voia să mai asculte de 
stăpânul său. Speriat, fremăta din tot trupul. Şi-a întors capul şi a 
încercat să se întoarcă. Mergea înapoi, dar cu nici un chip înainte. Iar şi 
iar, banditul îşi înfigea pintenii în burta calului ca sâ-l facă să intre pe 
poartă. Dar totul a fost zadarnic. Creatura nu voia să intre în curtea 
aceea. 

în disperarea sa, ofiţerul s-a întors către oamenii săi exclamând: "Curtea 
asta este plină de demoni! Noi nu putem sâ-i vedem, dar calul poate. 
Nimeni să nu intre acolo!", porunci el, arătând înspre casa lor. Bunicul cu 
greu putea să creadă ceea ce vedea şi auzea. Aceşti soldaţi de fapt făcură 
stânga-împrejur şi plecară în aceeaşi direcţie din care veniseră. 

A doua zi, misionarul care locuia în acelaşi oraş s-a trezit cu un vizitator 
neobişnuit la uşa sa. Era bunicul. Cu lacrimi în ochi, a cerut să fie învăţat 
cum să se roage. "Să ştii, spuse el, că tot timpul acea nepoată micuță a 
mea avea dreptate şi eu eram greşit! învaţâ-mâ despre Dumnezeul care 
răspunde în acest fel la rugăciuni!" 

Noi nu ştim ce a văzut calul în ziua aceea. Bandiţii au spus că demoni. 
Noi ştim că Dumnezeu a auzit strigătul unei fetiţe şi a trimis îngeri 
strălucitori care au umplut curtea aceea ca sâ-i păzească. Dacă măgăriţa 
lui Balaam din Biblie a putut vedea un înger cu o sabie în mână care îi 
stătea în drum, nu este posibil ca şi calul banditului să fi văzut îngeri 
când ceilalţi nu vedeau nimic? Dumnezeu are oştiri de îngeri şi ei sunt 
trimişi ca sâ-i ajute pe cei care se încred în Isus pentru salvarea şi 
ocrotirea lor. David scrie în unul din psalmi: "El va porunci îngerilor Săi 
să te păzească". 


Ama şi leopardul 


Micuța Ama fusese trimisă cu treabă la tatăl ei, dar nu la magazin, nici la 
casa aceea din josul drumului. Nu, nu pentru aşa ceva, căci ea locuia într- 
o ţară îndepărtată - un ţinut al junglei, cu şerpi şi leoparzi. Deşi era numai 
o fetiţă, ea cunoştea toate primejdiile care o pândeau la capătul sătucului 
unde locuia ea. 

într-o zi, i se spuse să o ia pe scurtătură; şi cum ei îi plăcea să asculte de 
tatăl ei, o porni la drum voioasă. Locul unde el o trimisese nu era departe, 
dar trecea prin jungla întunecoasă, care despărţea satul ei de cel vecin. în 
timpul zilei, desişul pădurii n-o înspăimânta deloc, dar noaptea te 
pândeau tot felul de primejdii; de aceea, acel loc nu era nicidecum 
potrivit pentru fetiţe şi băieţi. 

Ei bine, după ce Ama îşi termină treburile, porni spre casă, dar se vedea 
bine că începuse să se lase întunericul. Copacii din junglă păreau atât de 
mari, încât fetiţa se simţi un pic neliniştită şi se hotări să meargă spre 
casă cât mai grăbită. O luă la fugă, gândidu-se întruna la siguranţa 
adăpostului de-acasă şi la părinţii care o aşteptau să se întoarcă. Când 
ajunse aproape de marginea pădurii, Ama începu să meargă din ce în ce 
mai încet, pentru că îşi simţea picioarele foarte, foarte obosite. 

Deodată se opri şi trase cu urechea, iar ochii i se făcură mari de spaimă. 
Desigur, nu era un vis, ci era ceva foarte real şi înfricoşător. Ceea ce 
auzea ea era îngrozitor: pâş, pâş, pâş; erau labele unui leopard şi Ama 
recunoscu imediat mirosul lui specific, îl mai simţise ea şi alteori, dar 
numai la adăpostul casei sale. însă acum, iat-o singură-singurică în jungla 
întunecată, cu animalul acela înspăimântător, care venea din ce în ce mai 
aproape. 

"Fugi, Ama, fugi!-nu-i aşa că asta vreţi să-i strigaţi? De ce nu fugi?" Dar 
Ama ştia că oricât de tare ar fi fugit, leopardul ar fi ajuns-o cât ai clipi din 
ochi. Ea mai ştia că odată adulmecată prada, leopardul nu i-ar mai fi dat 
nicidecum drumul din gheare. 

Tot ce putea să facă era să se aşeze chiar acolo, sub copaci; oricum, era 
mult prea obosită şi prea înspăimântată ca să mai facă altceva. 

Cum stătea ea acolo, cu inimioara bătându-i mai să-i iasă din piept, îşi 
aminti ceva. Părinţii ei nu credeau în Isus. Ei erau musulmani şi se 
închinau profetului Mahomed. Dar misionarii care veniseră în sătucul ei îi 
spuseră despre Cineva pe nume Isus, care a venit în lumea aceasta ca să 
ne arate cât de iubitor este Tatăl Ceresc. Ama începuse să-L. iubească pe 
Isus în timp ce sorbea acele istorisiri de pe buzele misionarilor. Ea şi-a 
mai adus aminte şi de rugăciune. Aşa că, acolo unde se afla, în întuneric, 
ea se rugă aşa: "O, Doamne Isuse, sunt aşa de îngrozită. Dar ştiu că Tu 
mă iubeşti şi ai grijă de mine şi cred că Tu mă vei păzi. Amin". 


Ama se simţea mult mai bine acum că se rugase. De fapt, Isus îi luase 
toată frica. Deşi ştia că leopardul îi dădea târcoale din ce în ce mai 
aproape, ea era sigură că totul va fi bine. 

Cele ce urmează să fie povestite sună prea bine ca să fie crezute. Dar, 
atunci când cineva îi spune Tatălui despre o mare nevoie, lucrurile se 
petrec mai frumos decât am putea noi crede. 

După ce Ama îşi termină rugăciunea, ea auzi fiara apropiindu-se de ea pe 
furiş. Apoi, chiar când să crezi că era gata să se năpustească, leopardul 
se aşeză lângă fetiţă, punându-şi capul acela mare în poala ei şi începând 
să toarcă întocmai ca o pisică imensă. Deşi părea să fie foarte mulţumit 
că stătea acolo, lângă micuța Ama, totuşi, după câteva minute se ridică şi 
dispăru în întunericul nopţii. 

Animale care au lucrat pentru Tatăl 

Ama mai zăbovi puţin - că doar nu în fiecare zi se întâmplă ca un leopard 
să vină şi să-şi pună capul în poala ta - şi apoi îşi adună puterile ca să 
fugă spre casă. în noaptea aceea nu-i spuse nimic tatălui ei. Poate că era 
prea obosită, sau poate se gândea că el nu o va crede sau nu o va 
înţelege. însă I-a mulţumit dragului ei Domn Isus că a păzit-o şi a ajutat-o 
să afle de la misionari despre El şi despre felul în care El îi ascultă pe cei 
ce îl cheamă. 

Trecură patru săptămâni înainte ca Ama sâ-i spună tatălui ei despre acel 
animal. "Nu sunt surprins, Ama, i-a spus el, după ce ai plecat tu, am 
simţit miros de leopard prin apropiere". 

Apoi, micuța i-a povestit cum s-a rugat bunului ei Prieten şi cum Ela 
ascultat-o şi i-a răspuns. Tatăl ei i-a spus: "Da, Ama. Sigur a fost Acel 
singur Dumnezeu adevărat care ţi-a răspuns şi te-a păzit de ghearele 
acelea cumplite. Nimeni altcineva, nici chiar Mahomed, n-ar fi putut face 
aşa ceva". 

Noi nu ştim dacă tatăl ei a devenit creştin sau nu, dar din acea zi, ela 
ştiut că rugăciunea Amei către Tatăl a fost reală şi minunată. Nu-i aşa că 
şi tu crezi? 

Uite-i cum sunt puşi pe fugă: elefanții, ursul, 


leul 


Mă întreb dacă nu cumva vă gândiţi, după ce aţi citit povestea cu Ama: 
"O, sună fantastic, nu poate fi adevărat. Cine poate crede că un leopard 
fioros ar putea să-şi pună capu-i mare în poala unei micuţe indience care 
se afla singurâ-singurică în junglă? Şi asta numai pentru că s-a rugat 
Cuiva nevăzut pentru protecţie?" 

Poate că unii dintre voi îşi amintesc de Daniel şi cum Dumnezeu 1-a 
apărat când a fost aruncat într-o groapă cu lei, cum Dumnezeu a închis 
gura leilor. Acelaşi Tată minunat din ceruri poate şi astăzi sâ-i apere pe 
cei ce se încred în El. Mai departe, am dori să vă mai spunem câteva 
istorioare despre aceleaşi lucruri care se mai întâmplă şi în zilele noastre. 
Cum au fugit elefanții 

Noaptea africană era plină de tot felul de zgomote, dar misionarul istovit 
şi soţia sa nu le auzeau aproape niciodată, căci dormeau duşi în cortul nu 
prea solid care le servea drept casă. Deodată fură treziti, fiindcă 
pământul prinse a se zgudui sub ei. Apoi, auziră mersul apăsat al 
elefanților. 

Imediat îţi amintiră de povestirile auzite de la călători, despre ravagiile 
făcute de aceste animale gigantice care nimicesc tot ce le iese în cale. 
Misionarul sări drept în picioare şi ieşi din cort. El putu să numere 15 
elefanţi sălbatici la o foarte mică depărtare. Se simţi atât de mic şi de 
neajutorat! Cât de fragil era micuțul lor 

12 

cort! 

Când elefanții îl văzură pe misionar, îşi ridicară trompele şi începură să 
scoată nişte sunete puternice. Uimit şi speriat de tot ce vedea, misionarul 
se dădu înapoi şi se lovi de o grămadă de oale de gătit. Acestea zăngăniră 
puternic. Ce neîndemânatic fusese! Dăruite, elefanții se speriară şi o 
rupseră la goană în cealaltă direcţie! Mai târziu, misionarul a aflat că şi 
vânătorii obişnuiau să facă acelaşi lucru ca să se apere. Era un lucru bine 
ştiut că, deşi atât de mari, elefanții puteau fi speriaţi numai dacă pocneai 
două capace de oală unul de celălalt. Dar dacă misionarul şi-ar fi scos 
pistolul şi ar fi tras, elefanții s-ar fi răzbunat. 

Mult mai târziu, când misionarul s-a reîntors acasă în Londra, el s-a 
întâlnit cu un bun prieten care i-a spus că, într-o noapte, s-a trezit cu o 
dorinţă puternică să se roage pentru prietenii săi din Africa. El ascultase 
de îndemnul acela puternic din inima sa şi a continuat să se roage Tatălui 
pentru ajutor până când durerea pe care o simţise a încetat. 

-Ai fost cumva în vreun pericol atunci? 1-a întrebat prietenul pe misionar. 
Misionarul a răsfoit paginile jurnalului său şi ce să vezi? Chiar atunci 
când elefanții se îndreptau spre cort, amenințând să strivească tot ce le 
stătea în cale, prietenul misionarului simţise o dorinţă arzătoare să se 
roage Tatălui Ceresc, chiar în miez de noapte. Acele oale de gătit care au 
zăngănit izbindu-se de pământ au salvat două vieţi în Africa, drept 
răspuns la o rugăciune făcută la Londra. 

Salvat din labele ursului 

Domnul French era un misionar baptist care lucra în Malul Colorado, 
lângă poalele Munţilor Stâncoşi. într-o zi, pe când mergea în vizitele sale 
obişnuite, domnul French 1-a 

cunoscut pe domnul Wilt, un creştin care avea o fermă în Canionul 
Urşilor. Observând că omul era grav rănit la un picior, misionarul îl 
întrebă cum a ajuns să aibă o astfel de rană. 

-într-o zi pâşteam vacile la poalele acestor munţi. Şi pentru că nu eram 
prea departe de casă, nu mă gândeam la nici un pericol, deşi ştiam că 
adesea urşii dădeau târcoale prin apropiere. 

Deodată, am văzut un urs cafeniu furios; se prea poate să fi fost rănit 
cândva, ceea ce îi face să devină foarte, foarte furioşi. Văzându-mâă, a 
început să mă fugărească. Mi-am dat seama că ursul fugea mai tare decât 
mine, aşa că am vrut să mă refugiez într-un copac, dar nici nu începusem 
să mă urc bine în copac, că ursul mă şi înhaţă de gleznă. Mi-a sfâşiat 
cizmele cu colții şi m-a muşcat până la os. 

în clipa aceea, mi-am amintit ce spune Cartea Sfântă despre David, care 
îşi păştea oile în ţinuturi deluroase: "Domnul m-a scăpat din ghearele 
leului şi din laba ursului". Atunci am strigat la Domnul şi El a auzit de 
îndată, şi ursul a lăsat bietul meu picior sfârtecat, luând-o la fugă. Nici 
astăzi nu ştiu ce 1-a înspăimântat aşa de tare, oricum eu eram tare 
neajutorat şi nimeni altul decât Dumnezeu nu m-ar fi putut ajuta". 

Tatăl Ceresc a îndepărtat mâniosul urs cafeniu din Canionul Urşilor, de 
îndată ce copilul Său a strigat după ajutor. 


Numele lui Isus şi leul 

Deseori am cântat aceste versuri minunate: "Ce dulce este numele lui 
Isus pentru cel credincios; numele Lui îi alină durerile, îi vindecă rănile şi 
îi goneşte frica". Dar noi nu ştiam cum sună numele lui Isus în urechea 
unui leu; totuşi, iată ce povesteşte o misionară. 

Această misionară foarte curajoasă obişnuia adesea să meargă şi să 
spună Vestea Bună a lui Isus sătenilor care locuiau 

într-o zonă bântuită de lei. Acest lucru însemna că ea trebuia să fie 
pregătită să întâlnească în calea ei animale sălbatice şi şerpi veninoşi, dar 
dragostea ei pentru Domnul Isus şi recunoştinţa pentru ceea ce El făcuse 
pentru ea îi dădeau curaj |ă meargă până în cele mai îndepărtate locuri, 
unde oamenii nu auziseră despre Domnul. 

într-o zi, pe când călătorea, ea s-a întâlnit cu un leu, chiar acolo, pe 
cărarea pe unde mergea. Leul era atât de aproape de ea, încât nu mai 
avea nici un rost să se întoarcă şi să o ia la goană. Era atât de aproape, 
încât ar fi putut sări asupra ei. Cu siguranţă, mai auzise despre felul în 
care alţi oameni au fost salvaţi când au folosit numele lui Isus şi, uitându- 
se drept în ochii leului, începu să rostească acest nume scump: "Isus! 
Isus! Isus!" Spunea acest nume rar, repetându-l mereu fără să-şi ia (uliii 
de la faţa aceea sălbatică. Leul nu se ghemui gata de atac, ci încet-încet 
se întoarse din drum şi dispăru într-un tufiş. 

Ariciul şi a lacul datoria 
Izvoarele salvează vi. i|n nlatoiiloi înşelaţi. Izvoarele udă plantațiile de 


porumb şi de i.iiloli Izvoarele suni ajutoare minunate pentru oameni, 

d;n ;u mu vremi sn va spun povestea unui izvor care era folosit spic inii. 
Aşteptaţi doar o clipa, să v-o spun. 

Totul s-apetrecut înii un litUC din ()hio, Statele Unite ale Americii, pe 
vremea când oamenii Ini .1 mai mergeau cu căruţe acoperite şi încă mai 
> alaieau Arest loc era aşezat între nişte dealuri colţuroase şi i se spuiH-.i 
V.ilea 1/vorului. Nu trebuia să locuieşti prea mult acolo,».1 sn |i dai seama 
că ar fi fost mai bine ca oamenii să fi dat a< elui I(N munele de 
"Trecâtoarea Beţivilor". Şi asta pentru că m< 1 daia Ic ai li dus lamulte 
mile depărtare, n-ai fi putut găsi atine.i I K-]11, <l îefuri, certuri şi 
încăierări ca aici. 

în Valea Izvorului nu se alia nici o biserică, pentru că locuitorilor de aici 
nu le p.r.i de aşa ceva. Şi nu se afla nici şcoală duminicală pentru Copil, 
deşi vreo câteva familii încercaseră într-o vreme să consl miască una; dar 
au fost siliţi să renunţe la încercarea lor de cât ic vecinii mânioşi, aşa că 
profesorii au lăsat totul baltă. 

Existau pe vremea aceea şi oameni ai lui Dumnezeu, numiţi predicatori 
ambulanti, care obişnuiau sa petreacă o seară sau două predicând în 
clădirea şcolii, dar o ploaie de ouă stricate, roşii şi chiar pietre îi puneai n 
u'( li al pe Liijţa. 

Cea mai mare clădire de prin partea locului era o distilerie, care se afla la 
poalele unui deal abrupt. Era locul de muncă cel mai înțesat de oameni. 
Puteai vedea sticle şi butoiaşe 

îngrămădite unele peste altele în curtea din afară, iar căruțele duceau 
marfa otrăvită pretutindeni în jur toată săptămâna. Bărbaţii, femeile, 
chiar şi copiii ieşeau pe uşa distileriei cu găleți de băutură în mâini. 

Dar, din cauză că băutura era singura distracţie îndrăgită la culme de 
săteni, familiile lor sufereau nespus, căci tatăl beţiv obişnuia să dea pe 
gât bănuţii pentru pâine şi mâncare. Atât tinerii, cât şi bătrânii se 
întrebau adesea ce se va alege din Valea Izvorului, căci toţi erau 
înspăimântați de hoţiile, bătăile şi înjurăturile pe .care le vedeau înjur. 
"Dar, veţi spune voi, ce treabă are izvorul cu povestea aceasta?" 

Ei bine, cred că aţi şi ghicit. Izvorul care trecea prin acest sat asigura apă 
cristalină, şi care nu se oprea niciodată, pentru distilerie. Acest izvor nu 
secase niciodată. Nici măcar nu era nevoie de pompă, căci apa continua 
să curgă de la deal, alimentând neîncetat rezervoarele distileriei, care 
făcea atât de mult rău comunităţii. 

Intr-o bună zi, se răspândi prin vecini o veste de necrezut. Unul din acei 
predicatori ambulanți urma să vină într-o zi şi la Valea Izvorului. Un 
creştin de prin partea locului avusese chiar curajul să lipească un afiş 
care îi înştiinţa pe săteni că domnul Burton va veni să predice. Un val de 
frământare se răspândi prin tot ţinutul. Unii chiar încercaseră să-l 
găsească pe îndrăzneţul om ca să-i explice că ceea ce voia el să facă nu 
avea nici un rost, pentru că sătenilor nu le plăcea deloc ca cineva să se 
amestece în viaţa lor. 

Dar predicatorul Burton îngenunche şi se rugă Tatălui Ceresc, 
întrebându-l dacă trebuie cu adevărat să meargă să predice în Valea 
Izvorului şi, în timp ce se ruga, a simţit în inimă pace şi promisiunea că 
Dumnezeu îl va însoţi şi-l va încuraja. Când domnul Burton află că 


distileria era cauza tuturor necazurilor din acel sat, el I-a cerut Tatălui să 
sece izvorul acela. 

Când a ajuns în sat, prietenii săi i-au spus câ izvorul nu secase niciodată 
şi că acest lucru le dădea sătenilor îndrăzneala să-i tulbure predicile. 
Oamenii veniseră deja să vadă ce va face predicatorul când vecinii 
gălăgioşi îl vor alunga cu pietre. Pastorul Burton şi-a început întâlnirea cu 
câteva cântări şi apoi a îngenuncheat ca să se roage Tatălui Ceresc. 
Curiozitatea oamenilor s-a transformat în uimire când omul lui Dumnezeu 
a început să plângă şi să-l ceară fierbinte Stăpânului său sâ-1 asculte din 
ceruri şi să sece izvorul în trei zile. 

Apoi el a predicat Evanghelia tuturor celor adunaţi acolo. Un prieten mai 
prudent s-a apropiat de pastor şi 1-a sfătuit să fie mai atent la vorbele pe 
care le spunea despre izvor căci, dacă izvorul nu va seca în trei zile, 
oamenii vor râde şi-l vor batjocori fără să-i mai asculte predicile. "Dar 
izvorul va seca în trei zile", a răspuns predicatorul, plin de încredere. 

Şi aşa s-a şi întâmplat. în mai puţin de trei zile, apa încetă să mai curgă în 
distilerie. Cum oare secase izvorul? Când lucrătorii se apucară să sape în 
locul de unde ţâşnea izvorul, ei văzură câ un arici îşi săpase drum tocmai 
pe-acolo şi abătuse astfel cursul apei într-o altă direcţie. 

Dar şeful distileriei, mânios, n-a vrut să creadă că Dumnezeu ascultase şi 
răspunsese rugăciunii domnului Burton. Era o coincidenţă şi nimic mai 
mult. Ariciul era de vină. Şi cu toate acestea, şeful distileriei era negru de 
supărare pentru că tot venitul lui secase întocmai ca şi izvorul. 

Omul se duse la predicator plin de furie şi ameninţător; viaţa domnului 
Burton era în pericol. "Nu Dumnezeu a fost acela care a secat izvorul, 
strigă el. N-a fost decât un arici bătrân. Izvorul n-a secat pentru că tu te- 
ai rugat!" 

Domnul Burton se uită ţintă în ochii omului şi spuse: "Vrei să mă rog 
Tatălui să te lovească de moarte?" 

"Nu, nu, nu!" strigă omul plin de frică. Şi imediat căzu în genunchi, 
implorându-l pe predicatorul neînfricat să se roage 

pentru el. 

Se ridică de pe genunchi un om schimbat şi de atunci încolo începu să 
ajute la construirea unei biserici în care el însuşi deveni un slujitor de 
frunte. Valea Izvorului deveni un loc nou, cu oameni schimbaţi şi aceasta 
pentru că Tatăl răspunde rugăciunilor. 

Dumnezeu alege căi pline de mister ca să-şi împlinească minunile. El, 
care a putut să-i poruncească balenei să-l înghită pe Iona şi apoi i-a 
poruncit din nou să-l scoată pe uscat când Iona s-a pocăit, a putut de 
asemenea să-i poruncească uneia dintre cele mai mici fiinţe create de El 
să sece izvorul care era folosit spre rău. 

Un delfin, dopul perfect 

Aţi citit cu câteva pagini în urmă cum Dumnezeu a folosit un arici mic 
pentru a schimba viaţa unui sat întreg. Acum, aş vrea să vă spun povestea 
unui alt animal pe care Dumnezeu 1-a folosit ca să salveze de la înec un 
întreg echipaj de marinari aflaţi pe marele ocean. Această poveste era 
spusă de un marinar bătrân oriunde şi oricui îl asculta. Numele lui era 
Evan Williams. 

Când Evan era un tânăr marinar, nu existau vapoare noi şi el a fost nevoit 
să se îmbarce pe unul foarte vechi. într-o zi, pe când se afla în portul din 
Bristol, el se îmbarcă pe un vapor vechi cu pânze. După cum v-aţi dat 
seama poate, Evan căuta de lucru. I s-a spus să se ducă în cabina 
căpitanului şi, spre marea lui mirare, în loc să dea peste un om aspru şi 
care să înjure întruna, aşa cum se aşteptase, el întâlni un om bun, care se 
purtă cu el ca şi un tată şi, spre bucuria băiatului, îi oferi slujba de 
îngrijitor al cabinei căpitanului. Ceea ce avea el de făcut era să-l 
servească pe căpitan. 

Bineînţeles că mai erau pe puntea vasului şi alţi oameni, cu feţe 
mânioase, precum şi câţiva băieţi noi, ca şi el. Nici nu fu bine ridicată 
ancora, nici nu fură pânzele bine întinse, nici nu porni bine vasul ca o 
pasăre în larg, când toţi de la bord primiră ordin să iasă pe punte. 
Căpitanul le spuse: "Oameni buni, vreau să mă prezint tuturor care 
sunteţi acum pe vas. Eu sunt căpitanul vostru şi aş vrea ca toţi să fiţi cât 
de fericiţi şi mulţumiţi se poate. Aş vrea, de asemenea, să vă spun că în 
această călătorie nu se vor auzi nici vorbe rele, nici înjurături, nici 
cuvinte de ocară în Numele Domnului". Toţi îl priveau cu uimire şi el 
continuă: "Acesta este vasul lui Dumnezeu şi eu sunt un om al lui 
Dumnezeu. La ora opt în fiecare dimineaţă ne vom ruga pe 

această punte. Nu am de gând să vă oblig, dar cred că fiecare dintre voi 
va veni să se alăture căpitanului la rugăciunea de dimineaţă". 

Puteţi să vă imaginaţi mirarea noilor marinari, care nu mai auziseră 
niciodată în viaţa lor despre un căpitan creştin? 

Le-au trebuit multe luni de zile ca să ajungă în porturile din Orientul 
îndepărtat şi a trecut mult timp până ce Evan şi ceilalţi s-au putut bucura 
la gândul că se vor întoarce acasă. Echipajul ajunsese în Golful Biscaia, 
dincolo de coasta Spaniei şi a Franţei, când o furtună nemiloasă, aşa cum 
ei nu mai văzuseră niciodată în viaţa lor, lovi vasul. Valurile se ridicau cât 
munţii şi apoi se prăbuşeau în adânciturile ca nişte văi de apă. Apoi 
cârma se rupse. Căpitanul era omeneşte neputincios, iar oamenii lui erau 
îngroziţi văzând cum vasul era purtat de ape către țărm. 

Deodată, un val mare cât un munte aruncă vasul pe nişte stânci şi, pentru 
o vreme, acesta rămase acolo, fiind străpuns de o stâncă ascuţită. Vaporul 


se clătină, scârţâi şi gemu din toate încheieturile, până ce un alt val îl 
desprinse dintre stânci. Inimile marinarilor se făcură mici-mici de tot, 
pentru că îşi dădură seama că apa începea să pătrundă înăuntru prin 
gaura făcută de stânca ascuţită pe fundul vasului. în timp ce vasul îşi 
croia încet drum spre Bristol, marinarii îşi dădeau seama că au început să 
se scufunde. Omenegşte vorbind, nu mai aveau nici o speranţă şi toţi 
marinarii îşi făcură drum spre punte. 

Ei nu fură miraţi când îşi văzură căpitanul pe genunchi. Ce făcea el acolo? 
Se ruga Tatălui să salveze vasul. 

Auzind paşi pe punte, căpitanul deschise ochii şi, văzând feţele înfricoşate 
ale marinarilor, le spuse liniştit: "Nu vă temeţi. Dumnezeu nu ne va lăsa. 
Nu ne-a promis chiar El, când am plecat de-acasă, că nu ne va lăsa? N-am 
făcut decât să-l reamintesc de promisiunea făcută şi ştiu bine că 


Dumnezeu nu-şi calcă niciodată, dar absolut niciodată, promisiunile". 

Apele erau încă furioase. Vasul se clătina scufundat în apă, dar Evan şi 
ceilalţi marinari văzură că vasul nu mai continua să se afunde, ci rămânea 
la acelaşi nivel. Vestea aceasta se răspândi ca un fulger de la om la om. 
Tatăl Ceresc ascultase rugăciunea! Dumnezeu făcuse o minune! 
Imaginaţi-vâ cum toţi acei oameni începură să cânte, conduşi de căpitanul 
lor: "Lăudaţi pe Domnul, Izvorul tuturor binecuvântărilor". 

Călătoria spre Bristol fu lungă, dar fără pericole, şi, când în cele din urmă 
marinarii coborârâ de pe vas, îşi puseră toţi următoarea întrebare: "Cum 
a oprit Dumnezeu apa ca să nu mai intre în vas?" A fost necesar să 
aştepte câteva zile până ce vasul fu adus în port pentru reparaţii. Mulţi 
petrecură ore în şir discutând şi dând diferite păreri, dar nici una dintre 
aceste păreri nu se dovedi a fi cea corectă. 

Ce credeţi că au văzut? Au văzut cum trupul şi coada unui animal marin 
atârna în afara găurii de la fundul vasului. Mulţi crezură că era un peşte, 
dar nu! Era un delfin, un mamifer marin care îşi hrăneşte puii cu lapte 
întocmai cum fac vacile sau iepurii. Numai că, în loc de picioare 
obişnuite, el are aripioare cu care loveşte apa ca să înoate. Uitându-se 
mai de aproape, marinarii văzură capul şi aripioarele din faţă cum 
intraseră în gaura vasului, dar corpul, care era mai gras, nu putuse intra 
prin ea. 

Delfinul nu-şi mai putuse trage tot corpul înăuntru şi rămăsese țintuit 
acolo, ca un dop perfect. De aceea nici măcar un strop de apă nu se mai 
putuse strecura prin dopul cel viu. 

Şi iată că Dumnezeu îi făcu pe marinari să se mire de aşa o minune. 

Unii oameni au râs şi au spus că a fost doar o întâmplare. Dar căpitanul şi 
oamenii lui au îngenuncheat şi I-au adus mulţumire lui Dumnezeu. Ei 


ştiau ce ştiau: că Dumnezeu le ascultase rugăciunea. 

Fluturaşul care aduce rezolvarea 


Dumnezeu are diferite căi prin care răspunde la rugăciunile noastre. 
Uneori El foloseşte animale mari ca să-şi împlinească promisiunile, dar în 
povestirea ce urmează El s-a folosit de un fluturaş ca să ajute o biată 
văduvă. Dumnezeu a pus toate animalele pe care le-a făcut sub stăpânirea 


omului în grădina Edenului, atunci când el a făcut cerurile şi pământul. 
Nu cred că este greu pentru Dumnezeu să facă un fluturaş să zboare 
exact la momentul potrivit. Dar cred că sunteţi nerăbdători să auziţi 
povestirea. 

Doamna Wilton locuia în Berkhamstead, în Anglia, împreună cu fiul ei 
William. Ea era în doliu, pentru că soţul ei murise de curând. Doamna 
Wilton era tare săracă. Singurul lucru de preţ pe care i-1 lăsase domnul 
Wilton la moartea sa erau uneltele sale frumoase, pe care le păstra 
întotdeauna într-o ladă de lemn. 

într-o zi, nu mult după înmormântare, Job Seymour, un vecin care fusese 
mereu un om cam rău, bătu la uşa doamnei Wilton şi îi arată o chitanţă 
care trebuia plătită, pentru ceva muncă făcută domnului Wilton nu 
demult. Văduva se uită la suma mare de bani scrisă pe hârtie şi suspină 
adânc, deoarece nu avea atâţia bani ca să plătească. Ea ştia că soţul ei îşi 
plătea întotdeauna datoriile la timp şi nu-şi putea deloc aminti dacă 
rămăsese dator la acest om. 

Nu-şi aducea aminte dacă nu cumva undeva prin casă nu exista o altă 
hârtie semnată de vecin, care să arate că banii îi fuseseră daţi. Doamna 
Wilton îşi duse mâna la frunte încercând să-şi amintească. 

Job Seymour o obligă din nou pe văduvă să-i dea banii, vrând să profite de 


ea şi aruncând câte un ochi la frumoasa ladă 

de lemn unde se aflau uneltele soţului ei. 

Doamna Wilton se uită în sertarul biroului, printre toate hârtiile de acolo, 
dar nu putu găsi nici o hârtie care să arate că banii fuseseră deja daţi. îşi 
ceru scuze vecinului, spunându-i că vrea să meargă în camera de sus ca 
să caute şi acolo, dar în inimă avea şi dorinţa de a îngenunchea ca sâ-L 
roage pe Tatăl Ceresc să o ajute să-şi aducă aminte unde era acea hârtie. 
în timp ce ea se ruga în camera de sus, un fluturaş intră în casă prin 
fereastra deschisă şi William începu să alerge după el, până ce fluturaşul 
se ascunse în spatele lăzii cu unelte. 

Chiar în clipa aceea intră doamna Wilton. "Mamă, o rugă băieţelul, te rog 
frumos să muţi lada cu unelte ca să pot prinde fluturaşul care s-a ascuns 
acolo". Job Seymour se îndreptă spre ladă şi, în timp ce încerca să o 
mute, văzu că o hârtie căzuse în spatele ei. Doamna Wilton recunoscu 
imediat că era hârtia cea valoroasă pe care o căutase peste tot. 
Dumnezeu folosise un fluture ca să se aşeze chiar pe locul cu pricina. 
Altfel, doamna Wilton nu s-ar fi gândit niciodată să se uite în spatele lăzii. 
Unii oameni spun că unui Dumnezeu infinit nu-l pasă de lucruri atât de 
mici, dar există bărbaţi şi femei care L-au cunoscut pe Dumnezeu foarte 
bine şi ei cred că El îşi iubeşte copiii şi vrea din toată inima să le 
răspundă când ei se roagă. Domnul George Muller, căruia Dumnezeu i-a 
răspuns de foarte multe ori, îi încuraja pe oameni să se roage chiar şi 
pentru o cheie pierdută sau un stilou stricat. Ştia el bine ce ştia, pentru 
că Dumnezeu îi răspunsese de foarte, foarte multe ori. 

Turmele de pe o mie de dealuri 
Un mic fermier din Scoţia locuia împreună cu soţia sa, Arin, şi cu cei 


patru copii ai lor într-o căsuţă acoperită cu stuf şi aşezată ca un cuib la 
adăpostul unei stânci foarte înalte şi prăpăstioase. Vara, stânca era 
acoperită cu iarbă şi creşteau pe ea chiar şi copaci, dar iarna stânca era 
golaşă şi părea amenințătoare. 

Drumul trecea chiar prin faţa căsuţei şi dincolo de drum se afla o 
prăpastie adâncă. 

Tatăl era foarte harnic, dar ei locuiau atât de departe de celelalte sate 
sau oraşe, încât îi era tare greu să găsească ceva de muncă. Cu toate că 
soţia sa Arm, mânca foarte puţin, adesea se întâmpla că familia suferea 
de foame şi de frig. Oricine ar fi vizitat căsuţa lor şi-ar fi putut da seama 
că locuitorii ei trăiau într-o mare sărăcie. Deşi ei nu se puteau bucura de 
bogăţiile vieţii, totuşi aveau pacea pe care numai Dumnezeu o dă şi care 
făcea din căsuţa acoperită cu stuf un adevărat colţişor de rai. Toată 
avuţia cu care se puteau lăuda era alcătuită din opt cărţi, dintre care una 
era o Biblie de familie. 

Dar, în noaptea despre care vreau să vă povestesc, tatăl şi mama copiilor 
erau foarte îngrijoraţi, pentru că nu mai aveau nimic în cămară pentru 
masa de seară. Copiii plângeau de foame, iar părinţii erau tare îngrijoraţi, 
dar ce puteau să facă la aşa o depărtare de orice magazin şi, apoi, bănuţii 
pe care-i mai aveau în pungă erau aşa de puţini. Copiii fură trimişi la 
culcare şi în cele din urmă adormiră plângând de foame. 

Tatăl lor se duse şi el foarte devreme la culcare ca sâ-şi astâmpere teama 
într-un somn binecuvântat. 

Ann, soţia lui, rămase singură în cameră. Ea muncise 

ca servitoare în casa doamnei Kilmarnock înainte de a se căsători şi acolo 
învățase multe lucruri folositoare. 

Din pricina unei morți în familie, această doamnă cu suflet bun devenise 
creştină şi renunţase la toate avuţiile ei, dedicându-se în întregime 
oamenilor de pe moşia ei şi săracilor din preajma ei. Această doamnă cu 
inimă bună îşi adusese adeseori aminte de Ann şi de familia ei când 
rămâneau fără hrană în cămară, dar Ann nu ar fi vrut să profite de 
bunătatea doamnei Kilmarnock. 

In trecut, când Ann avusese necazuri, îşi găsea adesea mângâierea 
spunându-i Tatălui Ceresc toate necazurile ei. în acea noapte, singură în 
cameră, Ann simţi că se poate bucura în voie de părtăşia cu El, că poate 
să-l spună Lui şi despre dulapul gol din bucătărie. Deci, Ann potrivi cu 
atenţie lumina lămpii, adună cărbunii ca să aprindă focul în cămin, şterse 
masa şi se apropie de lampă. Se ridică pe vârfurile degetelor ca să ajungă 


la Biblia bine păstrată de pe raft. 

înainte să o deschidă, se opri puţin să se gândească şi în mintea ei îşi făcu 
loc un verset din Biblie. Versetul suna ciudat acum, în necazul ei. Nu 
putea să fie glasul Tatălui Ceresc, căci iată ce spunea: "Căci orice fiară 
din pădure este a mea şi turmele de pe o mie de dealuri". Nu, cu 
siguranţă acesta nu era răspunsul pe care Dumnezeu i l-ar da într-o astfel 
de situaţie. Ann deschise Cartea Sfântă ca să citească una dintre 
promisiunile favorite, care îi fusese ca o mângâiere în trecut. 

Ann citea din Cartea aceea mare în timp ce umbra flăcărilor jucăuşe din 
cămin dansa pe perete. Ea dădea pagină după pagină încet-încet, dar un 
singur verset îi revenea în minte: "Orice fiară din pădure este a mea şi 
turmele de pe o mie de dealuri". Din nou ea nu luă în seamă versetul şi 
citi mai departe. Dar versetul continua să iasă la iveală, orice ar fi citit ea. 
Ann se aşeză în genunchi şi începu să se roage. Acum putea sâ-şi 
amintească foarte bine de câte ori Tatăl o ascultase 

şi-i răspunsese la rugăciuni. Cât de mult iubea ea acele clipe când, în 
tăcerea nopţii, se simţea mai aproape de Dumnezeu, când copilaşii nu o 
mai chemau în ajutor şi ea nu mai trebuia să fie atentă la ceea ce făceau 
ei. 

Ceasul îşi urma liniştit bătăile până ce ajunse la ora 12. Ann se gândea la 
atâtea versete din Biblie care îi fuseseră un ajutor preţios în trecut, care 
o mângâiaserâ, dar nu-şi putea scoate din minte aceste cuvinte: "Căci 
orice fiară din pădure este a mea şi turmele de pe o mie de dealuri". Ea 
ştia că acest verset era din Psalmi, deci începu să caute capitolul. Se 
gândi că este un psalm minunat, dar nici un alt verset din acest psalm nu 
îi vorbea inimii ei mai mult decât acesta, care nu-i putea ieşi din cap 
nicicum. Se rugă din nou, sperând că în timpul rugăciunii va putea uita 
acest verset, dar de unde! Oricum, se simţea mai liniştită, deoarece îi 
spusese Cuiva - şi acela era Tatăl ei Ceresc - despre tot ce avea nevoie. 
Orele trecură în zbor în timp ce Ann se ruga, se gândea şi iar se ruga. 
lată că zorii unei zile noi se iviră şi lumina lor se strecura încet prin 
draperiile de la geam. Atunci Ann auzi pe cineva bătând la uşă. Urmară 
nişte bătăi şi mai tari, şi mai grăbite. 

-Cine-i acolo? întrebă Ann. 

-Un prieten, veni răspunsul. 

-Ce prieten? întrebă ea, şi cu ce te ocupi? 

-Sunt negustor de vaci. Vino repede şi deschide-mi uşa ca să mă ajuţi. Şi 
dacă este un bărbat în casă, spune-i să vină repede afară. Una dintre 
vacile mele a căzut în prăpastia aceasta şi şi-a rupt piciorul. Zace chiar la 
uşa voastră. 

Ei bine, povestirea e pe sfârşite, după cum vedeţi. Prăpastia aceea 
amenințătoare şi de netrecut de lângă casa lor a fost mijlocul pe care 
Dumnezeu 1-a folosit ca să aducă animalul chiar la uşa mamei care se 
ruga. Ea nu va uita niciodată, dar absolut niciodată, acel verset, nici 
familia ei şi nici prietenii ei, căci ea va spune tuturor despre credincioşia 
lui Dumnezeu şi 


29 
Rugându-L pe Tatăl Ceresc 


despre multele căi pe care El le foloseşte ca să răspundă la rugăciunile 
celor ce se încred în El. 

Păsările slujitoare: vulturul şi găina 

Aceasta este o poveste adevărată despre un vultur şi un peşte pe care 
Dumnezeu i-a folosit ca să răspundă la rugăciunea unui pastor credincios 
din Scoţia. Pe vremuri, oamenii mergeau la distanţe foarte mari ca să 
asculte predicile din biserică. Adesea, oamenii aceştia erau găzduiţi de 
localnicii primitori care îi invitau să le fie oaspeţi pe tot timpul cât durau 
întâlnirile la biserică. 

Pastorul nostru îşi pusese casa la dispoziţia numeroşilor musafiri şi 
pregătise rezerve de mâncare pentru a-i servi pe toată durata. Dar iată că 
se iscă o furtună puternică şi vremea rea îi împiedică pe musafiri să plece 
la casele lor. în scurt timp, înfometați cum erau, mâncară toate proviziile 
din cămara pastorului. Tot ce le mai rămase pastorului şi soţiei lui erau 
câţiva cartofi. 

Scoţianul era îngrijorat. El nu voia să le spună musafirilor că nu mai era 
nimic de mâncare în dulap, pentru că aceştia s-ar fi simţit jenaţi. Aşa că 
se hotărî să se încreadă în Tatăl Ceresc. El se duse să facă o plimbare 
într-un loc liniştit, unde se afla un lac de munte. Şi acolo, întocmai ca 
omul acela din Biblie care a primit musafiri la miezul nopţii şi nu avea ce 
să le dea de mâncare, el începu să bată la porţile Cerului ca să ceară de 
mâncare pentru musafirii lui. 

în timp ce el se uita spre cer, zări ceva mişcându-se deasupra lacului. O 
pasăre mare, un vultur, se învârtea deasupra apei şi, deodată, se năpusti 
în apă şi de acolo scoase un peşte mare. în timp ce se ridica în văzduh cu 
peştele în gheare, ori greutatea prea mare a peştelui, ori faptul case 
zbătea aşa de 

tare, făcură ca el să cadă de acolo de sus chiar la picioarele pastorului 
nostru. 

Dumnezeu a purtat din nou de grijă celor înfometați. 

x 

O altă povestire ne spune cum Dumnezeu i-a poruncit unei găini să ouă 
câte un ou timp de paisprezece zile. lată cum s-au petrecut lucrurile. 
John Brentz 1-a jignit foarte tare pe regele Charles al V-lea dându-i fără 
teamă pe faţă păcatele în care trăia. De asemenea, el propovăduia 
Cuvântul lui Dumnezeu cu multă credincioşie. Regele a trimis o ceată de 
soldaţi ca sâ-1 aresteze, dar când predicatorul a auzit aşa ceva, s-a rugat 
Tatălui Ceresc să-l apere de regele furios. 

Luându-şi cu el o pâine, John Brentz se ascunse într-o şură de paie. El 
stătu pitit acolo, în timp ce soldaţii îl câutarâ peste tot. încă din prima zi 
când se ascunsese în şură, el observase că ceva se mişca acolo. Nu cumva 
îi găsise cineva ascunzătoarea? Nu, nu era asta! John Brentz putu să vadă 
în lumina amurgului o găină care se urcase pe şură. Ea se îndreptă spre 
un loc anume şi se aşeză în paie. Brentz se temu că, după ce va face oul, 
găina va începe să cotcodâcească şi va da de ştire urmăritorilor sau 
proprietarilor ei de locul unde îşi făcea oul, şi astfel el ar fi putut fi prins. 


Dar, în cele din urmă, găina se ridică şi plecă, lăsând un ou în cuibul pe 
care şi-l făcuse în paie. 

Neştiind cât de mult timp va trebui să stea ascuns, John Brentz hotări să- 
şi mănânce pâinea puţin câte puţin, ca să nu moară de foame. Dar iată că 
acum avea şi un ou ca hrană. Găina deveni un musafir şi un prieten de 
fiecare zi pentru predicatorul urmărit. Zi de zi, ea venea să-şi facă oul şi 
apoi, parcă vrând sâ-l protejeze pe John Brentz, se îndepărta fără să se 
laude 

cotcodâcind pentru isprava ei. Timp de paisprezece zile, găina a venit şi a 
plecat, lăsând întotdeauna un ou în cuibarul din şură. 

în cea de-a cincisprezecea zi, John Brentz simţi lipsa micuţului său 
musafir, care îl hrănise aşa cum l-au hrănit corbii pe Ilie. Auzind glasuri 
în curte, John Brentz ciuli urechile şi auzi desluşit: "Au plecat, în sfârşit!", 
îşi spuneau oamenii unii altora. Acum putea să-şi părăsească 
ascunzătoarea liniştit. Găina ştiuse cât timp să-l hrănească pe prizonier. 
John Brentz n-a putut să uite niciodată cum Dumnezeu i-a purtat de grijă 
timp de 14 zile în şură. 

Când poporul lui Dumnezeu se afla în pustie, Moise s-a rugat Lui şi a 
crezut că El putea trimite nişte vaci pe acolo sau nişte peşti pe care sâ-i 
pescuiască din mare, dar nu s-a gândit niciodată că Domnul ar putea să 
poruncească prepeliţelor să cadă din cer. 

Totuşi, prepeliţele au căzut din cer grămadă ca să astâmpere foamea 
poporului. Noi slujim unui Dumnezeu care poate să reverse peste noi 
belşug, mai mult decât putem cere sau gândi. 

Calul care a ştiut mai bine 


Abel Parsons era un om credincios care locuia în Rhode Island, pe coasta 
de est a Statelor Unite. In familia sa, toţi se întâlneau pentru rugăciune 
dimineaţa şi citeau din Biblie. Abel nu obosea niciodată să vină înaintea 
Domnului, căci el credea din toată inima că Tatăl nevăzut din Ceruri 
asculta şi răspundea la rugăciunile lui. 

într-o zi frumoasă, de dimineaţă, în primăvara anului 1850, Abel se rugă 
lui Dumnezeu ca El să-şi trimită îngerul păzitor şi să apere întreaga 
familie de orice râu, căci urma ca ei să meargă la o moară în Rockland, la 
câteva mile depărtare de casa lor. De unde era să ştie el că pericolul era 
chiar sacul cel greu pe care el vroia să-l ducă la moară? Dumnezeu i-a 
răspuns la rugăciune chiar prin bătrânul Ben, calul lor credincios de la 
fermă, pe care familia Parsons îl iubea atât de mult. Era un cal de 
încredere şi adesea ducea poveri grele la destinaţie. 

în acea dimineaţă frumoasă de primăvară, bătrânul Ben era în formă. 
Merseră aproape jumătate de drum, când iată-i în faţa unui pod pe care ei 
îl numeau "debarcaderul". De fapt, nu era chiar un pod adevărat, aşa cum 
vedem astăzi, care să treacă peste râuri repezi, dar fermierii puseseră 
buşteni grei de-a lungul apei şi aceştia formau un pod de la un mal la 
celălalt. Acest fel de pod nu avea balustrade aşa cum au podurile 
adevărate, dar oamenii de prin împrejurimi se foloseau de el şi nu aveai 
de ce să te temi că cei ce treceau cu calul şi cu căruţa ar fi putut păţi 


ceva rău. 

Dar, la jumătatea drumului, Ben nu mai vru să înainteze. Apoi, începu să 
se dea înapoi. Abel Parsons nu apucă să sară bine din căruţă, când văzu 
că roţile din spate erau în afara 

buştenilor şi că numai calul şi roţile din faţă mai ţineau căruţa să nu cadă. 
Văzând pericolul, patru-cinci oameni săriră şi reuşiră să ducă acea căruţă 
la țărm. Sacul cu secară fu cules din apă, ca şi scândura pe care şedea 
Abel Parsons, şi toţi îşi reluară drumul spre casă în loc să mai meargă 
spre moara din Rockland. Acum avea timp destul să se gândească la cele 
întâmplate, căci credinţa lui fusese greu pusă la încercare. De ce nu i-a 
răspuns Tatăl Ceresc la rugăciunea pe care I-o făcuse ca să trimită un 
înger păzitor? De ce se oprise deodată bătrânul Ben chiar în mijlocul 
podului? De ce îngăduise Dumnezeu ca secara pe care o avea în sac săi 
se ude? De ce? De ce? De ce? 

Dar familia Parsons a înţeles de ce puţin mai târziu, când şi-au întins 
boabele de secară la uscat pe o bucată de pânză, în timp ce soarele 
strălucea prin fereastră pe boabele de secară, Abel a văzut strălucind 
printre ele ceva. Uitându-se mai de aproape şi luând în mâini câteva 
dintre aceste bucățele, văzu, spre marea lui uimire, că erau bucăţi de 
sticlă. Şi erau atât de multe împrăştiate printre boabele de secară! Ce s- 
ar fi întâmplat dacă secara ar fi fost măcinată la moară? Ce s-ar fi 
întâmplat dacă întreaga familie ar fi mâncat apoi? Soţia şi copiii săi ar fi 
murit negreşit; oh! acest gând era îngrozitor pentru el! 

După ce s-a gândit puţin, şi-a adus aminte că secara fusese ţinută într-un 
butoi fără capac, deasupra căruia vecinii obişnuiau sâ-şi ascută coada de 
la topor cu bucăţi de sticlă. Când ei treceau cu sticla peste materialul dur, 
aceasta se spărgea în bucățele mici, care cădeau între boabele de secară. 
Bătrânul Ben ştiuse mai bine decât ei. Probabil că animalele pot simţi mai 
repede cum Mâna Stăpânului Ceresc îi călăuzeşte. Domnul Isus a putut să 
ţină sub control un măgăruş care nu fusese niciodată încălecat, chiar şi 
atunci când oamenii aruncau haine înaintea lui sau când ieşeau cu crengi 
de palmier în mâini. Dumnezeu, Creatorul acestor fiinţe, ştie cum să le 
îmblânzească şi să le călăuzească. 

A doua serie 
Dumnezeu rezolvă probleme mici pentru 


oameni MICI 

1.Rugându-lL. pe Tata pentru acei bătăuşi 
2.Abbie învaţă să se roage 

3.Mingea pierdută este găsită 

4.Cum a primit Davie undiţa dorită 

5.Şi "nu" este un răspuns 

6.0 maşină de scris de Crăciun, te rog! 
7.Rugăciunea insistentă a lui Frank 


Aţi fost vreodată ameninţaţi de un bătăuş? Eu am cunoscut băieţi şi fete 
care trăiau cu frică în inimă, deoarece cineva mai mare şi mai puternic 
decât ei le făcea mari necazuri, ameninţându-i în curtea şcolii sau în drum 
spre casă de la şcoală. Iată cum un băieţel a găsit răspunsul când s-a 
rugat şi I-a spus lui Dumnezeu despre nişte bătăuşi din viaţa lui. 
Frederick B. Meyer nu avea mai mult de 11 sau 12 ani. Nu era nici prea 
mare, nici prea puternic pentru vârsta lui, iar la şcoala unde învăţa erau 
şi băieţi mult mai mari decât el, care îi făceau viaţa amară. Când oare vor 
sări şi la el sâ-i fure hăinuţa sau să-i smulgă ghiozdanul? Frederick n-avea 
cum să ştie. într-o zi, aceşti băieţi l-au chinuit mai rău ca niciodată. El i-a 
rugat să-1 lase în pace şi în cele din urmă ei l-au lăsat, dar i-au spus: 
"Bine, bine, te vom lăsa în pace cu condiţia ca mâine să ne aduci nişte 
timbre străine. Dacă nu, va fi vai şi amar de tine!" 

Abia stâpânindu-şi lacrimile, Frederick le-a promis băieţilor că le va 
aduce timbrele cerute; dar promisiunea lui era mai mult de frică, pentru 
că el nu avea astfel de timbre. în timp ce se întorcea acasă, Frederick fu 
cuprins de deznădejde, căci nu avea nici o idee de unde să scoată 
timbrele până dimineaţă. Vedeţi, micuțul Fred trăia pe vremea când 
colecţionarea de timbre nu era un hobby aşa de obişnuit cum este în 
zilele noastre, iar el nu cunoştea pe nimeni care să-l ajute să găsească 
astfel de timbre. El nu voia să se plângă la părinţi de băieţii aceia şi să le 
spună cât rău îi făceau, căci ştia prea bine că, dacă s-ar fi plâns, bătăuşii 
atât ar fi aşteptat, ca sâ-l pedepsească şi mai şi. 

După ce s-a gândit şi s-a tot gândit la o cale de a ieşi din încurcătură, 
Frederick şi-a adus aminte de rugăciune. Nu-l costa nimic să se roage 
Tatălui, şi El n-ar fi tăcut văzând nevoia unui băieţel. Deci, se rugă din 
toată inima. 

Nu mă întrebaţi ce au vrut să spună acei băieţi prin "va fi vai şi amar de 
tine", pentru că numai ei ştiau exact ce însemnau aceste cuvinte. Pentru 
Frederick, "va fi vai şi amar de tine" însemna o ameninţare atât de 
groaznică, încât nici nu avea nume. Puteau chiar să-l omoare pe jumătate 
cu bătaia. Toată noaptea nu putu să doarmă aproape deloc gândindu-se la 
soarta cumplită ce-l aştepta a doua zi. Dar, poate că Tatăl Ceresc va 
răspunde rugăciunii lui! 

Când lumina zorilor îi inundă camera, băieţelul nu avea încă răspunsul la 
rugăciune. Nici pe pernă, nici pe noptieră, nici strecurate pe sub uşă, 
timbrele nu erau nicăieri. Nici măcar pe masa unde obişnuia să-şi ia micul 
dejun! Ce se va face micuțul de el? Ceasul părea că aleargă spre clipa 
când va trebui să pornească şi sâ-şi întâlnească duşmanii. 

încet-încet, Frederick îşi termină şi ultimele pregătiri pentru şcoală. Dar, 
înainte de a ieşi pe uşă, băieţelul se întoarse din drum şi-l întrebă pe 


tăticul lui: "Poţi să-mi spui câte ceva despre timbrele străine?" 

"Mi se pare ciudat că mă întrebi, îi răspunse tatăl. în meseria mea mi se 
întâmplă destul de rar să dau peste aşa ceva, dar ieri am avut câteva în 
buzunar. lată-le". Şi, în timp ce spunea aceste cuvinte, el scoase câteva 
timbre şi i le puse băieţelului în mâinile întinse cu nerăbdare. 

Deodată, paşii grei şi cizmele tari ca plumbul se preschimbară, băiatului i 
se părea că zboară pe drumul către şcoală. Bătăuşii stăteau la poartă, dar 
parcă nu mai păreau atât de mari şi de înspăimântători. Frederick puse 
timbrele în mâinile lor. Sâ-1 lăsăm chiar pe el să ne spună cum s-au 
întâmplat lucrurile: "Marele-a fost mirarea când m-au văzut alergând spre 
ei cu 

mâinile pline de timbre vechi şi preţioase. Şi chiar dacă vi se pare ciudat, 
din acel moment ei au încetat să mă mai bată şi n-am mai avut necazuri 
cu ei niciodată". 

Acest băieţel pe nume Fred a crescut şi a devenit un om al lui Dumnezeu 
care predica Cuvântul la mari mulţimi de oameni din diferite ţări. 
Credinţa i-a fost pusă la încercare de multe ori şi tot de atâtea ori ela 
trecut aceste teste, devenind mai curat decât aurul. Dar el n-a putut uita 
niciodată cum Dumnezeu 1-a ajutat pe tatăl lui să aibă acele timbre în 
buzunar. "înainte să mă cheme, Eu le voi răspunde", spune Domnul în 
Cartea-i Sfântă, şi chiar aşa a fost. Ai şi tu bătăuşi care te supără? 
încearcă să-l spui Tatălui Ceresc totul. 

Abbie invaţă să se roage 

Abigail Townsend avea vreo trei anişori când familia ei s-a mutat din 
Exeter la Bristol. Noua lor casă era foarte aproape de orfelinatul construit 
de George Miiller şi tatăl lui Abbie, care era un slujitor al Domnului, era 
bun prieten cu acest om atât de bun la suflet. Fără îndoială că fetiţa 
auzise multe istorisiri despre felul în care Dumnezeu trimisese mâncare, 
îmbrăcăminte şi tot felul de lucruri orfanilor, ca răspuns la rugăciunile 
domnului Miiller şi ale prietenilor săi. 

într-o zi, se întâmplă că domnul Miiller primi vizita micuţei Abbie şi el îşi 
dădu seama chiar de la început că fetiţa avea ceva în minte. 

"Aş vrea ca Dumnezeu să-mi răspundă la rugăciuni aşa cum vă răspunde 
dumneavoastră, domnule Miiller", murmură fetiţa peltică în timp ce se 
căţăra pe genunchii lui. 

"Ce vrei tu sâ-l ceri lui Dumnezeu?" o întrebă blând prietenul ei. 

"Nişte lână", răspunse Abbie răspicat. 

Nu după mult timp cei doi stăteau în genunchi şi Abbie repeta supusă 
după prietenul ei: "Te rog, Doamne, trimite-i lui Abbie nişte lână". 
Foarte fericită, micuța se ridică de pe genunchi ca să se ducă la joacă, 
dar curând se întoarse. "Vreau să mă rog din nou, izbucni ea. Am uitat să- 
I spun lui Dumnezeu despre culoarea pe care o vreau". 

Copila îngenunche încă o dată şi se rugă: "Te rog, Doamne, să-mi trimiţi 
lână pestriță". 


Deşi Abbie era atât de micuță, ea avea încredere că va primi răspuns. De 
data aceasta, Abbie nu trebui să mai aştepte mult! Iată că altcineva apare 
acum în minunata noastră poveste. 

Abbie avea o învăţătoare de şcoală duminicală, şi această doamnă tare 
drăguță se hotărâse să-şi facă ordine în coşuleţul cu lâneturi tocmai pe 
când Abbie se ruga. Doamna se gândi să facă ceva cu acele mărunţişuri 
pe care le adunase de multă vreme. Deci, puse deoparte nişte lână 
albastră şi roşie. Dar mai avea în coşuleţ şi lână galbenă şi verde, aşa că, 
atunci când termină treaba, avea în faţa ei o grămadă pestriță de lână. Ei, 
şi acum ce putea face cu atâta lână? Eu sunt sigur că Dumnezeu i-a dat 
ideea să o trimită micuţei Abbie Townsend, ceea ce doamna şi făcu. lată 
cum un pachet purtând adresa micuţei Abbie fu pus la poştă. 

Chiar a doua zi, la uşa familiei Townsend se auzi o bătaie, şi iată-l pe 
poştaş purtând în braţe un pachet frumos înfăşurat în hârtie. Pe el scria 
foarte clar: "Domnişoarei Abigail Townsend". Poate că Abbie a ghicit din 
prima clipă ce era în acel pachet. Oricum, ea a deschis pachetul cu mare 
bucurie şi, într-adevăr, a găsit o cutie plină cu lână din aceea de care ea 
îşi dorise, adică "pestriță". 

Nu ştiu ce a mai făcut Abbie după aceea, dar eu cred că a îngenuncheat 
imediat şi I-a mulţumit iubitului ei Tată Ceresc pentru că i-a răspuns la 
rugăciune. Acesta a fost doar primul pas al încrederii lui Abbie în 
Dumnezeu. Pe măsură ce ea creştea, îşi dădea seama din ce în ce mai 
bine că avea atâta nevoie de rugăciune. 

De fapt, numai după doi ani, când Abbie avea cinci anişori, ea şi-a dat 
seama că are nevoie de rugăciune pentru o problemă mult mai grea. De 
data aceasta, mama ei era grav bolnavă. Sora mai mare a lui Abbie o duse 
ca să-şi ia rămas bun de la mama sa care era pe moarte. Cred că ştiţi voi 
bine cât de mult înseamnă o mamă, cât de prețioasă este ea pentru un 
copilaş. Nimeni, niciodată, nu i-ar putea lua locul. Aşa că, foarte hotărâtă, 
Abbie spuse: "Mămica mea nu trebuie să moară" - şi alergă într-o 
cămăruţă să se roage. 

Dumnezeu rezolvă probleme mici pentru oameni mici 

Pe genunchi, ea îi spuse Domnului Isus tot ce o durea mai tare: "Domnul 
meu drag, iatâ-mă! Am făcut aşa cum Tu ai spus. Am intrat în cămăruţă. 
Am închis uşa şi acum nu suntem aici decât Tu şi cu mine. Şi te rog, 
Domnul meu, n-o lăsa pe mama să moară până când nu-i voi mărturisi că 
L-am primit pe Domnul Isus. Mulţumesc!" 

Abigail simţi cum o pace nespus de dulce îi cuprinse inima în timp ce 
alerga spre camera bolnavei: "Mămica mea nu va muri", spuse ea plină de 
încredere. Spre marea surpriză a doctorului, exact aşa s-â şi întâmplat. 
Mama ei a mai trăit încă cinci ani şi aceasta pentru că rugăciunea lui 
Abbie a fost ascultată. 

Pe când avea şapte ani, Abbie a auzit într-o zi la Biserică pe o fetiţă 
cântând: 

"Eu cred, eu cred, eu chiar cred Că Isus a murit pentru mine". 


"Dacă tu crezi aceasta, atunci eşti mântuită, nu-i aşa?", a întrebat-o Abbie 
pe fetiţă. "Da, aşa este, dar tu crezi?", o întrebă micuța. Abbie credea în 
inima ei, dar Satan o făcea să creadă că mama ei va muri în clipa când ea 
va mărturisi cu gura ei, căci se rugase lui Dumnezeu ca mama ei să nu 
moară până când ea nu va mărturisi despre Domnul Isus Hristos în 
public. 

Micuța prietenă văzuse probabil că faţa lui Abbie era abătută şi strigă: 
"Tu nu crezi!" 

Deja era prea mult pentru Abbie! "Ba cred! Sigur că eu cred!" strigă ea. 
Ea ascultase şi făcuse ceea ce îi spusese Biblia, şi acum nu numai că ea 
credea în inima ei, ci şi mărturisise cu gura ei; acum ştia că este 
mântuită. în după-amiaza aceea primi de la mama ei o Biblie ca să fiea ei 
şi numai a ei. Pe acea Biblie scria aşa: "Pentru Abbie, fiica mea, în ziua 
când îl va mărturisi pe Hristos". 

"Vezi, draga mea, ce bucurie mare i-a făcut Domnul mamei astăzi? Ca 
tocmai ea să fie aceea care să-ţi dea Biblia", 

42 

43 

Rugându-L. pe Tatăl Ceresc 

spuse domnul Townsend. 

Când Abbie a crescut şi s-a făcut mare, Dumnezeu a folosit-o ca să ajute 
pe mulţi oameni bolnavi sau handicapaţi. Ea i-a ajutat sâ-L găsească pe 
Domnul Isus Hristos şi să se încreadă în El ca Mântuitor. Sunt sigur că ea 
le-a spus de nenumărate ori aceste istorisiri ale răspunsurilor primite la 
rugăciune, ca să-i încurajeze şi să le întărească credinţa câ Dumnezeu ne 
ascultă rugăciunile şi le dă răspuns când ne încredem în El. 

Mingea care era pierdută şi a fost 

gasita 

Katie şi Edward erau vecini. Ei locuiau chiar uşă în uşă şi, mai mult decât 
atât, amândoi mergeau la aceeaşi şcoală. Dar, deşi aveau atâtea lucruri în 
comun, ei erau totuşi diferiţi. Edward era bogat şi Katie era săracă. 
Edward locuia într-o casă frumoasă şi avea multe jucării, în timp ce casa 
lui Katie era tare sărăcăcioasă, fără prea multe mobile şi nici pe departe 
atât de mare şi de elegantă cum era casa lui Edward. 

Mai exista de asemenea şi o altă diferenţă. Tatăl lui Edward era bogat şi 
avea o slujbă bună, era foarte respectat în satul unde locuiau, în timp ce 
tatăl lui Katie era cunoscut drept beţivul satului de foarte multă vreme. 
Din această cauză, sătenii se purtau cu fetiţa cu totu! altfel decât cu toţi 
ceilalţi copii. Pentru toţi vecinii ea era doar "fiica beţivanului". 

Dar în acea căsuţă s-a petrecut o schimbare minunată. Katie a început să- 
L iubească pe Domnul Isus şi să se încreadă în El. Ea le-a spus şi 
părinţilor despre Domnul Isus şi câte ar putea El să facă în viaţa lor, dacă 
ei L-ar invita în inima lor. Mama şi tatăl ei au ascultat-o cu atenţie şi au 
început să-L iubească şi ei pe Domnul Isus. Câtă schimbare a adus 
aceasta în casa lor! Fetiţa nu mai trăia cu teama în suflet câ tatăl ei va 
veni beat acasă. Totul era schimbat şi cât de fericită era Katie! 

Acum ei se rugau împreună în fiecare zi şi au început să înţeleagă că, deşi 
Domnul Isus nu le-a spus copiilor Săi că totul în viaţă va fi uşor, El totuşi 


le-a promis câ la vreme de nevoie puteau pur şi simplu sâ-L roage pe 
Tatăl Ceresc să-i asculte, iar El sigur îi va ajuta şi-i va izbăvi. 
într-o zi, Katie se juca cu Edward, care avea un set 

frumos dejucat cricket. Se distrau de minune, când fură întrerupţi de 
mama lui Edward care 1-a rugat să se ducă în satul vecin cu puţină 
treabă. Deci jocul a trebuit să se oprească şi Katie alergă acasă, 
gândindu-se ce bine se distrase şi cât de bun era Edward că o lăsase să se 
joace cu el. 

Apoi, dintr-o dată, uşa căsuţei se deschise cu putere şi Edward intră ca o 
vijelie şi, roşu de mânie, începu să strige: "Tu, nesuferito! Hoaţo! Tu, tu 
mi-ai furat mingea! Da, tu mi-ai furat-o! Aşa faci tu când vii la casa mea?" 
Katie nu putea înţelege ce se întâmpla. Ce voia el să 

spună? Ea nu-i furase mingea. Ceva nu era în regulă. Dar 

Edward nu voia să creadă că se înşelase. El venise înapoi din 

satul vecin şi mingea nu mai era de găsit. Unde putea să fie? 

Cine ar fi putut să o ia decât Katie? Nu avea nici un rost sâ-i 

mai explice şi să se mai dezvinovăţească în faţa lui. în ochii 

lui Edward, Katie era o hoaţă, ba mai mult, chiar o mincinoasă. 

A doua zi, la şcoală, Katie s-a simţit îngrozitor. Foarte 

curând toţi au aflat despe mingea de cricket. Toţi voiau să-i 

ţină partea lui Edward pentru că el avea o mulţime de bani de 

buzunar, şi apoi, nu se cădea să te pui rău cu cel mai bogat băiat 

de prin partea locului. Aşa că, toată ziua au chinuit-o pe micuța 

Katie. 

"Eşti copilul unui beţivan bătrân!", îi strigau copiii. "Cine ar vrea să se 
joace cu tine când tu eşti o hoaţă? Ha, ha, he, he! Eşti o hoaţă!" Katie n-a 
putut să închidă ochii în noaptea aceea. "Eşti o hoaţă!" îi suna mereu în 
urechi. Ea ştia că nu furase mingea. Totul era atât de nedrept! Nimeni nu 
voia să mai vorbească cu ea şi nimeni nu-i mai credea cuvintele. Oh, cât 
de nefericită era! Ce să facă ea acum? 

Apoi, Katie avu o idee. Stai, ea avea un Tată Ceresc şi El abia aştepta să-i 
asculte rugăciunea. Putea să se roage Lui chiar acum! De ce nu se 
gândise mai dinainte? Astfel, Katie şi mama ei se aşezară pe genunchi în 
dormitorul lor micuţ şi îi 

spuseră Domnului Isus toate cele întâmplate, cerându-i ajutorul. 

Să vedeţi ce s-a întâmplat după aceea! A doua zi, pe străzile oraşului din 
apropiere se plimba pastorul care îi spusese lui Katie despre Domnul Isus 
pentru prima oară. El voia să viziteze pe cineva, când o voce păru câ-i 
spune: "Du-te pe la familia lui Katie!" 

"De ce să nu respect programul de vizite?" se gândi pastorul şi continuă 
să meargă înainte. 

"Du-te pe la familia lui Katie", se auzi vocea a doua oară. De data aceasta 
vocea nu mai avea răbdare: "Nu vrei să ai încredere în Mine şi să te duci 
pe la familia lui Katie? Ei au nevoie de tine". într-adevăr, Domnul Isus 
însuşi îi vorbea şi pastorul asculta cu supunere glasul Lui. 

Chiar în clipa aceea veni un autobuz care mergea chiar în direcţia dorită 


de el. Aşa că, nu peste mult timp, Katie şi mama ei auziră o bătaie la uşă 
şi iată-l pe pastor! Fetiţa îi spuse întreaga poveste cu mingea într-un 
potop de lacrimi. "Hai să ne rugăm lui Dumnezeu ca să-i arate lui Edward 
unde-i este mingea", le sfătui pastorul. Toţi trei se aşezară pe genunchi şi 
se rugară. De fapt, Dumnezeu începuse deja să le răspundă, trimiţându-le 
pe prietenul lor drag. Ei credeau că Dumnezeu va face şi restul. 

Deodată, Katie sări în picioare: "Oh, eu cred din toată inima că Dumnezeu 
ne aude! Ştiu asta cu siguranţă!" Şi faţa ei strălucea de bucurie. Lacrimile 
i se uscaseră pe obraji şi era din nou fetiţa voioasă ca de obicei. 
Dumnezeu va răspunde, ea ştia bine asta. Dacă cineva se încrede în Tatăl 
Ceresc, El sigur va răspunde. Aşa spune Biblia şi Katie credea Cuvântul 
lui Dumnezeu din toată inima. 

Deşi se rugaseră ca Dumnezeu să-i arate lui Edward unde era mingea, 
acest lucru părea imposibil, pentru că nu era decât ora trei după-amiază. 


Edward putea fi încă la şcoală. Ce 

prostie să te gândeşti că el putea să-şi găsească mingea acolo! Dar 
Edward nu era la şcoală, aşa cum credea Katie. Nici ea nu se dusese la 
şcoală în ziua aceea, pentru că era prea obosită şi se simţea atât de rău, 
încât n-ar mai fi putut îndura încă o zi de chin. Edward se dusese la 
şcoală ca de obicei şi îşi făcuse lecţiile atât de bine, încât învăţătoarea îi 
dăduse voie să plece acasă mai devreme, ca răsplată pentru comportarea 
lui excelentă. "Ce bine îmi pare, se gândea el, voi avea mai mult timp de 
joacă!" 

Exista şi un drum mai scurt către casă, dar era năpădit de mărăcini şi 
copiii mergeau din ce în ce mai rar pe acea cărare. Edward pornise deja 
pe drumul cel mai lung către casă, când simţi un impuls să apuce pe 
calea mai scurtă. Pe când se gândea să se întoarcă din drum, o voce păru 
că îi spune: "Tu trebuie să mergi înainte, Edward". Cred că era aceeaşi 
voce care îi vorbise şi pastorului. Aşa că Edward începu să-şi facă drum 
printre tufişuri, mormăind tot timpul şi neînţelegând ce sens aveau toate 
acestea. Deodată, el se opri. Mâna lui atinsese ceva tare. Ce putea să fie? 
Puteţi oare să credeţi? Era chiar mingea pierdută! 

Acasă la Katie, pastorul încă se mai ruga, când uşa se deschise iar şi un 
băieţel mai mult decât fericit dădu buzna în casă. Lacrimi de ruşine 
începură să-i cadă pe obraji şi el începu să-şi ceară iertare pentru toate 
cele întâmplate. Ea era atât de bucuroasă să-l ierte şi sunt sigur că i-a 
povestit totul: cum a îngenuncheat şi L-a rugat pe Dumnezeu sâ-i facă 
dreptate. Şi El îi făcuse dreptate. 

Mai târziu, ei au aflat că un câine neastâmpărat dusese mingea printre 
tufişurile acelea. 

Eu cred că Dumnezeu a îngăduit toate acestea ca să le arate lui Katie şi 
Edward cât de minunat este să ai pe Cineva care să-ţi asculte toate 
problemele şi să aibă grijă de dificultăţile tale. 


Cum a primit Davie undiţa dorită 


Davie îşi turti nasul de vitrina magazinului şi îşi tinu mâinile căuş 


deasupra frunţii, ca sâ-şi ferească ochii de lumina puternică a soarelui. 
Aşa, acum putea să le vadă, un şir întreg de undiţe frumoase. "Ooof! îşi 
zise, asta face doi dolari în cap!" 

Davie, dragii mei, era un băieţel american şi, la fel ca vecinul lui, se 
dădea în vânt după mersul la pescuit în vacanţă. Davie se uită cu atenţie 
la fiecare undiţă din şirul acela şi descoperi una tocmai potrivită pentru 
un tânăr pescar cu tragere de inimă. în timp ce mergea în josul străzii 
împreună cu familia, Davie încercă să-i spună tatălui său despre undiţa 
aceea minunată, dar el părea tare adâncit în propriile gânduri, şi nu 
spuse decât: "Hmm!" Aşa că mânuţa lui se prinse de a mamei, în timp ce 
el o ruga să se întoarcă măcar un pic la vitrina magazinului şi să arunce o 
privire la undiţele acelea. Dar nici unul din părinţi nu-i dădu speranţe că 
ar putea pune deoparte bani sau timp pentru aşa ceva. 

Singura mângâiere a băieţelului a fost aceea că s-a dus la Tatăl său 
Ceresc. în fiecare seară, înainte de culcare, el îngenunchea lângă pat şi îi 
spunea lui Dumnezeu despre undiţa aceea minunată. El I-a mai spus că 
undiţa costa doi dolari, dar că părinţii lui nu aveau aceşti bani. 

După ce se ruga astfel Tatălui Ceresc, Davie se simţea mai liniştit şi se 
ducea la culcare visând la o dupâ-amiază însorită pe malul râului, cu 
undiţa aceea nou-nouţă şi strălucitoare. 

Ziua de naştere a băieţelului nerăbdător nu era prea departe şi el spera 
din toată inima că poate va primi undiţa, dar ziua lui veni şi trecu fără ca 
acest lucru să se întâmple. Bunica 

lui îi trimise o frumoasă felicitare cu ocazia acestei zile şi în timp ce 
băieţelul pipăia cu degetele felicitarea, pe podea căzură două bancnote 
frumoase, nou-nouţe, a câte un dolar. "Exact atât cât îmi trebuie pentru 
undiţă", exclamă el luându-le de jos. 

Apoi, faţa băieţelului deveni înnourată şi se vedea cât de colo că în inima 
lui se dădea o bătălie. Se gândea la bunul lor prieten Langley, care era 
misionar în Alaska. O voce liniştită îi murmura în urechi sugestia de a da 
unul dintre dolari lui Langley în slujba sa de ajutorare a altora. Davie îl 
iubise dintotdeauna pe misionar şi ori de câte ori acesta le vizita casa, el 
aducea bucurie băieţelului. Lui Davie îi plăcea să asculte istorisiri din 
cele trăite de misionar în nordul îndepărtat. Pe lângă toate acestea, Davie 
se născuse în aceeaşi zi cu Langsley şi acesta era un alt motiv pentru care 


el se gândea că ar trebui sâ-i trimită unul dintre acei doi dolari primiţi. 
Băieţelul nostru nu era unul dintre aceia care fac lucrurile pe jumătate; 
deci, se ridică în grabă şi se duse spre biroul lui, de unde scoase o foaie 
de hârtie şi un plic şi, după ce scrise câteva rânduri, împături dolarul şi-l 
puse în plic, apoi dădu fuga la cutia poştală. 

A doua zi era ziua pentru cumpărături a familiei. 

în timp ce mergeau în josul străzii principale, Davie pipăia cu bucurie 
bancnota din buzunar. Nu! nu era de ajuns pentru undiţă, dar el voia să 
mai arunce încă o privire la şirul acela de undiţe, care nu-i mai ieşea din 
cap, ca să vadă dacă favorita lui mai era încă acolo. în timp ce mama îşi 
făcea cumpărăturile la tejgheaua din faţă a magazinului, ferindu-şi 
privirile de articolele pentru sport din capătul magazinului, ea simţi că 
cineva o trage insistent de haină. 

întorcându-se, văzu faţa roşie şi încântată a micuţului ei fiu. "Vino repede, 
mâmico! Vino şi vezi!" El aproape că o împinse, în bucuria lui 
nemărginită, către şirul de undiţe. "Ce scrie pe tăbliţa aceea? Nu-mi vine 
să cred ceea ce văd!" 

Mama lui Davie citi cu voce tare: 

NUMAI ASTĂZI Toate undiţele se vând cu numai un dolar 

Dar Davie nu mai avu răbdare să asculte totul. El scoase repede bancnota 
din buzunar şi dădu buzna spre vânzător spunând: "O doresc pe aceea, vă 
rog". Micuţul şi mândrul băiat îşi luă pachetul sub braţ şi, în timp ce 
mama şi fiul ieşeau din magazin, băieţelul fericit spuse: "Ştiam că 
Dumnezeu îmi va răspunde la rugăciune într-un fel, dar nu mă aşteptam 
că o va face aşa". "Tatăl nostru Ceresc ne surprinde adeseori prin felul în 
care răspunde", îi spuse ea. Ce bucurie ascunsă simţi ea cuprinzându-i 
inima; credinţa ei fusese întărită; Dumnezeu este Acela care ştie până şi 
cel mai mic amănunt al vieților noastre, începând de la cea din urmă 
vrabie care cade pe pământ, până la o undiţă frumoasă pentru un băieţel 
plin de încredere. 

este un raspuns 

Micuța Amy se holba nefericită în oglindă. Nu mai era nici o îndoială. 
Ochii aceia care o priveau din oglindă erau căprui, şi nu albaştri ca marea 
scânteietoare. Cu siguranță, albastrul era culoarea ei favorită. Ei îi 
plăceau florile albastre, cerul albastru, hainele albastre dar, mai mult şi 
mai mult, ochii albaştri, pentru că mama ei iubită avea ochii albaştri. 
într-o seară, pe când Amy avea numai trei anişori, ea îşi aminti câteva 
cuvinte pe care le auzise în biserică şi alteori le auzise chiar la mama ei, 
care îi spunea cu o voce liniştitoare: "Da, Amy, Dumnezeu răspunde la 
rugăciune". Deşi ea nu era prea mare, era totuşi destul de mare ca să 
înţeleagă ce însemnau aceste cuvinte şi începu să gândească astfel: "Dacă 
Dumnezeu răspunde întotdeauna la rugăciune, atunci, dacă îi voi cere 
ochi albaştri, cred că El va răspunde şi la această rugăciune". Aşa că Amy 
se aşeză pe genunchi lângă pat şi se rugă aşa: "Tată bun, ştiu că Tu 


răspunzi întotdeauna la rugăciune, de aceea te rog, aş vrea aşa de mult 
să am ochi albaştri în loc de căprui. Te rog frumos, vrei sămi-i faci 
albaştri? Amin!" 

în acea noapte Amy a dormit tare bine, mulţumită fiind că Tatăl Ceresc îi 
va răspunde cu siguranţă la rugăciune. A doua zi de dimineaţă, pe când 
soarele strălucea prin fereastra mare şi de modă veche, ea se ridică în 
capul oaselor şi îşi frecă ochii. Acest lucru îi aminti totul. Da, ochii ei 
trebuie să fie albaştri - şi în fuga mare se dădu jos din pat, îşi trase un 
scaun ca să ajungă la mâsuţa-toaletă şi se caţără pe el ca să se poată 
vedea în oglinda care atârna pe perete. Apoi se uită şi iar se uită, şi iar se 
uită, până când, dacă eu sau tu am fi fost acolo, am fi văzut stropi mari de 
lacrimi rostogolindu-se unul câte unul pe faţa ei dolofană şi căzând fără 
oprire pe măsuţa de dedesubt. 

Lacrimile ei cădeau din ce în ce mai repede, încât Amy nici nu mai putea 
vedea, căci - cred că aţi ghicit deja - ochii ei erau tot căprui. Nu exista 
nici cea mai ştearsă nuanţă de albastru în ei. De ce? Ce nu era în regulă? 
Nu auzise Dumnezeu rugăciunea ei? Nu o mai iubea El? îi spusese mama 
tot adevărul despre Dumnezeu? 

Toate aceste întrebări îngrozitoare îi chinuiau mintea ei micuță şi, nu 
după mult timp, mari suspine venind din adâncul sufletului ei ajunseră la 
urechile mamei. Apoi, iată ce s-a întâmplat. Nu ştim dacă vocea mamei i-a 
şoptit cu blândeţe aceste cuvinte sau chiar Dumnezeu însuşi, care este 
întotdeauna atent la durerea adâncă a unui copil, dar Amy a fost sigură 
că le-a auzit: "Şi nu este un răspuns". Da, desigur, aşa era. Chiar şi 
părinţii ei îi răspundeau uneori aşa. De ce n-ar răspunde şi Dumnezeu la 
fel? Da, aşa era. Tatăl Ceresc îi auzise rugăciunea şi încă o mai iubea, 
dar, din cauza unui motiv pe care numai El îl ştia, îi răspunsese "nu" de 
data aceasta. 

Lacrimile i se uscară curând după aceasta şi pe faţa ei micuță apăru din 
nou zâmbetul acela strălucitor. Nu că ar fi durut-o atât de mult pe Amy că 
avea ochi căprui, dar i se păruse că Dumnezeu nu-i răspunsese. Dar El îi 
răspunsese de fapt. 

Desigur, El i-a dat un răspuns şi acum ea era destul de mulţumită, deşi nu 
prea putea să înţeleagă de ce răspunsul era "nu". 

Şi iată cum Amy Carmichael, căci acesta era numele întreg, n-a scăpat 
niciodată de ochii ei căprui. 

Mai târziu, peste ani, ea a înţeles totuşi motivul. 

Pe vremea aceea, Amy devenise misionară în India şi învățase să-i 
iubească pe oamenii aceia cu pielea cafenie care o înconjurau. Curând ea 
a învăţat şi limba lor, iar ei au ajuns să o iubească şi să aibă încredere în 
ea. Dar acele temple mari de piatră, care păreau a fi răspândite peste tot, 
rămâneau închise pentru ea, deoarece nici un străin nu avea voie să 
pătrundă acolo. 

Amma, căci aşa o strigau ei, începu sâ-şi dea seama că nu va putea 
niciodată sâ-i înţeleagă pe aceşti oameni din India dacă nu va şti ce se 
întâmplă între acele ziduri unde mergeau ei să se închine. 


într-o zi, Amma află că putea sâ-şi coloreze pielea cu cafea ca să arate 
întocmai ca o indiancă. De fapt, semăna aşa de bine cu o indiancă, încât 
putea trece pe porţile templului fără ca vreun preot să o recunoască şi să- 
şi dea seama că ea nu era de prin părţile locului. Aşa că Amy Carmichael 
reuşi treptat să afle mai mult despre ceea ce se petrecea în acele locuri 
sinistre. 

Spre groaza ei, află că multe fetiţe scumpe erau închise în acele temple. 
Ele creşteau ca sclave ale preoţilor haini de la templu şi nu cunoşteau 
decât o viaţă de păcat şi nenorocire, cu câte o mică rază de fericire care 
să le lumineze vieţile întunecate. 

Amma era hotărâtă să le salveze pe fetiţele acelea şi aceasta a şi făcut în 
cele din urmă. Dacă vrei să ştii mai multe despre felul în care ea a făcut- 
o, trebuie să citeşti o carte despre viaţa ei. 

Toate acestea au fost cu putinţă numai pentru că ea semăna atât de mult 
cu o indiancă: cu păr castaniu, cu pielea cafenie şi, desigur, cu ochii 
căprui. 

încetul cu încetul, Amma şi-a dat seama că dacă Dumnezeu i-ar fi dat ochi 
albaştri, atunci ea n-ar mai fi putut să le salveze. Ochii ei albaştri ar fi 
trâdat-o ca fiind o străină. Dar, pentru că semăna aşa de bine cu o 
indiancă, ea a putut salva fetiţe de la disperare şi distrugere, iar ele au 
crescut pentru a trăi vieţi de soţii şi mame creştine, rămânând 
întotdeauna mulţumitoare iubitei lor "Amma" pentru tot ce făcuse pentru 
ele. 

O, desigur, n-ar trebui să încheiem povestea aceasta fără a vă spune că 
Amma le-a învăţat pe fetiţele acelea să vorbească cu Tatăl Ceresc aşa 
cum făcuse şi ea când era doar un copil. 

Haideţi să ne-o imaginăm pe această misionară stând în dormitorul 
fetiţelor înainte de a închide lumina şi spunându-le acelor micuţe cum 
obişnuia ea să se roage şi să vorbească cu Dumnezeu: "După ce luminile 
se închideau şi eu rămâneam singură, obişnuiam să netezesc un locşor pe 
perna mea şi sâ-l spun tare, dar blând, Tatălui din Ceruri: «Te rog 
frumos, vino şi stai cu mine»". Şi astfel, fetiţele din India obişnuiau să-şi 
netezească pernele şi sâ-L. roage pe Dumnezeu să vină şi să stea de vorbă 
cu ele. 

O maşină de scris de Crăciun, te rog 

Părinţii lui Trudy lucrau pentru Dumnezeu şi pachetul pe care îl primeau 
pentru munca lor nu era prea mare. Se apropia Crăciunul cu toate 
bucuriile şi pregătirile necesare. Dorinţele micuţei Trudy depăşeau cu 
mult posibilităţile părinţilor ei. Ridicându-şi ochii spre ei, Trudy spuse 
gânditoare: "îmi doresc o maşină de scris de Crăciun". Trudy nu avea 
decât patru anişori şi ea îşi urmărise adesea părinţii folosind maşina de 
scris, iar potopul de cuvinte care părea să curgă din maşina aceea atât de 
mică o umplea pe micuță de uimire. 

Mama ei o privi pe copilă şi îi spuse: "Draga mea, mă tem că nu vom 
putea să-ţi cumpărăm una. Tare mult am dori acest lucru, dar pur şi 


simplu nu avem destui bani". 

Trudy îi auzise de multe ori pe părinţii ei rugându-se pentru mai multe 
lucruri şi de multe ori şi ea se alăturase rugăciunilor lor. Acum, ea avea o 
rugăciune pe care o spunea zi de zi: "Doamne Isuse, mi-aş.dori o maşină 
de scris de Crăciun. Nu vrei Tu să-mi trimiţi una? Te rog frumos, trimite- 
mi una". 

Credinţa micuţei Trudy era neclintită. Tatăl Ceresc îi va trimite o maşină 
de scris. încrederea ei în Dumnezeu îi făcea adesea pe părinţi să se simtă 
ruşinaţi. Ei nu voiau ca fetiţa lor să fie dezamăgită şi să simtă cumva că 
Dumnezeu n-a ascultat-o. 

lată că deja veniră şi câteva pachete prin poştă cu ocazia Crăciunului şi, 
unul câte unul, ele fură puse sub pom, gata pregătite pentru dimineaţa de 
Crăciun. Erau acolo pachete lungi şi pachete micuţe, pachete umflate şi 
pachete tare-tare mici, toate în aşteptarea mâinilor micuţei Trudy, ca ea 
să rupă hârtia cu care erau împachetate şi să vadă ce putea să fie 
înăuntru. 

Dar, într-o zi, poştaşul aduse un pachet tocmai din Insulele Shetland. 
Venea de la cineva care nu-i mai trimisese 

niciodată lui Trudy vreun pachet. Ce putea fi? 

Pachetul mai-mai că avea forma unei maşini de scris. Tatăl şi mama lui 
Trudy erau prea curioşi ca să pună pachetul sub pom fără să tragă cu 
ochiul şi să vadă dacă nu cumva era maşina de scris pentru care Trudy se 
rugase atât de mult. Aşa că, într-o noapte, când peste tot era linişte şi 
fiica lor era pe tărâmul viselor, ei deschiseră cu atenţie cutia. I-a cuprins 
uimirea şi bucuria când au dat cu ochii de cea mai drăguță maşină de 
scris de jucărie pe care şi-ar fi imaginat-o, ascunsă acolo, sub toate acele 
hârtii de împachetat. în pachet se mai afla şi o felicitare pe care era scris: 
"De la unchiul Charlie şi mătuşa Dolly". Ei nu erau unchiul şi mătuşa lui 
Trudy, dar aşa le-a plăcut să se semneze, deoarece o iubeau pe fetiţă. 

Cu greu îşi stăpâniră lacrimile cei doi părinţi în timp ce împachetau cu 
grijă maşina de scris de jucărie, pentru a fi redeschisă mai târziu de 
mânuţele nerăbdătoare ale fiicei lor. 

Crăciunul a fost o zi fericită în acest cămin umil şi ce bucurie a fost acolo 
când toate cadourile au fost deschise! Dar, nici unul nu a fost atât de 
minunat ca micuța maşină de scris trimisă pentru cineva plin de credinţă 
neclintită. Credinţa micuţei biruise orice piedică. Dumnezeu găsise pe 
cineva prin care să răspundă la rugăciunea micuţei, pe undeva departe, 
într-o insulă de pescari din nord. Ei erau creştini şi nu aveau copii, dar se 
pare că au înţeles exact ce voia Dumnezeu ca ei să cumpere pentru fetiţa 
de patru anişori care se ruga mereu, neştiută de nimeni altcineva decât 
de părinţii ei. Unchiul Charlie şi mătuşa Dolly au fost mesagerii Tatălui 
Ceresc şi au dat o mână de ajutor la trimiterea unui răspuns la 
rugăciunea lui Trudy. 

Rugăciunea insistentă a lui Frank 


Frank Pearsall Smith avea numai şapte ani şi avea obiceiul să meargă la 
Isus cu toate dorinţele, nevoile şi necazurile lui. Era atât de convins de 


acest lucru, încât, adeseori, îi enerva pe cei mai în vârstă pentru că îi 
făcea de ruşine, dându-le pe faţă necredinţa. Mama lui Frank era bine 
cunoscuta vorbitoare şi scriitoare, doamna Hannah Whithall Smith şi în 
cartea sa "Secretul creştinului pentru o viaţă fericită", ea povesteşte 
câteva dintre cele mai fericite momente în care credinţa lui Frank a fost 
răsplătită. 

"încrederea lui în puterea rugăciunii ne deranja adesea, spune ea. îmi 
amintesc foarte bine de un moment dintre acestea, pe când el avea şapte 
ani. Frank îşi cheltuise toate economiile sale ca să cumpere o jucărie care 
era foarte la modă printre băieţi la vremea aceea. Aveam sentimentul că 
orice simţ al economiei şi al proprietăţii fusese încălcat. 

«Frank, aceştia sunt toţi banii, nu uita! Când îi vom cheltui pe toţi, eu nu- 
ti mai pot da alţii»". 

Curând după aceea, mama lui Frank s-a dus la cumpărături. în drum spre 
casă, ea trecu pe lângă magazinul unde se vindeau acele jucării mult 
dorite de fiul ei. Aruncă o privire în vitrină şi se îndepărtă cât putu de 
repede. Dar nu putea sâ-şi scoată din cap gândul că mai trebuia să-i 
cumpere fiului ei ceva. Sentimentul acesta devenea din ce în ce mai 
puternic, încât ea se întoarse din drum şi mai cumpără câteva jucării din 
acelea. 

Frank dădu fuga sâ-şi întâmpine mama şi foarte încrezător îi spuse: "Ei 
bine, mamă, unde-mi sunt jucăriile?" "Cum aşa, Frank? îi spuse ea puţin 
surprinsă. Nu-ţi aminteşti 

că ţi-am spus că nu mai avem cu ce să cumpărăm altele?" 

"O! da, mamă! răspunse el, dar eu L-am rugat pe Isus să-ţi spună să-mi 
aduci câteva şi ştiu că tu aşa ai şi făcut". 

Altă dată, Frank era tare bolnav, avea o formă gravă de pojar. Voma orice 
ar fi înghiţit şi îi era foarte-foarte sete.într-o seară, după ce avusese o zi 
grea de suferinţă, el îi spuse mamei: "Mamă, vreau să vii aici şi să te rogi 
ca să adorm şi să dorm bine toată noaptea şi mâine să mă scol bine cu 
stomacul, ca să pot bea". 

Mama lui a ezitat la început, simțind că nu erau prea multe speranţe 
pentru o însănătoşire atât de grabnică, dar ea se îngrozi la gândul că 
aceasta era necredinţă şi spuse: "Mă voi ruga, Frank, dacă tu ai credinţă. 
Poţi crede că Dumnezeu o va face?" 

"O, desigur, răspunse el. Sunt sigur că va răspunde, aşa că roagâ-te!" 
Doamna Smith a îngenuncheat să se roage, aşa cum îi ceruse micuțul ei 
fiu. El părea liniştit şi, încrezător, o rugă pe mama lui să-i aducă apă de la 
izvor şi sâ-i pună o cană plină şi două pahare la intrarea în cameră. El era 
sigur că, atunci când se va trezi, îi va fi sete şi va putea să bea. Şi mama 
îşi mai aduce şi acum aminte că fiul ei a dormit dus şi în zori s-a trezit 
cerând apă. Stând în capul oaselor în pat, el bău cele două pahare pline 
foarte fericit. 

"Dacă credinţa noastră ar fi mai simplă, Noi L-am lua pe Dumnezeu pe 
cuvânt". 


A treia serie 
Tatăl Ceresc se îngrijeşte de nevoile 


noastre 


1 .Beth găseşte răspunsul 

2. Cutia goală de făină 

3.Lumina puternică trimisă de Tata 
4.Un adăpost pentru exilați 

5. A oprit furia bandei 

6.Tu ştii bine, Tată! 

7.Tata trimite apă 

Beth găseşte răspunsul 


Doamnele de la biserică erau foarte ocupate, ele împachetau cutia care 
trebuia trimisă misionarilor plecaţi departe. Făceau acest lucru în fiecare 
an şi nu era o treabă chiar aşa de uşoară. Aproape că terminaseră treaba 
şi băteau ultima şipcă a unei lăzi de lemn, când uşa se deschise şi intră 
Betty Tremont. Era foarte palidă şi hainele ei erau foarte neîngrijite. 


Rochia neagră pe care o purta arăta faptul că era în doliu după cineva 
foarte drag. 

Văzând cutia închisă, ea atinse timidă pe cea mai apropiată doamnă şi 
spuse: "Sper că n-am ajuns prea târziu. N-am putut ajunge mai devreme, 
dar am vrut tare mult să-mi aduc partea mea". 

"îmi pare rău, domnişoară Tremont, îi răspunse doamna, dar cutia este 
deja închisă, după cum vezi. Dacă veneai numai cu zece minute mai 
devreme..." 

Nu-i treburră decât câteva momente acestei femei în negru ca sâ-şi dea 
seama de adevărul celor spuse. Apoi, ochii i se umplură de lacrimi şi 
foarte încet, fără să spună un cuvinţel, părăsi grupul şi deschise uşa care 
dădea în vestibulul capelei. Se gândi că nu putea să meargă pe stradă cu 
lacrimile rostogolindu-se pe obraji şi se opri, scoase o batistă din buzunar 
şi oftă: "Mie nu mi-au mers lucrurile ca celorlalţi oameni şi nici nu mă 
aştept să fie aşa, dar am crezut că, cel puţin, puteam şi eu să dau ceva". 
încet, uşa se deschise şi cea mai tânără membră a grupului de doamne se 
apropie de ea. Toată timiditatea îi dispăruse şi îşi simţea inima tresăltând 
de milă pentru tristeţea şi lacrimile femeii în negru. Ea întinse mâinile şi 
prinse mâinile 

tremurătoare ale celeilalte. 

"Nu, spuse ea, nu te simţi tristă, te rog, nu! Doamnele au spus că vor 
redeschide cutia şi eu am alergat după tine. Sunt atât de bucuroasă că te- 
am prins din urmă! Lasă-mă să duc eu darul înapoi, sau poate vrei chiar 
tu sâ-l pui în cutie". 

Domnişoara Tremont îşi ridică privirile şi spuse aproape înăbuşindu-se: 
"Vrei, vrei - să, să spui că - poate - poate fi trimis?" 

"Desigur că poate fi trimis", răspunse tânăra. 

Pacheţelul fu dat tinerei şi Betty spuse: "De dragul mamei am vrut sâ-1 
dau. Nu mi-ar fi păsat prea mult, dacă ar fi fost de dragul meu". Apoi, uşa 
capelei se deschise din nou, iar domnişoara Tremont se întoarse acasă. 
înăuntrul capelei, femeile luară pacheţelul şi încercară să-i facă loc în 
cutie, dar în timp ce se străduiau, învelitoarea pacheţelului căzu şi ele 
putură vedea ce era înăuntru: un calendar cu versete din Biblie. 

"Exact ceea ce-i trebuie unui misionar!" exclamă una dintre ele. "Este un 
calendar cu versete din Biblie, şi încă unul tare drăguţ. Probabil că a 
costat câţiva dolari. De ce n-or fi oamenii mai practici când e vorba de 
dărnicie? Banii ar fi fost mult mai folositori unui misionar decât acest 
calendar!" 

"Ea 1-a dat de dragul mamei ei, spuse cea mai tânără din grup. Şi a plâns 
atât de mult la gândul că nu-l va putea trimite!" 

Una dintre acele doamne spuse cu bunătate: "Nu mi-aş fi iertat-o 
niciodată dacă aş fi lăsat-o să plece aşa. Poate că ea a dat cel mai mult. 
Cine ştie?" într-adevăr, cine putea şti mai bine decât Dumnezeu? 

Şi acum, haideţi să călătorim cu gândul la familia de misionari unde a 
ajuns cutia. Fiecare membru al familiei a primit cu recunoştinţă toate 
darurile trimise dar, vai, cei de acasă nu ştiau câte nevoi aveau pastorul 
şi soţia sa acolo, departe. De câteva luni încoace, venitul lor era prea mic 
pentru a acoperi 

cheltuielile pentru hrană. 

Soţia pastorului, care era şi mamă, simţise acest efort mare în propriul ei 
corp, care nu fusese niciodată prea puternic, astfel că se îmbolnăvi foarte 
grav. De atâtea ori, la masă, ea le dăduse copiilor mâncarea cea mai 
bună, ca trupurile lor mici să fie sănătoase şi în formă, în timp ce, fără să 
o vadă cineva, ea abia dacă găsea ceva să mănânce, şi numai atât cât să 
nu moară de foame. 

într-un astfel de timp, plin de îngrijorare, Beth, fetiţa lor cea mai mare, 
era o mângâiere minunată. Ea ştia că tatăl ei scrisese acasă, celor din 
Biserică, şi le spusese că treceau prin mari greutăţi şi că se vor întoarce 
acasă dacă nu mai era nimic de făcut. în fiecare zi, tatăl se uita la cutia de 
scrisori şi citea cu nerăbdare scrisorile, să vadă dacă nu cumva nu va veni 
o soluţie pentru problema banilor. în fiecare zi, el îşi relua vizitele pe care 
le avea de făcut ca misionar, în timp ce Beth şi mama ei se încurajau una 
pe cealaltă spunându-şi că Dumnezeu va răspunde cu siguranţă într-un fel 
sau altul. 

Lucrurile păreau să devină din ce în ce mai grele şi, chiar în momentul 
cel mai dificil, nişte vecini drăguţi se oferiră să-i ia pe copilaşi la ei pentru 
o zi. 

în timp ce tatăl îşi punea haina ca să meargă în vizită, spuse: "Nu mă 
aşteptaţi la cină. Poate că voi întârzia". 

Beth şi cu mama ei erau singure şi puteau să-şi deschidă inimile. Fetiţa îşi 
îngropa faţa în perna mamei şi spuse: "Cred că nu mai am nici o speranţă, 
mamă. Uneori sunt ispitită să cred că lui Dumnezeu nu-l pasă de noi. Tu 
eşti atât de bolnavă! Tata este atât de îngrijorat! Nu mai avem destulă 
hrană bună şi nici bani nu mai sunt". 

"Sşşt, şşt! spuse mama. Beth, noi nu trebuie sâ-i arătăm lui tata că 
suntem îngrijorate. Credinţa lui este greu pusă la încercare. Dacă vede 
faţa ta atât de palidă, va simţi o şi mai mare durere. în acelaşi timp, el 
ştie că Dumnezeu 1-a chemat 

să lucreze pentru El". Şi mama continuă: "Beth, hai să ne rugăm, să ne 
rugăm, să ne rugăm! Trebuie să te rogi până când vei crede din inimă că 
Dumnezeu este tot numai bunătate şi că ne va răspunde sau ne va arăta 
că această încercare este numai pentru binele nostru. El n-a uitat de noi, 
sunt sigură!" 

Beth a îngenuncheat în linişte lângă patul mamei sale. Şi aşa trecură 
zece, cincisprezece, douăzeci de minute. Inima i se linişti încetul cu 
încetul. 'Trecuse o jumătate de oră de când Beth vorbea cu Tatăl ei 
Ceresc, când îşi ridică privirile înseninate spre mama ei. "Acum totul este 
bine, mamă! spuse ea cu blândeţe. Sunt sigură că va veni ajutorul Lui. 
Poate că nu va veni azi, dar va veni". Beth tăcu când mama ei o întrebă: 
"Şi dacă nu va veni?" Buzele ei tremurară puţin, dar credinţa ei, deşi greu 
pusă la încercare, birui: "Va fi bine şi aşa". 

Deodată, ochii lui Beth văzură calendarul cu versete din Biblie. Ea se 
duse către el şi vru să vadă ce spunea versetul din acea zi. îngrijorarea 
lor cea mare îi împiedicase să mai citească în calendar de trei zile. Ea citi 


cu voce tare versetul din Ioan 6:35: "Isus a zis: Eu sunt Pâinea vieţii. Cine 
vine la Mine nu va flămânzi niciodată; şi cine crede în Mine nu va înseta 
niciodată". 

Beth nu văzuse că tatăl ei intrase în cameră. El trecuse pe la poştă dar 
numai pentru a experimenta o altă zi de frustrare şi eşec. Nu venise 
nimic; nimic pentru a le uşura îngrijorarea. Dar Beth citea versetul din 
calendar şi pentru ziua ce trecuse. Cuvintele din Isaia 63:9 păreau atât de 
potrivite pentru situaţia lor: "In toate necazurile lor n-au fost fără ajutor 
şi îngerul care este înaintea feţei Lui i-a mântuit; El însuşi i-a 
răscumpărat, în dragostea şi îndurarea Lui, şi necurmat i-a sprijinit şi i-a 
purtat". 

Beth desprinse din calendar şi foiţa aceea şi apoi rămase uimită. în locul 
unui verset pentru ziua următoare ea văzu un plic alb prins de pagina din 
calendar. Degetele ei tremurânde desprinseră plicul cu grijă şi după ce îl 
deschise, putu să vadă ceva scris. Apoi, ridicându-şi privirile, îl văzu pe 
tatăl ei şi alergă 

spre el, dându-i plicul. 

"Ce poate fi?" se întrebă ea mirată, rămânând aproape fără suflare. 

Tatăl ei se îndreptă cu plicul spre lampă şi, cu mâinile tremurându-i, 
desfăcu hârtia, uitându-se la ea pentru câteva clipe, fără a mai putea 
spune un cuvânt. Apoi scăpă din mâini scrisoarea şi îşi îngropa capul în 
mâini. 

Beth dădu fuga şi luă de jos hârtia căzută. în ea se aflau 20 de dolari. 
Tatăl citi explicaţia: "Dragul meu prieten necunoscut, eu sunt o simplă 
croitoreasă, dar nu aceasta contează. Banii sunt din partea mamei mele. 
Ea a fost tot ce aveam pe lume şi eu am economisit aceşti bani ca să o iau 
şi să o fac bine. Dar Dumnezeu a luat-o şi acum este bine. De aceea eu am 
pus aceşti bani aici, ca tu să-i găseşti chiar de ziua ei. Sper să-ţi aducă 
măcar un strop din binecuvântarea pe care mama mea mi-a dat-o". 

înapoi în S.U.A., acolo unde doamnele de la biserică pregătiseră cutia 
pentru misionari, Biserica era adunată ca de obicei duminică dimineaţa. 
Pastorul citi o scrisoare primită de la misionarul lor, care le povestea cum 
acei 20 de dolari ajunseseră tocmai la vreme de nevoie. Acel dar venise 
de la croitoreasa care adusese pachetul chiar în ultimul moment, înainte 
de a închide cutia. 

în acea dimineaţă era prezentă în biserică şi domnişoara Tremont şi un 
sentiment cald o făcu să strălucească de bucurie la gândul că ajutase pe 
acei oameni vrednici de toată lauda, chiar în momentul în care 
deznădejdea putea să devină cea mai neagră disperare. 

Dumnezeu Se gândise la nevoile familiei cu multe luni în urmă, când 
femeia aceea timidă se gândise să pună în pacheţel acel calendar cu o 
sumă modestă în plic, pentru ziua în care familia misionarului va fi în 
nevoie. Ei nu au fost uitaţi, ci doar încercaţi. 

Cutia goală de făină 
Howard tocmai îi arătase învăţătoarei de la şcoala duminicală Biblia lui 
cea nouă şi frumoasă. "Dumnezeu mi-a trimis-o pen'că m-am rugat pentru 


ea, îndrăzni el să spună. Ţie ţi-a răspuns Dumnezeu vreodată la 
rugăciune?" 

"Da - îi răspunse domnişoara Clara aşezându-se pe scaun, în timp ce 
copiii veniră grămadă în jurul ei - lui Dumnezeu îi place să Se întreacă pe 
Sine când e vorba să ne dea lucruri bune". Apoi ea adăugă: "Acum, vreau 
să vă spun cum ne-a trimis Dumnezeu de mâncare când nu mai aveam 
nici un pic de pâine". 

"Pe când eram un copil, tatăl meu s-a mutat împreună cu toata familia 
într-un loc unde oamenii îşi plăteau pastorul în produse, pentru că altfel 
nu puteau. Acele vremuri de început în America erau adesea foarte grele, 
mai ales pe timp de iarnă. Uneori, toată recolta era pierdută din lipsă de 
ploaie, alteori veneau furtuni şi apele măturau seminţele abia puse în 
pământ. Deci, oamenii aceştia aveau o mulţime de probleme. 

Tatăl meu trebuia să meargă la o întâlnire a bisericii. Cheltuielile pentru 
călătorie ne-au lăsat fără nici un bănuţ. Nu mai rămăsese nici măcar un 
sfanţ ca mama să aibă pentru copii în lipsa tatei. Oamenii nu au plătit aşa 
cum promiseseră. Tatăl meu i-a spus mamei că mai bine stă acasă decât 
să plece cheltuind toţi banii, dar mama era o femeie plină de credinţă şi 
1-a rugat mult să plece. Ea era sigură că «Dumnezeu va purta de grijă». 
Mai aveam noi ceva cartofi, câteva conserve de fructe, nişte mălai, sare, 
zahăr, dar cutia de făină era goală. Mamei mele nu-i plăcea să cumpere 
pe datorie. Nu-i plăcea să trăiască aşa, cu datorii. O, da, am uitat să vă 
spun că mai aveam o singură pâine atunci când a plecat tata. 

Mama ne-a spus cu toată încrederea că, atunci când pâinea se va termina, 
Dumnezeu va avea grijă de nevoile copiilor Săi. El ştia că nu mai aveam 
făină, aşa că noi nu trebuia să ne îngrijorăm. Mama ne-a spus să 
îngenunchem împreună cu ea şi să ne rugăm lui Dumnezeu să ne trimită 
un sac de făină. 

După ce s-a rugat astfel Tatălui ei Ceresc, ea a luat vechiul castron în 
care făcea coca pentru pâine. A luat de a-semenea şi drojdie, şi apă caldă, 
şi le-a pregătit. Apoi a spus: «Acum, copii, eu am făcut tot ce am putut; 
Dumnezeu va face restul». 

Toţi ne-am dus la culcare crezând că Dumnezeu va trimite un sac de 
făină. Fiecare ne gândeam în fel şi chip cum ni-l va trimite El şi prin cine, 
dar credeam că la vremea micului dejun sacul va fi acolo. Mama a ridicat 
capacul ca să ne arate coca pentru creşterea pâinii şi noi am văzut cât de 
spumoasă şi de uşoară era. Ne-am aşezat să mâncăm micul dejun pregătit 
din cartofi şi sare. Apoi, mama a mai îngenuncheat o dată lângă cutia 
goală de făină, lâudându-L. pe Dumnezeu pentru promisiunea Lui că 
niciodată copiii Lui nu-şi vor cerşi pâinea. 

Totuşi, încă nu aveam făină în cutia aceea goală. 

Dar mama cânta un cântec despre credinţă. Vocea ei răsuna: 

«O, de-am avea credinţa ce nu dă înapoi, Deşi ameninţată de duşman». 
Cântecul ei fu întrerupt de vocea frăţiorului meu, care stătea la fereastră 
şi se uita afară: «Cineva leagă un cal la gardul nostru». 

Toţi ne-am năpustit la fereastră să ne uitam şi ne aşteptam să vedem pe 
cineva aducând un sac de făină. Dar femeia aceea venea spre casa 
noastră cu mâinile goale. 


Străina intră în casă, căci mama o invitase, şi se aşeză. 

Părea foarte jenată. Nu era credincioasă şi nu mergea la nici o biserică, 
dar fiica ei II primise pe Isus în timpul unei predici spuse de tatăl meu, cu 
ceva timp în urmă. Noi copiii ştiam că mama şi tata se rugaseră ca mama 
şi tatăl fetiţei sâ-L. cunoască şi ei pe Isus. 

Femeia aceea vorbi despre vremea de afară, în timp ce îşi răsucea fularul 
pe care-l avea în mâini. Se vedea că era neliniştită. Apoi spuse: «Pot să 
vă spun ce lucru ciudat mi s-a întâmplat azi dimineaţă? în timp ce 
pregăteam micul dejun, am auzit o voce spunându-mi: Du-i fratelui 
Haydens nişte făină! M-am uitat în jur şi nu era nimeni cu mine în 
bucătărie. M-am speriat. Apoi am auzit din nou vocea: Du-te şi du-i 
fratelui Haydens nişte făină! Credeţi că mă comport prosteşte venind la 
dumneavoastră aşa?» întrebă ea. 

«Aveţi nevoie de făină?» 

Ochii mamei mele se umplură de lacrimi în timp ce îi povestea vizitatoarei 
despre cutia goală şi despre vasul în care pregătise coca în aşteptarea 
fainei. Femeia aceea începu şi ea să plângă şi părăsi camera ca să se 
ducă la căruţă şi să aducă cu ajutorul mamei sacul de făină. Mie mi-a dat 
nişte şuncă afumată, iar fratelui şi surorii mele un vas mare cu lapte şi 
unt. 

«M-am gândit că, dacă Dumnezeu mi-a spus să vă aduc făină, se poate să 
aveţi nevoie şi de altele, aşa că am pus nişte şuncă, lapte şi unt». 

Mama a pus făina în vas într-o clipă, lâudându-L pe Dumnezeu fără 
oprire. 

Inima femeii era aşa mişcată, încât ea a vrut să fie creştină chiar în ziua 
aceea, în casa noastră. 

Apoi, fiindcă a văzut că trăiam în nevoie, le-a spus şi celorlalţi membri din 
biserică să plătească tatălui meu ceea ce îi datorau. Şi iată cum au 
început să ne aducă mâncare, bani şi alte lucruri, aşa încât aveam mai 
mulţi bani decât aveam nevoie. Vezi, Howard, Dumnezeu a lucrat şi 
pentru noi". 

Howard răsfoia prin noua lui Biblie, dar nu putea găsi ce căuta. 
Domnişoara Clara îl ajută să găsească locul în care se povestea despre 
văduva care a pregătit ultima turtă pentru proorocul Domnului şi cum 
Dumnezeu i-a dat apoi o cutie de făină care nu rămânea niciodată goală. 
Cu făina aceea ea a făcut foarte multe turte. 

Lumina puternică trimisă de Tata 


Multe amintiri uimitoare din vremea copilăriei ne vin în minte mereu şi 
mereu. Fiecare dintre voi, indiferent de vârstă, poate să povestească 
despre o păţanie din care a ieşit ca prin urechile acului sau despre vreo 
aventură neaşteptată pe care nu o vei putea uita niciodată. 

Alexander Duff şi bunul lui coleg de şcoală nu au putut să uite niciodată 
acele călătorii prin trecătoarea unui munte, indiferent de vremea de 
afară, pe când se întorceau de la şcoală acasă. Nici una dintre acele 
călătorii însă nu se putea asemăna cu aceea pe care ei au făcut-o într-o zi 
de iarnă, la vârsta de 13 ani, şi care s-ar fi putut sfârşi tragic. 

Tinerelul acesta pe nume Duff învăţa pe vremea aceea la o şcoală cu 
internat, la care se putea ajunge pe una din următoarele două căi: una nu 
avea decât 10 mile distanţă, dar trebuia să parcurgi o trecătoare prin 
munte, în timp ce cealaltă era mai bună şi mai sigură, dar cu mult mai 
lungă. El şi celălalt băiat - care locuia aproape de Alexander - obişnuiau 
să-şi petreacă timpul liber de la sfârşit de săptămână parcurgând cu greu 
valea îngustă cu numele de Briachin - şi astfel, mergând în josul văii, 
ajungeau acasă. 

Iarna anilor 1819 şi 1820 a fost una foarte geroasă şi zăpezile din Munţii 
Grampian erau foarte mari; dar ce însemna acest lucru pentru cei doi 
băieţi sănătoşi, crescuţi la munte, care erau atât de obişnuiţi cu 
încercările grele şi periculoase? Aşa că, în acea zi geroasă de sâmbătă, 
cei doi băieţi porniră plini de zel în călătoria lor spre casă. Nici nu-şi 
începuseră bine drumul, că imediat îşi dădură seama că vremea era într- 
adevăr tare potrivnică. Zăpada era foarte 

adâncă şi iarba de sub stratul de zăpadă făcea înaintarea foarte grea. 
Totuşi, ei se luptară să meargă înainte. Cu siguranţă, drumul va fi mai 
uşor mai încolo. 

Dar drumul nu se făcu mai uşor şi, oră după oră, ei se luptau sâ-şi tragă 
cizmele din zăpadă, până când începură să se întrebe dacă vor ajunge 
acasă, dacă vor mai ajunge vreodată. Veni şi ora prânzului şi mâncară un 
sandviş sau două pe care le luaseră cu ei. 

Continuară sâ-şi târâie picioarele obosite. Mai devreme spuseseră un NU 
hotărât ispitei de a se întoarce din drum, căci ştiau ce greu ar fi fost. Cei 
doi băieţi nâdâjduiau mereu că lucrurile se vor schimba pe parcursul 
drumului. 

Dupâ-amiaza părea fără sfârşit, deşi orele se scurgeau una după alta şi 
veni căderea serii. Soarele apuse când ei lăsară în urmă valea cea 
îngustă, dar când lumina zilei se stinse, nici o stea nu apăru pe cer. Deşi 
cunoşteau atât de bine drumul spre casă, totuşi îi cuprinse groaza că s-ar 
putea rătăci, pentru că nu mai puteau vedea semnele care arătau drumul. 
Şi, mai mult decât atât, simțeau gheaţa pocnind sub picioarele lor, în timp 
ce treceau peste bălțile îngheţate pe care altfel le-ar fi ocolit, dacă ar fi 
fost ziuă. începură să simtă cu adevărat apropierea pericolului. în cele din 
urmă, ajunseră la un loc unde credeau că se afla o prăpastie. îşi dădură 
drumul să alunece pe mormanul de zăpadă care acoperea prăpastia. La 
fundul prăpastiei se putea auzi sunetul unui pârâiaş sau izvor. Asta 
însemna că, dacă urmau acel sunet, vor ajunge în valea Athole. O, numai 
dacă ar avea destulă lumină! Strigau unul la celălalt ca să nu se piardă şi 


ca să se încurajeze unul pe celălalt, dar undeva, în adâncul lor, ştiau că 
erau la capătul puterilor. Toată ziua se încurajaseră unul pe celălalt, dar 
acum vocea camaradului de drum suna din ce în ce mai slab, din cauza 
oboselii prea mari. 

în cele din urmă se aşezară, pentru că erau mult prea obosiţi şi, Doamne, 
cum s-au mai rugat Tatălui Ceresc să-i aducă cu bine acasă! 

îşi odihniră capul pe un morman de zăpadă. Abia dacă îşi mai puteau ţine 
ochii deschişi, atât erau de obosiţi. Somnul, îşi dădeau ei seama, dar cu 
greu, era cel mai mare pericol! 

Apoi, deodată, o lumină puternică, asemenea unui fulger apăru deasupra 
lor şi apoi dispăru! Săriră drept în picioare ca şi cum ar fi fost 
electrocutaţi. Obosiţi cum erau, o luară la fugă şi se împiedicară de 
gardul unei grădini! încă mai puteau zări acea lumină în depărtare. Ce 
putea fi? Părea să fi fost o lumină din Cer, venită chiar acum când aveau 
cea mai mare nevoie, într-un fel, era într-adevăr cerească, pentru că 
venise ca un răspuns la rugăciunea lor. Dar, acum, era prea departe ca 
sâ-i călăuzească. Cu toate astea, gardul de care se împiedicaseră, 
împrejmuia o căsuţă pe care ei o recunoscură imediat. Era aşezată la trei 
mile depărtare de casele lor. 

Aceasta fu o descoperire minunată! Fără să le fie ruşine, cei doi rătăcitori 
bătură la uşă până când cei dinăuntru fură treziţi şi veniră să le deschidă, 
deşi era foarte devreme dimineaţa. Mâncarea şi căldura casei îi puseră 
din nou pe picioare şi nu după mult timp erau în siguranţă în propriile lor 
case. Familia Duff devenise tare îngrijorată, pentru că vedeau că fiul lor 
aşteptat nu mai venea. Ei de asemenea îl încredinţaseră pe băiat în grija 
Tatălui Ceresc. 

Cu siguranţă, lumina aceea strălucise chiar la momentul potrivit, pentru 
că Tatăl Ceresc îngăduise aceasta. Cineva ar putea crede că fusese o 
lumină folosită de nişte oameni plecaţi cu un scop bun într-o noapte 
periculoasă. 

Dar nu aşa stăteau de fapt lucrurile. Lumina aceea era purtată de nişte 
braconieri care încălcau legea, pescuind din izvor. Dar Dumnezeu poate 
folosi chiar şi lucrurile rele pentru a răspunde rugăciunii copiilor Săi; El 
însuşi a zis: "Toate 

lucrurile lucrează împreună spre binele celor ce iubesc pe Dumnezeu". 
Alexander Duff a fost un misionar binecunoscut în India, unde a petrecut 
mulţi ani. A trecut prin naufragiu de două ori, a fost ameninţat cu 
moartea de către o mulţime de oameni furioşi şi a îndurat multe alte 
greutăţi. Când era înconjurat de asemenea pericole, acest om curajos îşi 
aducea aminte de aventura pe care o trăise pe când avea numai 13 ani. 
Aceasta îi întărea credinţa în protecţia Tatălui Ceresc atoatevăzător. 

Un adăpost pentru exilați 


Era în anul 1659. Paul Gerhardt şi soţia sa, obosiţi de lunga lor călătorie, 


îşi găsiră un adăpost pentru o noapte într-un han micut, care se afla în 
mijlocul pădurii. Acesta era locul unde aveau să se odihnească peste 
noapte. Copiii lor erau nu numai obosiţi, dar şi flămânzi; aşa că începură 
să plângă de foame. Pastorul nu mai avea aproape nici un ban cu care să 
cumpere hrana atât de dorită de cei mici. Cu banii pe care îi mai avusese 
de-abia putuse plăti pentru o noapte la han. în timp ce doamna Gerhardt 
îi spăla pe copilaşi şi îi pregătea de culcare, pe obrajii ei curgeau lacrimi 
la gândul trist că ziua de mâine nu le va aduce nimic mai bun. 

Inima lui Paul Gerhardt era sfâşiată de durere la vederea copiilor care 
plângeau de foame, dar ca să-şi vadă credincioasa soţie iubitoare plină de 
deznădejde, o! aceasta părea peste puterile bietului tată. Nu avea nici un 
prieten cu care să discute aceste lucruri; toţi cei din jurul lui îi erau 
necunoscuţi. Totuşi, exista Cineva cu care era prieten şi pe care îl 
cunoştea foarte bine; El era Acela pentru care trebuia acum să sufere 
exilul. Voia să meargă în pădure şi sâ-i spună toate acestea Tatălui 
Ceresc. 

Dar, haideţi să ne întoarcem şi să vedem de ce familia Gerhardt trebuia 
să treacă prin toate aceste chinuri, departe de casă. Paul Gerhardt era 
pastor în Brandenburg, Germania, în fiecare zi de Sabat, el vestea 
Cuvântul lui Dumnezeu cu multă îndrăzneală. Le spunea ascultătorilor că 
toţi oamenii sunt păcătoşi şi că trebuie să se pocâiască pentru a fi iertaţi 
de Dumnezeul Cel Sfânt. Marelui principe de Brandenburg nu-i plăcu 
deloc acest fel de slujire, pentru că îi ofensa pe unii dintre supuşii lui. Aşâ 
că, principele încercă să "aducă la tăcere orice 

predică şi predicator", ca sâ-i potolească pe oamenii păcătoşi care 
fuseseră atât de enervaţi de acest fel de predicare. Deci, iată hotărârea 
lui: acest fel de a spune adevărul trebuia oprit cât mai curând, sau 
predicile vor înceta şi familia pastorului Gerhardt va fi exilată. 

Curajosul pastor simţi cât îi va fi de greu la gândul că va trebui să plece 
din ţara sa, că va trebui să locuiască printre străini. Mai mult decât atât, 
nu mai avea decât câţiva bănuţi cu care să-şi întreţină familia ce urma să 
se mărească, dar răspunse plin de demnitate: "Decât să predic altceva 
decât ceea ce mă învaţă Biblia, mai bine mor!" Aşa că exilul era singura 
cale; iată-i deci, fără casă, printre străini. 

în timp ce pastorul, plin de tristeţe, se plimba în sus şi-n jos pe sub 
coroana copacilor, gândurile negre care-l năpădiseră îi fură alungate de 
cuvintele unui verset din Psalmi. Aceste cuvinte îi ajunseră chiar la inimă. 
lată cum sunau: "încredinţează-ţi soarta în mâna Domnului, încrede-te în 
El şi El va lucra". 

"Da, îşi spuse el, deşi sunt departe, alungat de acasă, fără prieteni, şi nici 
măcar nu ştiu cum să îmi duc soţia şi copiii la adăpost, totuşi Dumnezeu, 
Dumnezeul meu, mă vede chiar şi în pădurea aceasta întunecoasă. El ştie 
tot ce ni se întâmplă. Acum a venit vremea să mă încred în El. El va purta 
de grijă. El va lucra". 

în timp ce se gândea în inima lui la acest verset, deodată ceva fu atins 
înlăuntrul lui şi simţi dorinţa să scrie o poezie. Da, da, va scrie această 
poezie când se va întoarce la han şi îi va împărtăşi soţiei îndurerate acel 
mesaj de la Tatăl nevăzut, dar plin de grijă. 

Puteţi să vă imaginaţi ce s-a întâmplat când Paul Gerhardt s-a întors la 


han? Plin de încredere a urcat scările până în dormitor. Deschise uşa 
uşurel-uşurel. Răsuflarea liniştită a celor mici îi dădea de înţeles că 
adormiseră împăcaţi, în ciuda 

amintirilor triste din acea zi. 

Soţia îşi ridică ochii spre el şi-l privi întrebătoare. Lumina din privirile lui 
şi pacea care îi umpluse fiinţa îi spuneau că el găsise o soluţie pentru 
problema lor. 

Pe genunchi, împreună, pastorul alungat şi soţia sa citiră cuvintele 
Psalmistului, pe care el le primise ca pe o asigurare tare împotriva 
oricărei nesiguranţe. Apoi, el scrise pe o hârtie versurile imnului pe care- 
1 primise în inimă în timp ce se afla în pădure. Soţia sa privi cuvintele 
scrise de el în timp ce el le aşternea pe hârtie şi îşi dădu seama că 
primele cuvinte din prima strofă erau o parte din versetul citit din Biblie, 
şi, înainte ca poemul să se termine, inima ei fu cuprinsă de aceeaşi pace 
şi încredere în puterea neschimbată a Acelui Dumnezeu care poate spune 
"noapte bună" tuturor îngrijorărilor noastre. N-aţi vrea să citiţi acel imn? 
"ÎNCREDINŢEAZĂ-ŢI SOARTA", tu, cel ce plângi 

Şi grijile ce-ţi tulbură sufletul, 

Atotputernicului Dumnezeu, 

Care ţine în mâini lumea şi tot ce există. 

"ÎN MÂNA DOMNULUI", care potoleşte 

Vântul, furtuna şi marea. 

O, nu te îndoi, căci El va pregăti 

Şi pentru tine o cale. 

"ÎNCREDE-TE", căci în zadar îţi este să te plângi. 

Braţul Atotputernic este, fără îndoială, Plin de putere pentru povara ta. 
"ÎN EL" ascunde-ţi tot amarul, 

Şi spune noapte-bună tuturor grijilor; 

El va aduce o dimineaţă glorioasă Şi te va încununa cu lumină. 

"ŞI EL", alături de tine, va aduce Binele cel mult căutat; Chiar dacă acum 
departe pare-a fi, în scurtă vreme îţi fi-va dat. 

"VA LUCRA", făcând tristeţea bucurie, Noaptea - zi strălucitoare; Când 
îndoieli, tristeţi şi frică Trecute vor fi toate. 

Abia dacă îşi lipiră geană pe geană într-o aţipire de-o clipă, când fură 
treziţi de o bătaie tunătoare la uşa solidă şi grea a hanului. Părea să fie 
un ordin. Ei îl auziră pe vizitator spunând: "Sunt un mesager. Vin de la 
ducele Christian de Meresburg şi sunt în căutarea unui pastor pe nume 
Paul Gerhardt, care tocmai a fost alungat din Brandenburg. Nu cumva a 
trecut pe aici?" 

Hangiul nu voia să-şi trezească musafirii, dar mesagerul nu se lăsă cu una 
cu două, spunând că avea o scrisoare care trebuia dată cât mai repede. 
Vă puteţi imagina cu câtă nerăbdare a fost deschisă scrisoarea aceea: 
"Vino în ţinutul meu, Paul Gerhardt, şi vei avea o biserică şi oameni, o 
casă şi un adăpost, tot ceea ce-ţi trebuie ca să trăieşti şi libertatea să 
predici Evanghelia cât îţi place". 

într-adevăr, Tatăl Ceresc le pregătise "o dimineaţă glorioasă, ca să-i 


încununeze cu lumină". 

A oprit furia bandei 

Se terminase încă o noapte nespus de grea de lucru printre tinerii 
adolescenţi dintr-un oraş al ținutului Lancashire. Multe sâmbete la rând 
trecuseră, timp în care un grup de creştini fără frică organizaseră 
întâlniri cu tinerii neliniştiţi care ieşeau noaptea târziu din sălile de dans 
sau din cârciumi. Aceşti creştini întâmpinaseră multe greutăţi; totuşi, 
Evanghelia ajungea la urechile multora care nu mai auziseră în viaţa lor 
de Hristos, Acela care a venit să-i mântuiască pe păcătoşi şi să le schimbe 
inimile înrăite. 

O bandă de vreo 40 de tineri între 14 şi 15 ani, care mai încălcaseră legea 
şi în trecut, veneau adesea ca sâ-i găsească pe membrii bandei duşmane, 
pe care voiau să se răzbune. Deseori izbucneau bătăi, dar, până în acel 
moment, Dumnezeu îi protejase atât pe tinerii creştini, cât şi pe 
ascultători. 

în noaptea cu pricina, banda celor 40 a jurat că-şi va duce la îndeplinire 
ameninţarea, făcută cu ceva timp înainte, cum că vor pune ei capăt acelor 
întâlniri. De aceea, dădură buzna plini de furie. Răsturnară scaunele şi 
aduseră dezordine peste tot, aşa că tinerii creştini erau într-un pericol din 
ce în ce mai mare. Unii dintre membrii bandei voiau să le arate 
tovarăşilor lor cât de periculoşi puteau să fie. Voiau să le demonstreze 
celor cu experienţă în rele cât de fioroşi erau ei în luptă. 

Locul unde se petreceau astfel de întâlniri era nu foarte departe de 
stradă. Nu trebuia decât să urci vreo 20 de trepte ca să ajungi acolo. 
Deseori aveau loc încăierări la intrare, aşa că unii creştini care voiau să 
dea o mână de ajutor stăteau de paza. Mick, al doilea şef al bandei, veni 
plin de ameninţări, scoțând din buzunarul pantalonilor un pieptene de 
oţel. Creştinul de la 

intrare îl prinse pe băiat cu o mişcare de autoapărare ca să-l împiedice 
să-i rănească pe ceilalţi cu arma aceea periculoasă, îşi amintea foarte 
bine noaptea în care Mick se urcase pe un scaun, cu cuțitul în mână şi 
spumegând de furie. El ameninţa că-l va folosi ca să se răzbune. Un alt 
creştin îl împiedicase cu multă înţelepciune să nu facă vreun râu în 
noaptea aceea. 

Dar Mick, deşi se afla în strânsoarea acelui om tânăr şi puternic, ştia şi el 
câte ceva despre autoapărare, aşa că amândoi începură să se lupte: unul 
ca să facă rău, altul ca să împiedice râul. 

Cele două corpuri încleştate se rostogoliră pe podea până când ajunseră 
în capătul scărilor. Apoi începură să se rostogolească pe scări, până jos. 
Mick bombănea cu răsuflarea întretăiată: "Tare aş vrea să nu fii cumva 
vreun misionar!" Era clar că ceva îl împiedica pe tânărul acesta de 
nestăpânit. 

Deşi rămaseră tot înlănţuiţi în acea strânsoare, misionarul îl ţinea încă pe 
membrul bandei sub puterea sa. B ăiatul era nebun şi roşu de furie. în 
cele din urmă, el cedă şi misionarul îi dădu drumul. Evenimentele din 
acea noapte se sfârşiră cu o cameră răsturnată cu susul în jos, cu haina 


misionarului sfâşiată de sus până jos şi cu o rană la picior, care nu avea 
să se vindece prea curând. De fapt, rana aceea 1-a mai durut timp de 
multe luni. 

Peste câtva timp, pastorul cel tânăr şi soţia sa au vizitat nişte prieteni din 
Ţara Galilor. în acest timp, ei se bucurau împreună cu un prieten mai în 
vârstă, care era vestit pentru rugăciunile sale pline de putere şi pentru 
dragostea faţă de semenii săi. Deşi nu era prea înalt, el avea puterea de a 
ajunge la Cer, de unde primea răspunsuri de la Dumnezeu. Părea să fie 
un prooroc din vechime, coborât de pe paginile Scripturii în timpurile 
moderne. 

Micuţul galez se uită ţintă la musafirii lui şi le puse următoarea întrebare: 
"Nu cumva unul dintre lucrătorii voştri a fost în mare pericol în noaptea 
de 12 septembrie?" Pastorul şi 

soţia sa încercară sâ-şi aducă aminte noaptea aceea în care banda îi 
atacase. Dar, micuțul profet îşi spuse mai departe povestea cea 
interesantă: 

"Am simţit că cineva se afla într-un mare pericol. Era o zi foarte rece. 
Deşi în sobă nu era nici un pic de foc, eu eram ud de transpiraţie, pentru 
că mă chinuiam în rugăciune înaintea Tatălui Ceresc. Il rugam să 
păzească şi să elibereze pe acei necunoscuţi care se aflau probabil într-un 
pericol de moarte. M-am luptat în rugăciune timp de două ore. Deodată, 
povara aceea cumplită mi-a fost luată de pe inimă. Am fost sigur că El mă 
ascultase. Cred că a fost pentru tine şi pentru cei ce lucrează împreună 
cu tine. Dumnezeu a vrut ca eu să mijlocesc în rugăciune pentru voi". 
Când grupul de lucrători a pus cap la cap evenimentele trecute, ei au 
refăcut povestea din acea noapte. Şi-au dat seama că, într-adevăr, acela a 
fost chiar timpul în care au fost atacați. Nu-i aşa că-i minunat faptul că pe 
la ora prânzului, Dumnezeu, El însuşi, a pus povara rugăciunii pentru acei 
creştini pe inima unui galez aflat la sute de mile depărtare? Toate 
planurile pline de răutate ale acelor bandiți fuseseră împiedicate de 
Dumnezeu chiar înainte ca ura din acea noapte să se dezlănţuie. 

Tu ştii bine, Tată! 

Când tânărul Angus a plecat de-acasă spre Mlaştinile scoțiene în acea 
dimineaţă, el nu se gândea decât la cortul acela mare, la mulţimea de 
oameni de acolo şi la predicile pe care le va asculta. Cum oare să ştie el 
că viaţa i se va schimba, dar nu prin predică, ci prin întâlnirea cu un om 
în vârstă care era ca un copil atunci când se ruga atât de simplu Tatălui 
Ceresc. 

Nu după mult timp, el îl depăşi pe un bătrân scoţian îmbrăcat în fustiţa 
tradiţională şi având pe cap o beretă, îmbrăcămintea lui numai nouă nu 
era. Inima tânărului se strânse de milă când văzu că pantofii lui erau atât 
de vechi încât îi ieşeau degetele prin ei. Când Angus se mai uită o dată la 
el, impresia i se schimbă. Era ceva în acest om care-l făcea mulţumit; 
ceva pe chipul său te făcea să crezi că el avea un secret. 

Părea că se bucură atât de mult de viaţă! 

Bătrânul Alee, aşa îi plăcu să se prezinte, îl salută pe Angus din toată 


inima. Şi pentru că amândoi mergeau spre acelaşi loc unde se vor ţine 
predicile, ei se învoiră să călătorească împreună. Nu le era deloc uşor să 
meargă în acelaşi ritm: unul trebuia să pună mereu frână, iar celălalt 
trebuia sâ-şi mărească pasul. 

Bătrânul avea o mare dorinţă să mai audă Cuvântul lui Dumnezeu 
predicat încă o dată. El locuia la o mare depărtare de oraş; nu erau deloc 
mijloace de transport, cu excepţia celor două picioare ale sale; aşa că nu 
mai ascultase de mult o predică. Dar Angus află curând că acest om, 
însoţitorul său, avea o plăcere şi mai mare decât aceea de a asculta 
predici. Acea mare bucurie a sa era ceea ce el numea în mod oarecum 
ciudat "discuţia cu Tatăl Ceresc". 

Acest lucru deveni şi mai evident când bătrânul îi ceru să îngenuncheze 
lângă un gard viu şi să se roage împreună pentru călătoria lor. Bătrânul 
Alee vorbi cu Dumnezeu foarte liber, dar plin de respect, întocmai ca un 
băieţel: "Doamne, Tu ştii prea bine că sunt surd şi că doresc să stau pe 
băncile din faţă, dacă Tu vei vrea să mă ajuţi! Aş vrea să aud mai bine 
Cuvântul Tău. 

Şi Tu de asemenea vezi că-mi ies degetele prin pantofi şi nu prea cred că 
este pe măsura Ta ca cei ce-ţi sunt copii să umble cu degetele afară din 
pantofi. 

Şi Tu de asemenea ştii că n-am nici un ban şi că vreau să rămân în oraş 
până se vor sfârşi întâlnirile de evanghelizare; de aceea, Te rog frumos 
să-mi dai Tu un loc unde să stau". 

Angus era uimit. El îi spusese lui Alee că nu i se părea normal ca un om 
să se apropie de Dumnezeul Atotputernic întocmai ca un copil, într-un 
mod atât de familiar. Angus nu mai auzise aşa ceva în viaţa lui. 
Dimpotrivă, el auzise oameni rugându-se folosind o voce atât de 
tunătoare şi cuvinte mari, în fraze atât de lungi! 

Toţi creştinii pe care-i auzise el rugându-se îi dădeau impresia că El era 
un Dumnezeu îndepărtat şi care îţi inspira frică. Lui Angus nu i se părea 
deloc normal ca un astfel de Dumnezeu înfricoşător să asculte şi să 
răspundă la rugăciuni. Alee te făcea să crezi că Dumnezeu era chiar acolo 
lângă el, ca un tată dornic să răspundă la chemarea copilului său. 

Angus 1-a întrebat pe tovarăşul său dacă n-ar trebui să te apropii de 
Dumnezeu cu mai multă frică. Alee însă îi explică: "El este Tatăl meu. Ne 
cunoaştem tare bine acum, de aceea vorbesc cu El aşa cum vorbesc cu 
tatăl meu". 

Spre marea lor dezamăgire, când ajunseră la cort, văzură o mare mulţime 
adunată. Scaunele erau ocupate toate, oriunde te-ai fi uitat cu ochii. 
Bătrânul Alee stătea în spate, cu capul plecat şi cu mâinile pâlnie la 
urechi. Voia să prindă fiecare cuvânt 

rostit. 

Un domn care se afla pe scenă, nu prea departe de amvon, văzu că 
bătrânul încerca cu disperare să asculte mesajul. Domnul acela îi făcu 
semn cu mâna acelui străin ca să vină pe scaunul din faţă. Alee se duse 


de îndată în faţă, ştiind că Dumnezeu îi răspunsese la rugăciune. Nu 
vorbise el degeaba cu Dumnezeu lângă gardul acela viu. 

O femeie care stătea lângă el văzu că omul cu fustiţa ponosită purta nişte 
pantofi tare vechi. După rugăciune ea îi şopti: "Aceştia sunt singurii 
pantofi pe care îi ai?" 

"Da, dar aştept ca Tata să-mi dea o pereche nouă curând". 

"Vino la mine acasă după întâlnire şi-ţi voi da o pereche nouă de pantofi”. 
Puțin mai târziu, în timp ce acea creştină cu suflet bun îi dădea perechea 
de pantofi, ea îl întrebă pe vizitator dacă se va întoarce acasă în acea zi 
sau va rămâne până la sfârşitul întâlnirilor. 

"Aş rămâne, dar sunt străin prin locurile acestea şi nu am nici un ban". 
"Atunci casa noastră va fi şi a ta până la sfârşitul întâlnirilor". lată cum 
Dumnezeu i-a răspuns acestui bătrân la toate rugăciunile, pentru că 
ştiuse să asculte porunca Mântuitorului şi se făcuse ca un copilaş ca să 
intre în împărăţia Cerurilor şi să se bucure de toate binecuvântările ei. 
Sigur că vă puteţi imagina schimbarea din inima lui Angus, în timp ce se 
întorcea acasă, fiind conştient de acea relaţie nouă şi personală cu Tatăl 
Ceresc. Acum Dumnezeu nu i se mai părea deloc departe, ci mereu 
aproape, gata să asculte rugăciunile tuturor copiilor Săi care vin la el cu 
o credinţă simplă, de copil. 

Tata trimite apa 

Arme era slujnica mult iubită a familiei doctorului Reid, care locuia într- 
un sătuc de lângă oraşul Toronto, Canada. Ea îi îngrijise pe băieţii familiei 
de când erau doar bebeluşi; şi când, după zece ani, mama lor a murit, ea 
rămase în casa doctorului mereu ocupat, să-l ajute să-şi crească copiii. 
Anne nu mersese niciodată la şcoală, dar putea citi Biblia. Dragostea ei 
pentru Dumnezeu şi răspunsurile uimitoare pe care le primea la 
rugăciune îi făcuseră pe oameni s-o numească Anne cea Sfântă, în timpul 
lunilor fierbinţi de vară, fântâna care asigura apă atât pentru familie, cât 
şi pentru animale, a secat. Băieţii erau nevoiţi să aducă apă de la o mare 
distanţă. într-o zi, pe când Anne le spunea băieţilor despre Dumnezeul 
care răspunde la rugăciune, Henry Reid îi spuse răutăcios: "Anne, de ce 
nu te rogi tu Tatălui tău să trimită apă în fântână şi să nu mai muncim 
noi, băieţii, atât de mult?" 

Anne era pusă la încercare, aşa că se duse să vorbească cu Tatăl ei 
despre acea fântână. 

"Tată, spuse ea, Tu ai auzit ce a spus Henry în seara aceasta. Dacă eu le 
spun băieţilor: Dumnezeul meu să îngrijească de toate trebuinţele 
voastre, după bogăţia Sa, în slavă, în Hristos Isus - ei nu vor crede că eu 
sunt ceea ce spun că sunt, dacă nu va fi apă în fântână". 

Anne a cerut un răspuns la rugăciune astfel: "Tată, dacă eu sunt ceea ce 
spun că sunt, desigur mâine va fi apă în fântână". A doua zi de dimineaţă, 
Anne scoase două găleți de apă din fântâna care fusese la fel de uscată ca 
şi "podeaua din bucătărie", aşa cum spunea Henry. 

Un prieten al acelei familii spunea că din acel moment fântâna nu a mai 
secat niciodată, nici măcar în anotimpul secetos. 

Tatăl Ceresc are vremea sub control 


1 .Biserica plutitoare 

2.Zidul pe care 1-a construit Dumnezeu 
3.Bucăţi de gheaţă din cer 

4. Atunci când Tata a împins briza din spate 
5.Mantia de ceaţă a lui Auld Sandy 

6.Prima rugăciune a lui Bobby 

7.Stăpân al vântului şi al cetii 


Biserica plutitoare 

Ce-ai crede dacă, într-o zi, ai vedea bisericuţa în care te închini tu plutind 
chiar pe stada principală din oraşul tău? Ei bine, tocmai acest lucru s-a 
petrecut în Swan Quarter, în statul Carolina de Nord din Statele Unite. 
Uneori, povestirile adevărate sunt chiar mai de necrezut decât cele 
inventate şi scrise de oameni ca să-i distreze pe cititori. Dumnezeu 
răspunde uneori în mod neobişnuit la rugăciunile oamenilor. 

Haideţi mai întâi să vedem cum a fost construită această bisericuţă! în 
Swan Quarter locuiau câţiva creştini plini de râvnă ca sâ-1 slujească pe 
Dumnezeu. Ei îşi doreau mult să aibă un loc de închinare chiar în centrul 
oraşului. Vi-i puteţi imagina cum se întâlneau şi se rugau Tatălui Ceresc 
să le dea banii necesari ca să înceapă construcţia şi pe lângă aceasta, şi 
un loc potrivit pentru ea. Banii nu prea le ajungeau, de fapt, erau destul 
de puţini în acele vremuri şi problema obţinerii unui loc bun trebuia 
cumva rezolvată. Ei voiau ca această clădire să fie ca un far care să le 
aducă aminte păcătoşilor din oraş că aveau nevoie de un Mântuitor. 
Banii pentru această lucrare bună au fost strânşi, dar cu mare greutate. 
Judecând după suma strânsă, era clar că nu puteau construi decât o 
clădire mică din lemn, pentru că, pe vremea aceea, lemnul era cel mai 
ieftin material. Apoi, creştinii îşi aleseră un loc bun, chiar în mijlocul 
oraşului. Locul acela era al unui domn Cash, despre care mulţi credeau că 
este un creştin, de vreme ce vorbea mai tot timpul despre Dumnezeu şi 
creştinism. 

Deşi oamenii aceştia aveau ceva bani pentru construirea bisericii, ei nu 
aveau totuşi atâţia încât să cumpere o bucată scumpă de pământ, dar se 
gândeau că 

domnul Cash va avea o inimă bună şi blândă şi se va învoi să 

doneze acel loc pentru un scop nobil. 

Prin urmare, un comitet al creştinilor se hotărî să-1 întâlnească pe 
proprietar. Ei i-au explicat ce problemă aveau şi l-au rugat fierbinte să le 
dea terenul mult dorit, ca să înceapă construcţia acolo. Dar zelul lor fu 
aproape stins când văzură lipsa de interes din partea proprietarului. în 
cele din urmă el le-a zis: "N-are nici un rost să mai discutăm despre toate 
acestea! Actul pe care îl am arată clar că acest loc nu poate fi nici vândut, 
nici donat". 

Oare chiar aceasta era rezolvarea? Nu trebuie să uitaţi că acei oameni s- 
au rugat Tatălui Ceresc. între timp însă, ei au început să caute un alt loc 
pe care sâ-şi construiască bisericuţa. Nu erau deloc mulţumiţi cu bucăţica 
de pământ pe care o găsiseră la ceva distanţă de centrul oraşului şi între 
nişte oameni care nu prea păreau de dorit prin preajmă. Gândiţi-vă la ce 


puteau spune unii dintre creştinii plini de dorinţa de a lucra! Ei se 
întrebau, dând din cap, dacă nu cumva se întâmplase ceva râu de care ei 
nu-şi dădea seama. 

Oricum, toţi s-au hotărât să nu mai stea pe gânduri, aşa că bisericuţa din 
lemn, fixată pe o fundaţie din cărămidă, fu ridicată curând. De îndată ce a 
fost terminată, au şi început să se închine în ea; şi de foarte multe ori au 
putut ei să simtă prezenţa Domnului printre ei. Creştinii începură să se 
întâlnească acolo pentru rugăciune, studii biblice şi Şcoală Duminicală, 
ceea ce i-a făcut să creadă că vor rămâne în acel loc nu prea plăcut 
pentru mulţi ani. Cum se putea oare ca afacerile, fabricile, birourile şi 
locurile de distracţie să fie aşezate în cele mai frumoase locuri, în timp ce 
lucrarea Domnului Isus Hristos era pe locul doi? 

Dar Dumnezeu ţine în mâinile Sale marea, vânturile şi norii. De multe ori 
El răspunsese rugăciunilor aduse pentru schimbarea vremii. Swan 
Quarter era situat chiar pe coasta 

Atlanticului şi de multe ori suferise de pe urma valurilor furioase care 
treceau înverşunate peste diguri şi amenințau să inunde micile clădiri ale 
oraşului. Furtuna despre care vom vorbi aduse un potop foarte mare şi, 
curând, valuri imense de apă pătrunseră pe străzile oraşului Swan 
Quarter. Oamenii erau tare îngrijoraţi. Desigur, creştinii se gândiră la 
bisericuţa lor iubită din lemn, ştiind că nu era prea bine fixată. 

Apa îşi croi drum din ce în ce mai sus, până ce ajunse chiar la fundaţia 
din cărămidă a bisericii. Cei ce stăteau şi priveau nu putură să-şi creadă 
ochilor, când au văzut cum clădirea aceea din lemn a început să se 
desprindă din încheieturi şi să fie luată de apele inundaţiei. Valurile o 
ridicară de pe fundaţia aceea din cărămizi. Ce se va întâmpla acum? 
Acesta era oare sfârşitul locului lor sfânt pe care-l iubeau atât de mult şi 
în care se închinau plini de credinţă şi devotament? 

Totul părea să fie în ordine, căci, odată luată pe sus, acea "arcă" din 
secolul al XIX-lea se mişca încet-încet pe strada principală. Când ajunse 
acolo însă, un curent puternic însoţit de vânt o duse exact în josul 
bulevardului, până la o altă stradă principală care se intersecta cu cea 
dintâi. 

Ajunsă aici, păru că se opreşte, ca şi cum un "pilot" i-ar fi dat ordin. Şi ce 
credeţi că s-a întâmplat? S-a întors exact la 90 de grade şi s-a îndreptat 
spre centrul oraşului. Un Pilot nevăzut o cârmuia chiar spre locul unde ar 
fi trebuit să fie construită de la început. 

Chiar dacă nu vă vine să credeţi, construcţia aceea micuță nu s-a oprit 
din drum până ce nu a ajuns acolo unde ar fi trebuit să fie de la început. 
Când ajunse în preajma acelui loc, ea naviga spre marginea drumului şi 
se aşeză pe bucata de pământ ce-i aparţinea domnului Cash. 

Când proprietarul auzi ce se întâmplase, se duse la şeful Secţiei Statistice 
a oraşului şi acolo schimbă documentul, astfel încât bucata de pământ să 
aparţină bise- 

ricii. în timp ce făcea acest lucru, cineva 1-a auzit zicând: "Eu aveam alte 
planuri pentru acest pământ, dar se pare că şi Dumnezeu a avut planurile 
Lui". 


Deşi aceste lucruri s-au petrecut poate acum o sută de ani, bisericuţa 
aceea a rămas acolo până când o altă clădire mai trainică a fost ridicată, 
ca un monument ce amintea de dragostea şi grija lui Dumnezeu de a 
răspunde la rugăciunile copiilor Săi. 

Zidul pe care Dumnezeu 1-a construit peste 
noapte 


Faţa lui Joseph era trasă şi palidă. Inima îi zvâcnea de frică. Durerea i se 
revărsa în valuri pe faţă în timp ce el încerca să-şi mişte trupul invalid ca 
să stea în capul oaselor, dar cădea din nou neputincios pe pernă. Nu, era 
clar că nu se putea mişca deloc şi nici nu putea fi mişcat. Din pat putea să 
vadă drumul care trecea chiar pe lângă căsuţa lor, prin satul lor, şi pe 
acest drum urma să vină Armata franceză în următoarele 24 de ore. Nu 
mai era vreme de pierdut. 

Joseph, mama lui şi cele două surori locuiau în acest sătuc rusesc. Tatăl 
lui murise, lăsând-o pe mama greu împovărată, nu numai cu cele două 
surori, dar şi cu Joseph, care era invalid. Vremurile în care trăiau ei erau 
foarte periculoase şi numai biata mamă şi cei câţiva prieteni ştiau cât de 
mult se rugau Tatălui Ceresc şi-l spuneau despre încercările, necazurile 
şi nevoile lor. Pe faţa ei puteai citi o mare linişte în ciuda liniilor adânci 
care-i brăzdau obrazul, semn al unei mari suferinţe ce-o purta. Ea trebuia 
să fie puternică, pentru că cei trei micuţi depindeau de ea. Ei nu trebuie 
să o vadă neliniştită şi plină de frică. Vecinii lor alergau încoace şi încolo, 
încărcându-şi cele câteva lucruri mai de valoare în căruţe, cărucioare, 
roabe sau chiar în câte o traistă pe care s-o pună pe cal sau în spate. Tot 
ce voiau ei să ascundă din calea soldaţilor lui Napoleon era dus departe 
de sătucul lor. Iarna cumplita şi lipsa de experienţă a soldaţilor francezi 
de a lupta în astfel de condiţii grele i-au făcut să se retragă plini de frică 
spre vest. Călăreţii ruşi, numiţi cazaci, le dădeau târcoale şi îi chinuiau 
tot timpul. 

Francezii erau morţi de foame şi frig, şi de aceea 

deveniseră neîndurători cu tot ce le ieşea în cale. Jefuiau şi distrugeau 
totul. Armata în retragere suferise atâtea pierderi şi obstacole, încât nu 
mai ţineau seamă de nimic. Napoleon însuşi se întorsese în ţara sa, aşa că 
oamenii lui îşi făceau de cap. Mulţi soldaţi muriseră pe drum şi mulţi 
ţărani ruşi muriseră şi ei în mâinile francezilor. In sătucul nostru 
ajunseseră deja veştile despre cruzimea şi distrugerile pricinuite de 
francezi şi de aceea toate casele erau părăsite, cu excepţia uneia, şi 
anume căsuţa aceea joasă în care locuiau Joseph, mama şi surorile lui. 
Joseph ar fi vrut atât de mult să le ajute, dar nu putea face nimic. Acum o 
ruga pe mama lui să nu-l părăsească, acum o ruga sâ-l lase pe el aici şi 
să le salveze pe cele două surori. Dar femeia aceasta, deşi micuță şi 
firavă, era de neclintit. Ea îl iubea pe Dumnezeu şi avea multă încredere 
în El. 

"Vom rămâne pe loc şi ne vom încrede în Dumnezeu ca El să ne poarte de 
grijă, spuse ea convinsă. Dumnezeu nu ne va lăsa fără apărare. El ne va 
construi un zid puternic". 


"Ce ar putea să ne ajute?" plânse micuțul Joseph. "Cine ne-ar putea apăra 
de atâta cruzime? Am auzit atâtea istorisiri despre aceşti oameni! Ei nu 
sunt oameni, ci mai degrabă fiare! O, de ce, de ce sunt atât de slab şi de 
neputincios? N-am nici o putere să mă apăr sau să fug". 

"Să ştii că există un zid puternic de apărare, pentru cei lipsiţi de apărare, 
îi răspunse mama ridicându-se de pe genunchi. Dumnezeu ne va construi 
un zid puternic". Ea îngenunche din nou şi continuă să se roage Tatălui 
Ceresc şi din nou se ridică de pe genunchi, ştiind că Dumnezeu va pregăti 
un zid puternic. 

lată că veni şi noaptea şi familia aceasta se duse la culcare, 
încredinţându-şi viaţa în mâna lui Dumnezeu. în timp ce ei dormeau, 
duşmanii cei cruzi veniseră şi plecaseră, dar cei ai casei n-au văzut şi n-au 
auzit nimic. Uitându-se pe fereastră, văzură doar un zid alb ridicându-se 
mult în sus. într-adevăr, 

când au deschis uşa din spate, care ducea la adăpostul animalelor, ei şi- 
au dat seama că aceasta era singura cale pe care puteau ieşi. Toate 
celelalte direcţii erau închise de un "adăpost" din zăpadă. Mai rămăsese o 
singură potecuţă neacoperită; aceea care ducea la magazia unde ei îşi 
ţineau grâul, laptele şi ouăle. Dacă n-ar fi fost acea potecuţă, ei ar fi fost 
complet închişi din toate părţile. 

Mai mult decât atât, căsuţa lor joasă fusese ascunsă de ochii năvălitorilor 
prin acel zid mare şi alb pe care Dumnezeu îl construise în timpul nopţii. 
Cât de minunat este să-L. cunoşti pe Dumnezeul care poate porunci 
zăpezii şi întregii naturi să asculte de glasul Său şi să împlinească voia 
Sa! 

în Biblie citim: "Căci El spune zăpezii, «Cazi pe pământ»". Şi în alt loc din 
Biblie citim despre furtuna care se supune şi împlineşte voia Lui. 

Prin zăpada slujitoare, Dumnezeu a construit un zid tare şi puternic. 
Astfel, El i-a ascuns şi i-a protejat pe membrii familiei neajutorate. 
Rugăciunea lor a fost ascultată. 

Bucâţi de gheaţă din Cer 

"Omul lui Isus, care face vindecări, a venit în satul nostru şi se îndreaptă 
spre casa voastră", spuse un vecin grăbit în timp ce intra în casa lui Lee 
Ban şi a soţiei sale. 

Băieţelul lor de doi anişori era foarte, foarte bolnav. 

De trei zile zăcea în pat inconştient, gemând şi chinuindu-se; iar Lee Ban 
şi soţia lui erau foarte îngrijoraţi pentru că tot aşa muriseră şi ceilalţi trei 
copii, iar acum, acelaşi duh rău părea să amenințe viaţa singurului copil 
care le mai rămăsese. Acum câteva zile era aşa de plin de viaţă şi voioşie! 
Trupul lui dolofan părea să-i asigure pe părinţi că niciodată moartea nu-l 
va putea secera şi pe el. 

Aceste lucruri se petreceau în partea centrală a Chinei, în perioada cea 
mai fierbinte a anului, când căldura părea să vină în valuri dintr-un 
cuptor încins. Nu mai plouase de multă vreme şi buzele copilaşului lor 
erau aproape negre, iar fruntea îi era atât de fierbinte! Cu ce ar fi putut 
ei să-i mai răcorească fruntea? Gândurile lor au fost întrerupte de 


cuvintele grăbite ale vecinului. O rază de speranţă răsări în inima lor 
gândindu-se la medicul acela. 

"Cineva i-a spus misionarului medic despre boala grea a băieţelului 
vostru. Nu vă amintiţi că, acum un an, când el a mai venit pe-aici, mulţi 
au fost ajutaţi de medicamente şi de rugăciunile lui?" 

Discuţia fu întreruptă de sunetul glasurilor care se auzeau afară şi care 
deveneau din ce în ce mai puternice. Mulțimea se îmbulzea în jurul acelui 
om care aducea eliberare în locurile pe unde trecea. Dragostea lui 
Dumnezeu era în inima acestui om bun şi de aceea el de hotărâse să 
călătorească timp de trei zile din oraşul unde se afla spitalul său până în 
acest sat. 


: 29 + Sa 
7 n bl) FH 
a M 


Rugându-L pe Tatăl Ceresc 
Tatăl Ceresc are vremea sub control 


Privirea lui plină de blândeţe şi grijă aduse puţină linişte în inimile 


părinţilor îndureraţi. 

"O, tu, omul lui Isus, tu-mi poţi vindeca băieţelul!" strigă mama ieşindu-i 
în întâmpinare. 

Omul se aplecă peste micuțul care se chinuia şi şopti, aşa încât să fie 
auzit: "Dacă am putea face rost de nişte gheaţă pe care să i-o punem pe 
trupul cuprins de fierbinţeală, l-am putea salva". Dar mintea lui era parcă 
în altă parte. De unde să găseşti gheaţă în acest sat, atât de departe de 
oraş? Dacă s-ar duce acum în oraş după gheaţă, copilul ar muri între 
timp. Râurile care se aflau prin împrejurimi nu îngheţau niciodată, nici 
măcar iarna. Şi acum era miezul verii! Oamenii de aici de-abia dacă 
auziseră despre grindină; ultima venise prin acele părţi acum 40 de ani. 
Glasul mamei opri şirul gândurilor din mintea misionarului: "Când ai venit 
aici ultima dată, ai spus că Dumnezeul tău poate face orice. N-ar putea 
face El şi asta?" 

"Da, într-adevăr, aşa am spus", răspunse misionarul gânditor, în timp ce 
încerca să găsească o cale sâ-1 vindece pe copilaş. 

"Atunci, El poate să ne trimită gheaţă, spuse mama cu o voce rugătoare. 
Cere-l tu gheaţă, om al lui Isus! El o va trimite în grabă şi copilaşul 
nostru va trăi”. 

Doctorul era uimit şi, pentru o clipă, îl cuprinse necredinţa. Ce se va 
întâmpla dacă el se va ruga Tatălui Ceresc pentru gheaţă? Şi dacă nu va 
primi nici un răspuns? Oricum, el începu să se roage. La început 
şovăielnic, dar, pe măsură ce vorbea cu Dumnezeu, deveni din ce în ce 
mai curajos. Se ruga plin de credinţă, ca şi cum cuvintele acelea veneau 
din altă parte, în inima şi mintea lui se petrecuse o schimbare totală şi un 
sentiment ciudat de bucurie şi speranţă îl cuprinse. 

Deodată, uită de toţi cei din jur, şi singurul lucru de care îşi mai aducea 
aminte era că stătea de vorbă cu Acela care este puternic să elibereze. El 
nu se ruga acum numai pentru viaţa 

acelui băieţel, ci şi pentru toţi ţăranii adunaţi acolo, care nu-L. cunoşteau 
pe Singurul Dumnezeu Adevărat. 

Când doctorul îşi sfârşi rugăciunea şi îşi ridică privirile, putu să citească 
pace şi încredere pe chipul mamei. îngrijorarea şi frica dispăruseră din 
inima ei zbuciumată. 

Curând se făcu întuneric afară şi căldura aceea puternică scăzu treptat. 
Oamenii văzură fulgere şi auziră bubuitul tunetului. Apoi se auzi un sunet 
din ce în ce mai puternic. Parcă erau pietre aruncate în continuu pe 
acoperişul căsuţei lor. Cei mai superstiţioşi dintre chinezi intrară în 
panică. Ei credeau că zeii se supăraseră. Strigară la zeul lor să-i apere şi 
să-i scape de groaza care căzuse asupra lor din cauza "omului lui Isus". 
Dar doctorul recunoscuse zgomotul grindinii şi pe faţa lui se putea citi 
biruinţa. în timp ce părinţii îl priveau îngrijoraţi, el dădu fuga afară şi se 
întoarse cerând un vas mare. "Dumnezeu a trimis gheaţă din Cer", spuse 
el plin de bucurie. 

Repede, el culese bucăţile de gheaţă atât de preţioase, trimise chiar din 
Cer. El pregăti repede un pachet cu gheaţă şi-l puse pe trupul 
înfierbântat al copilului. Nu peste mult timp, îi mai puse unul. Băieţelul 
începuse deja să se mai liniştească şi nu peste mult timp căzu într-un 


somn adânc. Chinurile care nu-i mai dădeau pace şi gemetele îl părăsiră. 
în vârful degetelor, toţi cei adunaţi acolo, ieşiră din cameră şi merserâ să- 
i mulţumească "omului lui Isus". Vecinii vorbeau între ei şi se bucurau la 
auzirea veştii că băieţelul bolnav fusese tămăduit. Iar inima doctorului 
era plină de pace. 

Atunci când Tata a împins briza din 
spate 


Toate lucrurile erau noi pentru tânărul de la bordul vasului cu pânze care 
urma să-l ducă spre un nou câmp de misiune, în China. Săptămânile 
lungi de călătorie deveniseră luni şi în faţa ochilor săi apăreau mereu 
privelişti noi. La numai 30 de mile distanţă se afla Noua Guinee, cu 
insulele ei străjuite de palmieri. Vasul lor naviga liniştit, dar în derivă, 
spre aceste insule. Stâncile adânc scufundate în apă erau foarte 
periculoase atât pentru vas, cât şi pentru echipaj. De obicei, brizele 
puternice se porneau după apusul soarelui şi ţineau până la ziuă, dar în 
cursul zilei vasul naviga din nou în derivă, pierzând astfel distanţa 
câştigată în cursul nopții. 

într-o duminică de dimineaţă, James Hudson Taylor văzu că pe chipul 
căpitanului de vas se aşternuse îngrijorarea. După prânz, el poruncise ca 
o barcă să fie lansată la apă şi tot echipajul fu chemat ca să ajute la 
îndepărtarea vasului de la țărm. Nu-i ameninţa numai pericolul 
naufragiului, ci şi acela al canibalilor care locuiau pe aceste insule 
îndepărtate de restul lumii. 

"Ei bine, noi am făcut tot ce puteam face, îi spuse căpitanul lui James. Nu 
ne mai rămâne decât să aşteptăm să vedem ce se va întâmpla". 

"Nu, nu, mai este un lucru pe care nu l-am făcut încă", îi răspunse James. 
"Si care-o fi acela?" întrebă căpitanul. 

"Patru oameni dintre cei de la bord sunt creştini. Fiecare dintre aceşti 
patru se va duce în cabina sa şi se va ruga Domnului ca El să ne trimită o 
briză cât mai curând. Aşa cum o trimite El 

100 

la apusul soarelui, tot aşa de bine şi uşor poate să o trimită chiar 

acum". 

Căpitanul se învoi cu rugăciunea şi toți cei patru se duseră fiecare în 
cabina lui să se roage Tatălui din Cer. lată ce ne spune James Hudson 
Taylor că a simţit: "Am avut un timp minunat, dar destul de scurt în 
rugăciune, apoi m-am simţit atât de mulţumit şi am ştiut că cererea 
noastră a fost ascultată, aşa că n-am mai continuat să mă rog, ci m-am 
dus imediat pe punte. Secundul vasului, un om necredincios, deţinea 
controlul. M-am dus spre el şi l-am rugat să înfăşoare pânza de la vela 
mare, care fusese ridicată ca să micşoreze fâlfâirea fără rost a pânzei. 
«La ce bun?», m-a întrebat el cu asprime în glas. 

I-am spus că noi i-am cerut lui Dumnezeu să trimită un vânt puternic şi că 
răspunsul va veni fără întârziere. l-am mai spus de asemenea că eram 
atât de aproape de stâncile ascunse sub apă, încât nu mai era timp de 
pierdut. 

înjurând şi privindu-mâ dispreţuitor, el mi-a spus că mai degrabă o să 


vedem vântul decât o sâ-1 auzim. Dar, în timp ce-mi spunea aceste 
cuvinte, eu îl priveam cum îşi ridica privirea până la vârful cel mai de sus 
al pânzei. în acel punct, cu siguranţă, se vedea cum pânza tremura în 
vânt. 

«Nu vezi că vine vântul?», i-am spus. «Nu, este numai atingerea unei 
lăbuţe de pisică», mi-a replicat el aspru. Prin aceasta el înţelegea o slabă 
adiere de vânt. «Că o fi o lăbuţă de pisică sau nu, i-am strigat, te rog să 
cobori chiar acum pânza de la vela mare, spre binele nostru». Căpitanul 
îşi făcu apariţia pe punte, ca să vadă ce se întâmpla acolo. Briza mult 
dorita venise. în câteva minute, vasul nostru cu pânze îşi croia drum prin 
apă şi înainta cu o viteză de şase-şapte noduri pe oră". 

James Hudson Taylor ştia că aceasta era bunătatea Tatălui Ceresc, 
arătată tocmai ca sâ-1 încurajeze şi să-i întărească credinţa înainte de a 
ajunge în China. 

Astfel, în orice problemă grea, în orice nevoie, el putea fi sigur că Tatăl 
Ceresc îl va asculta şi îi va da tot ceea ce avea nevoie. De foarte multe 
ori, acest tânăr misionar a trebuit să ceară în rugăciune bani, protecţie de 
gloatele dezlănţuite şi călăuzire ca să ştie unde va locui şi ce va avea de 
făcut. în toate acestea, El a dovedit din plin că: "Orice veţi cere Tatălui în 
Numele Meu, veţi primi". 

Mantia de ceaţă a lui Auld Sandy 

Auld Sandy sau Alexander Peden a fost un predicator sfânt şi curajos din 
Scoţia, care - la fel ca şi mulţi alţii - a fost alungat din biserică pentru că 
răspândea fără preget adevărul care îi întorcea pe oameni de la răutatea 
lor la Isus. Acestor oameni li se spunea "partizani ai Legământului" şi 
erau urmăriţi de soldaţii englezi, care uneori îi împuşcau când încercau 
să fugă. Alteori, soldaţii îi legau şi îi duceau la Edinburgh (capitala 
Scoției) ca sâ-i arunce în închisoare, să-i tortureze şi să-i omoare. 

Auld Sandy locuia într-o peşteră ascunsă, dar adesea oamenii credincioşi 
veneau ca să-l întâlnească într-un loc anumit, unde el sau vreun alt 
predicator ieşea din ascunzătoare ca să le predice. 

în Ayrshire, lângă satul Dalry, se află un râuleţ care curge unduindu-se 
voios printr-o vale frumoasă, presărată cu copaci şi tufişuri - un loc ideal 
de scăpare în vreme de primejdie. în această vale există şi un loc neted, 
pe malul râului, înainte ca acesta să facă o cotitură. Deasupra acestei 
cotituri se ridică un mal abrupt, pe care se află o terasă îngustă şi care 
acum se numeşte Locul lui Peden. 

într-o zi, Peden predica de la acest amvon al naturii unei mari mulţimi. Pe 
dealurile dimprejur se aflau bărbaţi-santinelă care ar fi dat imediat de 
ştire celor adunaţi că se apropia duşmanul. Şi chiar la mijlocul acestei 
întâlniri se dădu alarma, dar duşmanul era deja foarte aproape. Mulțimea 
se risipi în susul şi în josul râului, însă lui Peden îi era imposibil să scape. 
Văzând că duşmanii se apropiau, el îşi ridică ochii spre Cer şi se rugă: 
"Tată, Te rog, trimite mantia Ta peste Auld 

Sandy şi ascunde-l astfel de duşmani". 

Veţi putea crede oare? O ceaţă scoțiană grea şi de nepătruns se lăsă 
peste pământ, încât n-ai fi putut vedea un om nici măcar la câţiva metri 
distanţă. Peste tot era o confuzie generală. Soldaţii strigau şi trăgeau cu 
puşca, dar curând fură nevoiţi să se retragă, pentru că nu puteau sâ-l 
zărească pe cel pe care îl urmăreau. Cu multă pace şi mulţumire în inimă, 
Auld Sandy îşi salvă viaţa luând-o de-a lungul malului. Curând, el găsi 
drumul spre casă, adică spre peştera sa, unde, fără îndoială, a 
îngenuncheat şi I-a mulţumit Tatălui care trimisese "mantia Sa" şi-l 
ascunsese pe Auld Sandy chiar la timp. 

Prima rugăciune a lui Bobby 


Bobby a întâlnit-o pentru prima oară pe domnişoara Vinson pe când 
ducea câteva coşuri cu peşte la nişte case de pe ţărmul mării. El locuia 
într-un sătuc pescăresc. May Vinson era o tânără foarte credincioasă 
care, din pricina sănătăţii şubrede, locuia în timpul verii cu o doamnă tare 
bună la suflet în căsuţa ei ce avea o vedere frumoasă spre mare. Credinţa 
domnişoarei Vinson era atât de vie şi reală, încât pârtâşia ei cu Tatăl 
Ceresc îi insufla dorinţa plină de dragoste de a-i face şi pe oamenii din 
jurul ei sâ-L. cunoască pe El. 

în timpul acelei veri ea începu o şcoală duminicală pentru cinci copii. 
Orele aveau loc în căsuţa de lângă mare. Bobby era primul venit şi primul 
invitat al acestei noi învăţătoare şi, la sugestia ei, el mai aduse încă patru 
copii; printre ei se afla sora lui, Nell, şi frăţiorul lui, Johnnie. Pentru prima 
oară în viaţa lor, aceşti copii sărmani auziră de dragostea Lui Isus şi de 
puterea Lui cea mare. 

Lunile de vară au trecut în zbor şi a venit toamna. Domnişoara Vinson 
trebuia să-şi ia rămas bun de la grupul de micuţi care îi datorau atât de 
mult şi pe care ea învățase să-i iubească. Ea se gândea cu tristeţe: "Sunt 
atât de mici şi de neştiutori! Ceea ce am făcut pentru ei este prea puţin şi 
tare mă tem că în curând vor uita totul". 

Dar ei n-au uitat. Printre lucrurile învăţate de la ea, ei îşi aminteau acele 
cuvinte uimitoare: "Marea este a Domnului, El a făcut-o". 

Peste câteva săptămâni de la plecarea ei, Bobby şi Nell, surioara lui, îşi 
amintiră aceste cuvinte. Era luna noiembrie deja. Vremea se răcea din ce 
în ce mai mult şi, în ziua despre care vorbim, pe cer se adunau nori 
vestind ameninţător furtuna. 

Mama copiilor, doamna Byrnes, era din ce în ce mai îngrijorată: tatăl era 
plecat pe mare, căci era pescar. în acea după-amiază cerul era negru, 
vântul vâjâia şi urla cu mânie. Dupâ-amiaza îi făcu loc serii. Ora obişnuită 
la care tatăl se întorcea acasă trecu şi ea, dar nici un semn de la el. 
Mama nu-şi mai putea ascunde îngrijorarea de copii. Când copiii o rugară 
să le aducă ceaiul, ea abia dacă putu să-şi adune gândurile risipite de 
frică şi să îngrijească de lucrurile acestea mărunte ale casei, când tăticul 
se afla într-un pericol aşa de mare. 

Atunci, copilaşii îi arătară cât de bine învăţaseră lecţia de la domnişoara 
Vinson. Ei începură să vorbească despre acele adevăruri pe care şi le 
amintiră acum, în împrejurările prin care treceau. îşi amintiră de discuţia 


despre Isus şi grija Sa pentru cei ce-L roagă şi aşteaptă de la El. Astfel, 
atât ei, cât şi mama îngrijorată primiră mângâiere. Ea nu-L cunoştea pe 
Isus şi nici nu ştia să se roage. 

Copiii începuseră să vorbească despre Omul care liniştise furtuna de pe 
mare cu mult, mult timp în urmă. "Ţi-aduci aminte, spuse Nell, ce ne 
spunea învăţătoarea?: «Marea este a Lui, El a făcut-o!»" Şi Johnnie 
răspunse plin de bucurie: "Ea ne-a spus cum barca pescarilor ameninţa să 
se scufunde şi cum ei au strigat la Isus, cum El S-a sculat şi i-a spus 
mării: «Taci, fără gură!»" Şi Johnnie mai adăugă: "Şi s-a făcut o linişte 
mare. Oamenii aceia se mirau şi ziceau: «Ce fel de om este acesta, de-L. 
ascultă până şi vânturile şi marea?»" 

"O, spuse Nell, ce mult aş vrea ca El să spună aceleaşi cuvinte şi acum!" 
"Poate că le-ar spune dacă ar fi aici cu noi. Ce mult aş vrea să fie aici şi 
acum!" strigă Bobby şi apoi începu să se gândească: "Dar învăţătoarea 
noastră ne-a spus că El este pretutindeni, deşi noi nu-L. putem vedea. Da, 
El este aici chiar acum. Eu chiar cred că El este aici". Apoi îşi aminti cum 

domnişoara Vinson vorbea cu Isus, deşi nu-L. văzuse niciodată. Ea le 
spunea că oricine poate vorbi cu Isus. Poate că ar trebui să facă acest 
lucru chiar acum. 

Deci, fără să le spună celorlalţi, se strecură în camera de sus, unde 
dormeau ei, copiii, şi se aşeză în genunchi. Era întuneric peste tot în jur şi 
el spuse următoarea rugăciune: "O, Isus, te rog frumos să potoleşti Tu 
vânturile şi marea". Bobby spunea aceleaşi cuvinte fără încetare. în cele 
din urmă, inima i se linişti. Poate că Isus le-a şi spus deja valurilor să se 
potolească, în timp ce el se ruga. Ce altceva putea să facă un băieţel ca el 
decât să se roage Lui? Asta şi făcuse. Lui Isus îi place să-i audă pe băieţi 
şi pe fetiţe rugându-se. El este Stăpân peste mare şi Bobby îi ceruse să 
liniştească vântul acela cumplit şi valurile acelea amenințătoare. 

Apoi, plin de încredere, cobori scările în fugă şi se alătură din nou 
familiei. Mama îi spuse chiar că vântul nu mai sufla cu atâta putere ca 
mai-nainte. Toţi erau în aşteptare! Cam peste o oră auziră afară zgomotul 
bine cunoscut al paşilor. Toţi se grăbiră spre uşă şi ea se deschise pentru 
ca tata să intre şi să-şi ia în braţe soţia şi pe cei trei copii, unul câte unul. 
"Tăticule, tăticule, a fost înspăimântătoare furtuna?" 

"Da, a fost, cred, cea mai cumplită furtună pe care am trăit-o pe mare, 
dar exact acum o oră vântul a încetat şi aşa am putut să-mi croiesc drum 
spre țărm". 

"Acum o oră! repetă Bobby. Atunci eu eram în camera de sus şi-l. rugam 
pe Isus să le spună valurilor şi mării: «Taci, fără gură!» Ei bine, El m-a 
ascultat într-adevăr!" 

Stăpân al vântului şi al cetii 

George Miiller avea orfelinate în Bristol, unde adăpostea, hrănea şi 
îmbrăca pe cei ce rămăseseră fără tată şi mamă. 

El era tare trist pentru că atâtor creştini le era teamă să se încreadă în 
Dumnezeu. El voia să le arate că Acela care vede chiar şi o vrabie căzând 
pe pământ şi ştie chiar şi câte fire de păr avem pe cap, poate să poarte de 


grijă pentru toate nevoile zilnice. Unii oameni sunt chemaţi de Dumnezeu 
să predice şi George Miiller făcea acest lucru, dar slujba lui, special 
încredinţată de Dumnezeu, era aceea de a trăi o viaţă de credinţă, 
asemenea unui copil, aşa încât să-i încurajeze şi pe alţii să se încreadă în 
El în cele mai mici amănunte şi evenimente din viaţa lor. 

Erau şi timpuri când toţi banii erau pe sfârşite, totuşi, orfanii aveau 
nevoie de hrană. Odată, sala de mese era plină de copii care aşteptau cu 
nerăbdare micul dejun, iar ei nu aveau nimic de pus pe masă. Deodată se 
auzi soneria. Căruţa lăptarului se stricase chiar în poarta orfelinatului, o 
roată sărise şi căruţa nu mai putea înainta. Ea nu putea fi reparată decât 
dacă lăptarul ar fi dat jos toată încărcătura de lapte. Aşa că, el se hotări 
să lase tot laptele la orfelinat în acea dimineaţă. lată că veni şi brutarul 
cu o căruţă plină cu pâine caldă. El povesti cum nu putuse să doarmă 
toată noaptea şi cum Dumnezeu îi spusese să ducă pâine proaspătă 
pentru acei copii. 

Altă dată, boilerele care încălzeau apa s-au stricat chiar în mijlocul iernii, 
în timp ce afară bătea un vânt tăios dinspre nord. Lui George Miiller îi era 
teamă că reparația va dura foarte mult, deoarece boilerul era acoperit de 
cărămidă. în casa aceea locuiau 300 de copii şi unii dintre ei erau foarte 
mici. George Miiller s-a rugat astfel: "Doamne, aceştia sunt orfanii Tăi; te 

rog frumos să schimbi acest vânt dinspre nord şi sâ-1 faci să bată dinspre 
sud şi te mai rog să-i ajuţi pe muncitori să termine treaba repede". 

Cu o noapte înainte ca să înceapă reparaţiile, vântul bătea cu putere 
dinspre nord, dar în dimineaţa următoare, când muncitorii au venit, 
vântul bătea dinspre sud şi timpul se făcu frumos, aşa că ei nu mai aveau 
nevoie de foc. 

Domnul Miiller cobori scările împreună cu omul care supraveghea 
lucrarea şi, spre marea lui uimire, îl auzi pe acesta spunându-le celorlalţi: 
"Vom lucra până târziu în noapte şi mâine vom veni aici foarte devreme". 
Dumnezeu le mişcase inima acestor oameni şi le dăduse voinţa să termine 
reparația, în timp ce vântul blând dinspre sud era şi el de partea copiilor. 
Cu o altă ocazie, acest om al credinţei călătorea pe ocean la bordul unui 
vapor cu abur, al cărui căpitan era un bun creştin. Lui îi plăcea să le 
povestească celorlalţi cum Dumnezeu a ridicat ceața când s-a rugat 
George Miiller. N-ai vrea să asculţi şi tu? 

"Acum cinci săptămâni, când am trecut pe-aici ultima oară (dincolo de 
Coasta Newfoundland) s-au petrecut nişte lucruri care mi-au schimbat 
foarte mult viaţa de credinţă. 

George Miiller din Bristol călătorea la bordul vasului. Eu stătusem pe 
punte timp de 24 de ore, fără a o părăsi vreun moment. George Miiller a 
venit spre mine şi mi-a spus: «Căpitane, am venit să-ţi spun că trebuie să 
ajung în Quebec sâmbătă dupâ-amiazâ». 

«Peste putinţă», i-am răspuns. «Foarte bine. Dacă vasul tău nu mă poate 
duce, Dumnezeu va găsi o ăltă cale. Ştii, eu nu mi-am mai călcat 
promisiunea de 50 de ani. Hai cu mine în cabina ta ca să ne rugăm». Eu 
m-am uitat la omul lui Dumnezeu şi m-am gândit în sinea mea: Din ce 
casă de nebuni a mai scăpat şi omul ăsta? în viaţa mea n-am mai auzit aşa 
ceva! 


«Domnule Miiller, i-am răspuns, ştii cât de groasă este ceața asta?» 

«Nu, mi-a răspuns el, dar eu nu mă uit să văd cât de groasă este ceața, ci 
mă uit la Dumnezeul cel viu, care este stăpân peste orice împrejurare din 
viaţa mea». 

El a îngenuncheat şi s-a rugat una dintre cele mai simple rugăciuni. După 
ce a terminat, trebuia să mă rog şi eu, dar el şi-a pus mâna pe umărul 
meu şi mi-a spus să nu mă rog, explicându-mi: «în primul rând, tu nu 
crezi că El va face lucrul acesta posibil, în al doilea rând eu cred că El 1-a 
şi făcut deja posibil şi în al treilea rând nu mai e nevoie ca tu să te rogi». 
M-am uitat la el şi el mi-a spus: «Căpitane, îl cunosc pe Domnul meu de 
57 de ani, şi în nici una din aceste zile n-am încetat să stau de vorbă cu 
Regele. Ridicâă-te, căpitane, deschide uşa şi vei vedea că ceața a 
dispărut». 

Eu m-am ridicat şi m-am uitat: într-adevăr, ceața dispăruse. Sâmbătă 
după-amiază, George Miiller era în Quebec, aşa cum promisese". 


A cincea serie 
Tatăl Ceresc mântuieşte ca răspuns la 
rugăciune 


1 .Fetiţa care a rămas să se roage 
2Jonathan îşi recapătă credinţa 
3.Rugăciunea băiatului invalid 


4.Băiatul cel mai scund care a ajuns cel mai sus 

Fetiţa care a ramas să se roage 

Caroline trăia la ţară şi obişnuia să meargă la întâlnirile de rugăciune din 
sătucul vecin. Ea îi ascultase de multe ori pe cei mari rugându-se şi 
văzuse că Dumnezeu nu întârzia să răspundă; de aceea, dorea tare mult 
ca şi tatăl ei să-L. cunoască pe Isus Hristos. 

într-o bună zi, iată că acel lucru s-a întâmplat! 

Oamenii din adunare ieşiră încet din încăpere, alţii mai vorbeau încă pe 
hol. Pastorul trecea printre rândurile de bănci, când o văzu pe Caroline, 
care avea numai 12 ani, pe genunchi. Crezând că adormise acolo şi că nu 
ştia că ceilalţi plecaseră, el vru să o atingă blând pe umăr, dar deodată 
tresări văzând cum buzele i se mişcau în rugăciune. Ca s-o încurajeze pe 
copilă, pastorul îi spuse un verset din Biblie: "Tot ce veţi cere cu credinţă, 
prin rugăciune, veţi primi" (Matei 21:22). 

Caroline îşi ridică privirile spre pastor şi-l întrebă: "Chiar aşa? Dumnezeu 
spune asta?" El luă o Biblie şi îi citi din nou acele cuvinte. Ea nu mai stătu 
mult pe gânduri, ci începu din nou să se roage: "Doamne, trimite-l pa 
tata la biserică! Doamne, trimite-l pe tata aici!" 

Timp de o jumătate de oră ea a continuat să se roage. Cei câţiva oameni 
care văzuseră scena din uşă, intrară în încăpere şi îşi plecară capetele ca 
să se roage. Apoi, uşa bisericii se deschise cu putere şi un om intră chiar 
în lăcaşul lui Dumnezeu şi alergă spre locul unde se afla Caroline: "Ce 
vrei de la mine?" 


Plină de bucurie că Dumnezeu îi dăduse un răspuns aşa de rapid, ea 
înlănţui pe tatăl ei cu braţele şi începu să se roage din nou: "O, Doamne, 
adu-l pa tata la Tine!" Curând, pe faţa omului începură să curgă lacrimi 
şi el începu să se roage. 

Rugându-L. pe Tatăl Ceresc 

Minunea se întâmplase! Pacea lui Dumnezeu îi pătrunse în inimă şi 
rugăciunea credinţei, care fusese inspirată de Tatăl Ceresc în inima 
fetiţei de 12 ani, primi răspuns de la Cel ce deja plantase acea dorinţă 
acolo. 

Tatăl fetiţei povesti mai târziu cum se afla la trei mile depărtare de 
biserică şi cum un sentiment ciudat îl copleşise, în timp ce încărca nişte 


marfă într-o căruţă, el simţi un impuls puternic de a se întoarce acasă. 
Ajungând acasă în grabă, dăduse buzna înăuntru şi, negăsind-o pe 
Caroline, lăsase baltă şi căruţa, şi marfa şi venise la biserică. O găsise pe 
fetiţă rugându-se şi cerându-i lui Dumnezeu cu atâta ardoare mântuirea 
lui. Şi astfel a ajuns el să-L cunoască pe Mântuitorul. 
Nouă n-ar trebui să ni se pară lucru ciudat, pentru că în Biblie este scrisă 
istorisirea despre Saul din Tars care s-a rugat într-o casă de pe uliţa care 
se cheamă "Dreaptă" din Damasc. Cât de mult avea nevoie de cineva care 
să-l ajute! Deşi era un iudeu plin de mândrie, care credea că ştie totul 
despre Dumnezeu, totuşi în experienţa aceea nouă şi ciudată pe care o 
trăia, avea nevoie de ajutor. Dar, care dintre creştini ar fi îndrăznit să-l 
ajute, când ei ştiau prea bine cum Saul îi închidea şi-i omora pe 
credincioşi? Tocmai de aceea şi venise în Damasc. Numai Tatăl Ceresc 
ştia cât de mult se schimbase Saul din Tars şi El ascultase rugăciunile 
înălțate către El timp de trei zile. 
"Iată, el se roagă", i-a spus lui Anania; apoi 1-a îndrumat să meargă în 
locul unde se afla Saul. Dumnezeu ştia exact casa şi strada. Şi chiar în 
acea zi, când mesagerul umil al lui Dumnezeu s-a rugat, dragostea lui 
Isus a cuprins inima lui Saul şi a stins toată ura din ea. Acum, el voia să 
meargă în toată lumea şi să spună oamenilor despre Isus. El a suferit 
lovituri cu pietre, naufragii, singurătate şi în final chiar moartea, în 
dorinţa lui de a împărtăşi mesajul lui 

Dumnezeu tuturor oamenilor. Da, Dumnezeu aude rugăciunea; fie că vine 
de pe uliţa numită "Dreaptă", fie că vine dintr-o biserică de la ţară; fie că 
este glasul unui copil, fie că este glasul unui bărbat sau al unei femei. Şi 
El varăspunde la acea rugăciune! 

Jonathan işi recapătă credinţa 
Pe măsură ce perioada de instrucţie religioasă se apropia de sfârşit, 
Jonathan, care de obicei era atât de plin de viaţă, părea acum abătut. 
Luni la rând el se împotrivise de minune tuturor argumentelor pe care 
profesorul acela - care nu credea că Biblia, cu toate istorisirile acelea 
minunate cuprinse în ea, este Cuvântul inspirat al lui Dumnezeu - i le 
aducea întruna. Profesorul lui era un apărător înfocat al acelui scriitor 
păgân, Thomas Paine. El îşi prezenta ideile cu atâta măiestrie, încât toată 
clasa devenise adepta lui Paine, vreau să spun, bineînţeles, cu excepţia 
lui Jonathan. Nu era chiar atât de uşor pentru un băiat de la ţară, crescut 
în preria canadiană, să rămână credincios în împrejurări atât de grele. 
Pentru că trăise în natură atâţia ani şi muncise la câmp, el nu pusese 
niciodată la îndoială adevărul că Dumnezeu există. 
încă de când era doar un băieţel, citise Psalmii cu voce tare mamei sale şi 
învățase pe de rost porţiuni mari din Biblie. El credea că Biblia este 
adevărată, dar acum credinţa lui începuse să se clatine, din pricina 
atacurilor din partea colegilor şi a profesorului. Dacă Biblia nu era 
adevărată? Cum adică: majoritatea greşise şi numai el singur avea 
dreptate? De ce raţionamentele acelea puternice ale profesorului nu-i mai 
puteau deloc ieşi din cap? De ce se strecurau ele chiar şi în inima lui? 


Trebuia să afle adevărul. 

Jonathan nu s-a dus la pastorul său ca să-i ceară ajutorul în recăpătarea 
credinţei. El s-a dus direct la Dumnezeu. Dacă voia ca toate acele îndoieli 
să dispară, atunci răspunsul trebuia să vină prin Cuvântul Scripturii. 
Astfel, elevul nostru porni 

în căutare; puse mâna pe Biblie şi citi pagină după pagină, zi şi noapte. 
Citi, şi citi, şi iar citi. Tatăl Ceresc, văzând stăruința cu care Jonathan 
căuta adevărul, îi trimise pe Duhul Sfânt, învățătorul divin, sâ-l ajute să- 
nţeleagă mult batjocorita Carte. Jonathan Goforth a scris mai târziu 
despre această perioadă din viaţa lui, şi cele scrise de el ne arată cât de 
minunată i-a fost biruinţa: 

"Profesorul meu era un adorator al lui Tom Paine. El îi convinsese pe toţi 
băieţii din clasă să creadă aceleaşi lucruri ca şi el. Glumele răutăcioase şi 
argumentele colegilor mei erau prea de tot. Deodată, parcă toată 
încrederea mea se năruise. Eram într-o mare încurcătură! Şi, în loc să mă 
duc la pastorul meu sau la orice ajutor omenesc, am simţit în mine 
dorinţa puternică de a lua Cuvântul lui Dumnezeu ca ghid. 

Zi şi noapte, noapte şi zi, multă vreme de atunci încolo, nu făceam altceva 
decât să cercetez Scripturile, până când am fost adânc înrădăcinat şi în 
mine nu mai rămăsese nici o umbră de îndoială. Toţi colegii mei, 
împreună cu profesorul meu, s-au întors de la necredinţă şi batjocură la 
Isus; acel profesor mi-a fost apoi prieten de-o viaţă". 

Peste mult timp, când Jonathan era misionar în China, el a primit un 
exemplu pentru puterea rugăciunii atunci când a avut mari necazuri cu 
învăţarea limbii. Pe vremea aceea el era căsătorit cu Rose, o creştină 
adevărată, care avea aceeaşi dragoste ca şi a lui pentru poporul chinez. 
Donald McGillivray, un prieten misionar, venise cu un an în urma lui 
Jonathan Goforth în China şi, cu toate acestea, el înţelegea limba chineză 
mult mai bine decât Jonathan. Uneori, în timp ce Jonathan predica, 
ascultătorii arătau cu degetul spre Donald spunând: "Lasă-1 pe el să 
vorbească. Pe tine nu te putem înţelege". 

Jonathan deveni descurajat, pentru că ştia că dacă nu va 

stăpâni limba, mai bine s-ar întoarce acasă. Dar tocmai Dumnezeu Îl 
chemase în China şi acum nu-i va da El oare şi puterea de a se face 
înţeles? într-o zi, pe când pleca spre biserică, el se întoarse spre Rose 
spunând: "Dacă Dumnezeu nu va face o minune cu mine ca să pot învăţa 
limba, atunci cred că nu voi mai reuşi să fiu misionar!" 

Peste două ore el se întoarse acasă foarte fericit. "O, Rose! strigă el. Pur 
şi simplu a fost o minune! Când am început să vorbesc, toate cuvintele şi 
expresiile acelea care îmi scăpau mi-au venit gata pregătite pe limbă şi 
oamenii m-au rugat să continui predica, deşi Donald se ridicase ca să 
vorbească. Acum ştiu că acea predică în calea vorbirii a fost frântă! Slavă 
Domnului!" 

Domnul Goforth îşi însemnă acest lucru minunat în jurnalul său. Peste 
două luni, el primi o scrisoare de la un coleg de cameră din vremea 
studenţiei. Colegul îi scria cum, într-o seară, după cină, câţiva studenţi s- 


au hotărât să se întâlnească şi să se roage lui Dumnezeu ca sâ-l ajute pe 
Jonathan Goforth. Puterea lui Dumnezeu s-a făcut atât de simțită, încât ei 
toţi au ştiut că Jonathan Goforth a primit puterea să treacă peste un 
obstacol foarte mare. 

Jonathan întoarse paginile jurnalului, până ce ajunse la ziua în care 
primise ajutorul de a vorbi şi văzu că era aceeaşi zi în care grupul de 
colegi s-a rugat pentru el. îmbunătăţirea evidentă a vorbirii lui Jonathan 
nu a fost ceva trecător; peste câţiva ani, doctor Arthur H. Smith, un spe- 
cialist în limba chineză şi un critic foarte pătrunzător în acelaşi timp, i-a 
spus lui Jonathan Goforth: "De unde ai deprins acest stil de a vorbi? Te 
rog din suflet, să nu cumva să ţi-l schimbi! Te poţi face înţeles de foarte 
mulţi, mai bine decât toţi vorbitorii pe care îi cunosc!" 

Cristopher era un băiat invalid de foarte, foarte mulţi ani. El nu putea să 
alerge la curse sau să joace fotbal la fel ca şi ceilalţi băieţi. El era olog şi 
plăpând încă de la naştere. Dar el avea altceva! Ceva cu mult mai de preţ 
decât o sănătate desăvârşită şi anume, el îşi dăruise inima lui Isus de 
când era încă foarte mic şi de aceea în sufletul lui avea multă pace şi 
bucurie. în timp ce alţi băieţi de vârsta lui petreceau ore întregi jucând 
cricket şi fotbal, pescuind sau înotând, el stătea întins ca un prizonier. Cu 
mintea lui ageră se întreba cum să-şi petreacă fiecare oră din zi. Apoi, se 
gândi că ar putea să se roage ca ceilalţi din jurul său să devină creştini 
adevăraţi. 

Când băieţelul invalid se apropia de ziua în care urma să împlinească 13 
ani, boala sa se agrava atât de mult, încât părinţii îl duseră la o comisie 
de medici. Doctorii le-au spus că băiatul nu mai avea mult de trăit. Când 
el auzi aceste cuvinte, îi spuse tatălui său: "Tăticule, sunt tare descurajat. 
Nu vreau ca doctorii să-mi spună că mă voi face bine numai aşa, de 
dragul meu, dar aş fi vrut să mă fac bine ca sâ-i pot ajuta pe ceilalţi. Iată 
că ei îmi spun că voi muri!" 

Pastorul lui Cristopher era un om foarte credincios, care cunoştea Biblia 
şi ştia atât de multe lucruri despre rugăciune. El ştia ce înseamnă să-l 
ceri Tatălui ajutor pentru oamenii din jur. "Prizonierul" nostru primi cu 
bucurie vizita acestui om şi, după ce s-a rugat şi 1-a ascultat cu atenţie pe 
micuțul disperat, i-a propus următorul lucru: "Poate că tu vei face mai 
mult pentru Dumnezeu murind, decât însânătoşindu-te". 

Atunci Cristopher îi răspunse: "O, aş vrea bucuros să mor, dar nu am 
decât 13 ani. Cum ar putea moartea mea să fie 

de vreun folos?" 

Pastorul scoase un carneţel din buzunar. "Uite, îi zise el, ia acest 
carneţel. Pentru că încă mai poţi, scrie pe el numele fiecărei persoane pe 
care o cunoşti şi pe care ai vrea s-o ştii mântuită, aşa cum eşti şi tu. Ține- 
1 sub pernă şi când vei citi lista, cere-l Tatălui Ceresc să-l mântuiască pe 
fiecare". 

Zis şi făcut! Toată primăvara, zi după zi, săptămână de săptămână, 
băieţelul s-a rugat. Veni şi toamna. Cei din familia lui şi prietenii veneau 


în camera lui sâ-i spună despre întâlnirile deosebite din biserica lor. Ei îi 
povesteau cum, la sfârşitul acestor întâlniri, oamenii se rugau şi-l cereau 
lui Dumnezeu iertare. Ori de câte ori tatăl lui Cristopher venea acasă de 
la biserică, micuțul îl întreba: "Cine L-a întâlnit pe Isus în seara asta?" Şi 
când tatăl îi spunea, el îşi scotea carneţelul şi creionul şi punea un semn 
lângă numele acelei persoane. 

Seară de seară, el punea aceeaşi întrebare, până când, într-o zi, el îi 
spuse tatălui: "N-a mai rămas decât un nume pe listă, despre care nu mi- 
ai spus nimic. A fost el mântuit?" 

"El este cel mai mare necredincios din Brattleboro", îi spuse tatăl. 
Brattleboro era oraşul din statul Vermont din Statele Unite, unde locuia 
Cristopher. 

"Ei bine, tată, spuse băiatul, trebuie să mă rog pentru el toată noaptea". 
în timpul orelor târzii din noapte, pe când întunericul se aşternuse peste 
tot, Cristopher, cu puţina putere care-i mai rămăsese, s-a rugat Tatălui 
Ceresc sâ-l mântuiască "pe cel mai mare necredincios din Brattleboro". 
lată ce a făcut el de-a lungul mai multor nopţi, până când tatăl lui a venit 
acasă într-o seară şi i-a spus: "Cristopher, acel om a fost mântuit". 
Băiatul invalid îşi scoase carneţelul şi puse un semn lângă ultimul nume 
de pe listă. El ştia acum că îşi terminase misiunea, deci se întoarse spre 
tatăl său şi îi spuse: "La revedere, 

tată!" El îşi terminase misiunea specială care-i fusese încredinţată şi 
acum putea să spună întocmai cum a spus şi Isus: Am 
terminatlucrareapecareTumi-aiîncredmţat-o". 

Oraşul Brattleboro s-a îmbogăţit cu locuitori dintr-o alta tară o Tară 
Nouă. Aceştia erau oameni care semănau din ce in ce mai mult cu Tatăl 
lor, care îi făcuse făpturi noi în Isus Hnstos. 

Băiatul cel mai scund care a ajuns cel mai sus 
George Williams era cel mai mic dintre cei opt fii născuţi într-o familie de 
fermieri din Devonshire. Toţi fraţii lui erau înalţi, puternici, tăcuţi, 
oameni duri, în timp ce George era scund, foarte emotiv, sensibil şi blând. 
Uneori se necăjea foarte tare că era aşa de scund şi nimănui nu i-ar fi 
trecut vreodată prin cap că el va fi altceva decât un fermier, aşa cum 
fuseseră toţi înaintaşii lui. O întâmplare neînsemnată avu loc într-o bună 
zi şi ea schimbă tot viitorul lui George şi al altor mii de tineri de pe întreg 
pământul. 

La ferma venise vremea cositului şi toţi lucrau din greu ca să aducă fânul 
înainte ca recolta să fie stricată de ploaia care ameninţa să vină. 

George mâna o căruţă plină ochi de fân şi, în graba sa, nu observă șanțul 
din drum. Căruţa cu fân cu tot se răsturnă şi, în timp ce fraţii săi 
puternici veniră să îndrepte lucrurile, ei hotărâră că fratele lor cel mai 
mic nu va fi niciodată fermier. Pur şi simplu era prea plăpând ca să facă 
faţă muncii grele de la fermă. 

Câteva zile mai târziu, George fu dus de tatăl lui la Bridgewater, la o 
depărtare de 25 de mile, la un postăvar al cărui ucenic urma să fie şi 
George, pe lângă alţi 27 care lucrau pentru el. Din fericire, noul său 
stăpân era credincios. El le-a cerut tuturor ucenicilor săi să meargă la 


Biserică în ziua de duminică. Printre ceilalţi băieţi care lucrau acolo, erau 
şi doi foarte serioşi, iar influenţa lor asupra noului nostru ucenic, plecat 
de acasă pentru prima oară în viaţa lui, nu putea fi decât una foarte bună. 

Prin acele locuri veneau metodiştii ca să predice şi, în timp ce George lua 
parte la întâlnirile lor, pentru prima dată în viața lui deveni conştient de o 
altă lume. Cu ochii minții văzu clar două drumuri mari. Fiecare om născut 
pe lume merge pe unul dintre aceste două drumuri atât timp cât trăieşte. 
La capătul acestor drumuri începe Veşnicia. "începusem să mă rog, dar 
chiar şi aşa - pe genunchi - pe buze îmi veneau înjurături", mărturisea 
băiatul. 

într-una din zile, pe când stătea pe ultimul şir de bănci, George se hotări 
să se întoarcă la Dumnezeu şi să călătorească din toată inima pe drumul 


care duce spre Rai. Mai târziu, el povesteşte despre acest moment de 
cotitură din viaţa sa: "Atunci, la Bridgewater, am văzut diferenţa 
fantastică şi am înţeles importanţa vitală a unei vieţi spirituale. Pe când 
mă aflam în acel oraş, am văzut două drumuri: unul care duce în jos şi 
altul care duce în sus. Am început să mă gândesc serios şi să-mi spun în 
sinea mea: ce se va întâmpla cu mine dacă voi continua să merg pe 
drumul care duce în jos? Ce mă aşteaptă la capătul lui? Ce se va alege din 
mine? Acum Îi mulţumesc lui Dumnezeu: am ales calea curată, cu toate 
că la început mă aflam pe calea care duce în jos". 

întorcându-se acasă de la acea întâlnire, George a îngenuncheat în 
magazin, în spatele tejghelei şi I-a încredinţat lui Dumnezeu inima sa. 
Iată ce ne mai spune el: "Nu pot să vă descriu bucuria şi pacea care mi-au 
inundat sufletul atunci când am înţeles că Domnul Isus a murit pentru 
păcatele mele şi că mi le-a iertat pe toate". 

In anii care au urmat, George a învăţat să se roage Tatălui Ceresc pentru 
tot felul de lucruri, ceea ce 1-a ajutat foarte mult în misiunea pe care 
Dumnezeu i-a încredinţat-o mai târziu. 

Când a împlinit 19 ani şi şi-a încheiat ucenicia în Bridgewater, fratele lui 
1-a dus la Londra ca să stea de vorbă cu 

124 

Tatăl Ceresc mântuieşte ca răspuns la rugăciune 

domnul Hitchcock, şeful unei firme mari de stofe din Ludgate 

Hill. 

Omul acela puternic şi bogat s-a uitat la George cel scund şi a dat din 
cap, spunând: "Nu, nu, n-am nici un loc de muncă pentru el. Este prea 
scund". 

Fratele lui i-a pus o vorbă bună: "O fi el mic, dar aşa mic cum e, e foarte 
bun". Şeful şovăi puţin şi spuse: "Vino mâine din nou". 

"Pari a fi un tânăr sănătos. Te voi pune la încercare", îi spuse şeful firmei. 
Şi aşa a ajuns George Williams să trăiască la Londra, într-o cameră mare 
cu multe paturi. Băieţii cu care împărțea dormitorul erau josnici şi 
grosolani. Din zori şi până seara munceau ca nişte robi. Dormeau doi într- 
un pat, deşi, în cele mai multe cazuri, patul era de o singură persoană. Nu 
aveau unde să meargă, decât să iasă în stradă. Viaţa le era tare grea, dar 
George se întreba dacă nu cumva ar putea găsi un creştin ca şi el printre 
acei tineri. 

După mai multe căutări, el găsi doi sau trei băieţi cu care se întâlnea ca 
să se roage. El a încercat să-i înveţe cum să se roage. Deseori citeau 
dintr-o carte scrisă de un misionar, Charles Finney. El scria în cartea sa 
cum rugăciunea poate schimba împrejurările şi-L poate face pe 
Dumnezeu să mişte inimile oamenilor. Băiatul credea întocmai ca un copil 
că Tatăl Ceresc răspunde întotdeauna. El credea că rugăciunea lui umilă 
va ajunge acolo sus, la Dumnezeu, şi că răspunsul se va întoarce la el jos, 
pe pământ. Ce dacă era scund, ce dacă era prea tânăr? Acestea nu-l 
împiedicau să atingă Cerul cu rugăciunile lui. George şi prietenii lui 
începură să se roage pentru tinerii aceia plini de răutate cu care 
împărțeau dormitorul, ca ei să vină la Isus şi să înceapă o viaţă nouă în 
familia de credincioşi a lui Dumnezeu. 

Pentru început, ei au scris numele acelor băieţi pe o listă. De fapt, i-au 
ales chiar pe cei mai răi dintre ei şi s-au rugat 

pentru ei zi de zi şi noapte de noapte în dormitorul acela în care viaţa 
ajunsese iadul pe pământ. 

Acest grup mic de rugăciune se hotărî să-l ceară Tatălui Ceresc sâ-1 
mântuiască pe cel mai zurbagiu băiat, pe nume Rogers. Nu numai că 
băiatul acela era plin de răutate, dar el îi împiedica şi pe ceilalţi să devină 
creştini. Era un adept al diavolului şi un duşman al lui Dumnezeu. Lui 
George Williams i se părea că Rogers seamănă cu Saul din Tars. Ce mult 
dorea el ca acest Saul din Tars să fie schimbat de Dumnezeu în Pavel! 
într-o dimineaţă, în timp ce se ruga, auzi un glas spunându-i: "Da". Şi 
George a ştiut în clipa aceea că Rogers se va pocăi; chiar aşa a şi fost: el 
s-a întors din toată inima la Dumnezeu şi a devenit un ajutor foarte 
preţios. 

Dar George şi prietenii lui ştiau că şeful lor cel bogat, pentru care lucrau, 
trebuia să devină credincios. Ei au început să se roage în fiecare seară 
pentru şeful firmei de stofe. 

Tânărul funcţionar din Devonshire s-a dovedit a fi de mare ajutor firmei 
prin tactul şi munca sa. Ceea ce s-a întâmplat pare a fi o poveste, dar 
totul este foarte, foarte adevărat. Micuţul angajat s-a rugat Tatălui Ceresc 
pentru omul din vârful afacerii, pentru şeful său. 

într-una din zile, domnul Hitchcock îl chemă pe George la el. 

"Este oare adevărată, 1-a întrebat el, povestea pe care o aud, cum cătu te 
rogi pentru sufletul meu?" 

George era uimit, dar îi răspunse şefului plin de curaj: "Da, domnule, este 
adevărat". 

Şeful îl măsură din cap până-n picioare pe tânărul despre care zisese: 
"este prea scund". După o scurtă pauză spuse: 

"Te rogi ca eu să fiu mântuit?" 

"Da, domnule". 

"Crezi că eu am nevoie de mântuire?" 

"Da, domnule". 

"Stii tu oare că eu sunt administrator al bisericii?" 

"Da, domnule". 

"Dar nu crezi că sunt mântuit". 

"Nu, domnule". 

"De ce?" 

Atunci George a început să-i spună acestui om bogat despre condiţiile 
groaznice în care trăiau angajaţii lui. Nu-i ascunse nimic. Când a terminat 
tot ce a avut de spus, domnul Hitchcock i-a zis: "Poţi să pleci, dar să 
continui să te rogi pentru 

mine". 

în numai câteva zile, Dumnezeu i-a răspuns la rugăciune şi şeful lui primi 
mântuirea. Apoi, el începu sâ-1 ajute pe George în lucrul său printre 
oameni. El îl ajută să curăţească locul acela şi să amelioreze condiţiile de 
viaţă ale muncitorilor. Dumnezeu a schimbat atât de mult acel loc în 
numai trei ani, încât îţi era foarte greu să trăieşti acolo şi să nu fii creştin; 
după cum înainte ar fi fost imposibil să trăieşti acolo şi să fii creştin. 


Dar fratele cel mai scund nu era încă deplin mulţumit. Chiar dacă la locul 
lui de muncă lucrurile se schimbaseră atât de mult, el se gândea şi la 
celelalte firme de stofă din Londra. Firmele erau răspândite peste tot în 
acel oraş şi mulţi tineri veniseră de prin satele şi oraşele Angliei ca să 
facă cunoştinţă, într-un timp foarte scurt, cu tot felul de rele. Rugăciunea 
lui George atinse şi mai mult Cerul pentru că el s-a rugat Tatălui să-i 
arate cum să ajungă la acei tineri. Tatăl Ceresc a făurit un plan numit 
Asociaţia Tinerilor Creştini (în limba engleză 

Y.M.C.A.). 

Mai târziu, George Williams s-a căsătorit cu Helen Hitchcock, fiica şefului 
său. Când omul acela a trecut în veşnicie, ca să-şi primească răsplata, 
băiatul acela care părea prea scund a preluat afacerea care a purtat mai 
târziu numele de "Hitchcock 

şi Williams". 

Având la dispoziţie mari sume de bani, George a 

continuat să se roage Tatălui să-1 înveţe cum să-şi folosească banii, 
timpul şi puterea, pentru a-i ajuta pe miile de tineri să aleagă drumul care 
duce în sus. în felul acesta, el reuşi să dea ocol globului şi să-i convingă 
pe mulți să trăiască o viață creştină cinstită. 

